മാഹി വിമോചനവും ഭൂദാനയാത്രയും (സത്യാന്വേഷിയും സാക്ഷിയും 27)\nPrint Edition: 29 October 2021\nവേലായുധന് പുറത്തേക്ക് നടന്നപ്പോള് മാധവി പിറകെ വന്നു. സായാഹ്നക്കാറ്റ് വയല്‍പ്പരപ്പിലൂടെ കറങ്ങിനടന്നു. തോട്ടിലിറങ്ങി രണ്ടുപേരും കൈകാല് കഴുകി. വീണ്ടും വടക്കോട്ട് നടന്നു. ദീര്‍ഘകാലത്തെ ഉറക്കത്തിലാണെന്ന് തോന്നിപ്പിക്കുന്ന ഒരു വീടിന്റെ മുന്നില് വേലായുധന് നിന്നപ്പോള് മാധവി പറഞ്ഞു.\n‘ഇവിടെ ആള്‍താമസം ഇല്ലെന്നു തോന്നുന്നു. ആര്‌ടേതാ?’\nദീര്‍ഘമായൊരു നിശ്വാസമായിരുന്നു വേലായുധനില് നിന്നും വന്നത്. ചെറുതായി കാട് പിടിച്ചിരിക്കുന്ന ഇരുപുറത്തേക്കും നടന്നുനോക്കിയശേഷം തിരിച്ചുവന്നു വേലായുധന് പറഞ്ഞു.\n‘ അവൂക്കര്‍ക്കായുടെ പൊരയാ.’\n‘അറിയില്ല.’ വേലായുധന് കോലായിലേക്ക് കയറി ഇരുന്നു. പിന്നീട് മലര്‍ന്നുകിടന്നു. അയാളുടെ കണ്ണുകള് ഈറനണിയുന്നത് മാധവി കണ്ടു.\n‘കാലം എത്ര വലിയ മാജിക്കുകാരനാണല്ലേ? എന്തൊക്കെയാണ് ഒളിപ്പിക്കുന്നത്, പ്രത്യക്ഷപ്പെടുന്നത്.’\nഅല്പസമയത്തെ മൗനത്തിനകത്ത് വേലായുധന്റെ ചിന്തകള് വര്‍ഷങ്ങള്‍ക്കപ്പുറത്തേക്ക് തുഴഞ്ഞു നീങ്ങുന്നുണ്ടെന്ന് തിരിച്ചറിഞ്ഞതിനാല് മാധവി ഒന്നും മിണ്ടിയില്ല.\nകുറച്ചുകഴിഞ്ഞ് വെയില് പൂര്‍ണ്ണമായും മങ്ങിയപ്പോള് വേലായുധന് എഴുന്നേറ്റു. കൈകള് കോര്‍ത്തു നടക്കുമ്പോള് വേലായുധന് ചോദിച്ചു.\n‘ഇന്ന് രാത്രി നമുക്ക് നെടിയിരിപ്പില് കൂടിയാലോ?’\n‘അംഗഭംഗം വന്നെങ്കിലും അതുമൊരു വീടല്ലേ..’\nമാധവി കൗതുകം കൊണ്ട് കണ്ണുകള് തുറന്നു. പുതിയൊരു അനുഭവത്തിന്റെ നിമിഷങ്ങള് കൈ മാടിവിളിക്കുന്നതില് ആവേശം കൊണ്ടു. ആ ആവേശം കലര്‍ന്നൊഴുകിയ സ്വരത്തില് കിതപ്പോടെ പറഞ്ഞു.\n‘അതെ, നമുക്കിന്ന് പോകണ്ട.’\nവീടിന്റെ കബന്ധം കാത്തുനില്‍പ്പുണ്ടായിരുന്നു. ഇളകിയ പടവുകള് കയറി. ഇരുട്ട് വ്യാപിക്കാന് തുടങ്ങിയിരുന്നു. സൂര്യന് പടിഞ്ഞാറേക്ക് അപ്രത്യക്ഷമായിക്കഴിഞ്ഞു. ഇരുട്ടിന് ആയുസ്സ് കുറഞ്ഞ് വരുന്നതുകണ്ട് മാധവി മുകളിലേക്ക് നോക്കി.\n‘മുകളില് ആകാശം, താഴെ മഴകൊണ്ട് പനിച്ചു കിടന്ന തറ. ഇതിനപ്പുറം സുന്ദരമായ ഒരു മുറിയില് കിനാക്കളില് പോലും ഞാന് ഉറങ്ങിയിട്ടില്ല’\nചന്ദ്രന് നീലവെളിച്ചം കോരിയൊഴിച്ച് പുഞ്ചിരിക്കുന്നു. വേലായുധന് മൂന്നടിപ്പൊക്കത്തിലുയര്‍ന്നിരിക്കുന്ന ചുമരിന്റെ അവശിഷ്ടത്തില് ചാരി നിലത്തിരുന്നു. മാധവി അയാളെ തൊട്ടിരുന്ന് മടിയിലേക്ക് തലവെച്ചു.\nവേലായുധന് കഥകള് പറഞ്ഞു.\nവേലായുധന് എന്ന കുട്ടിയുടെ കഥ. അവൂക്കര് എന്ന കൂട്ടാളിയുടെ കഥ. അവൂക്കറിന്റെ ഉമ്മയുടെ കഥ.\nകഥ കേട്ട്‌കേട്ട് മാധവി കൂടുതല് ചാഞ്ഞു. രാത്രിക്കൊപ്പം അവള് വേലായുധനിലേക്ക് പടര്‍ന്നുകയറി. ആകാശമേല്‍ക്കൂരയ്ക്കു കീഴില് പൗര്‍ണമിപ്രഭ കലര്‍ന്ന ഒരു പുഴയായി വേലായുധന് അവളിലേക്ക് ഒഴുകിപ്പരന്നു. അരിമ്പ്രമലയുടെ തലയെടുപ്പം ആ ചതുര കളത്തിലേക്ക് ഒളിഞ്ഞു നോക്കിക്കൊണ്ടിരുന്നു. നെടിയിരുപ്പ് നീണ്ടൊരു നെടുവീര്‍പ്പ് പുറത്തേക്കിട്ടു.\nനേരം വെളുത്തപ്പോള് മാധവിയാണ് ആദ്യം ചാടി എഴുന്നേറ്റത്. സാരി എടുത്തു ചുറ്റി വേലായുധനെ വിളിച്ചു.\n‘എണീക്ക്, ആരെങ്കിലും കാണും മുന്‍പ് ഇറങ്ങണം’\n‘എന്തിനാ പേടി. ഇത് നമ്മുടെ വീട്. നമ്മളാണെങ്കില് കെട്ട്യോനും കെട്ട്യോളും.’\nവേലായുധന് അവളെ കിടന്ന കിടപ്പില് നിന്ന് കൈപിടിച്ചു വലിച്ച് മാറോടടുപ്പിച്ചു.\n‘അതല്ല. ഇതെന്ത് ഭ്രാന്താണെന്ന് ആളോള് ചിന്തിക്കും.’\n‘ചിന്തിക്കട്ടേന്ന്.’ എന്തോ കൈയില് തറച്ചുകയറിയതിന്റെ വേദനയില് വേലായുധന് പെട്ടെന്ന് കൈ പിന്‍വലിച്ചു. എഴുന്നേറ്റു നോക്കിയപ്പോള് മണ്ണിനു പുറത്തേക്കു നീണ്ടു നില്‍ക്കുന്ന മൂര്‍ച്ചയുള്ള എന്തോ ഒന്ന്. അതിനു ചുറ്റും മാന്തിനോക്കി. മാധവി അടുത്തേക്ക് വന്ന് ശ്രദ്ധിച്ചു.\nവേലായുധന് അത് പറഞ്ഞപ്പോള് മാധവി ഭയന്ന് പിന്മാറി. ഒരു കോല്‍ക്കഷണം കൊണ്ടുവന്ന് മണ്ണിളക്കി. അസ്ഥിശകലങ്ങളുടെ കത്തിയതും കത്താതെ ശേഷിച്ചതുമായ ഏതാനും ഭാഗങ്ങള്. അവ പെറുക്കിക്കൂട്ടി. അടുക്കള ഭാഗത്തു നിന്നും കിട്ടിയ ചെറിയൊരു പാത്രത്തിലേക്ക് അവയിട്ട് വായമൂടി.\n‘ഇന്നലെ രാത്രിയില് നമ്മള് അച്ഛനോടൊപ്പാണ് കിടന്നത്.’ വേലായുധന് പറഞ്ഞു.\nപാതി അമ്പരപ്പും പാതി ലജ്ജയും കലര്‍ന്ന ഭാവത്തില് മാധവി ചോദിച്ചു\nഊരകത്തെ വീട്ടുവളപ്പിന്റെ തെക്കേ അതിരിലെ പാലമരക്കൊമ്പില് അമ്മയുടേയും അച്ഛന്റേയും അസ്ഥിചഷകങ്ങള് തൊട്ടുരുമ്മി നിന്നു.\nതൊട്ടുരുമ്മി നില്‍ക്കുകയായിരുന്ന ജയപ്രകാശ് നാരായണന്റെ ഇന്ത്യന് സോഷ്യലിസ്റ്റ് പാര്‍ട്ടിയും കൃപലാനിയുടെ കിസാന് മസ്ദൂര് പ്രജാ പാര്‍ട്ടിയും ആശയചഷകങ്ങള് പൊട്ടിച്ച് പരസ്പരം ലയിച്ചു. പ്രജാ സോഷ്യലിസ്റ്റ് പാര്‍ട്ടിയെന്ന ഉണ്ണിപിറന്നു. മലബാര് മേഖലയില് അതിനെ കൈ പിടിച്ചു നടത്താനുള്ള ഉത്തരവാദിത്തം കേളപ്പനേറ്റു.\nമലബാറില് സംഘര്‍ഷങ്ങള്‍ക്ക് ശമനം വന്നിട്ടുണ്ട്. നെഹ്‌റു സര്‍ക്കാര് സാമ്രാജ്യത്വത്തിന്റെ ഏജന്റാണെന്നും ആ സര്‍ക്കാരിനെ പുറത്താക്കാന് സായുധ സമരം ഉള്‍പ്പെടെയുള്ള ബഹുജന സമരങ്ങള് അഴിച്ച് വിടേണ്ടതാണെന്നുമുള്ള നാല്‍പ്പത്തെട്ടിലെ കല്‍ക്കത്താ തിസീസിനെ ശിരസാ വഹിക്കുകയായിരുന്നു കമ്മ്യൂണിസ്റ്റ് പ്രസ്ഥാനം. നെല്ലെടുപ്പു സമരങ്ങള് അക്രമാസക്തമായി. പോലീസുകാരെ ഉപയോഗിച്ച് കോണ്‍ഗ്രസുകാര് സമരക്കാരെ മര്‍ദ്ദിച്ചു. ഉപ്പുസത്യഗ്രഹത്തിലും ഗുരുവായൂര് സത്യഗ്രഹത്തിലുമൊക്കെ മൂര്‍ച്ചയേറിയ കവിതകള് കൊണ്ട് ആവേശം പകര്‍ന്ന് പിന്നീട് സോഷ്യലിസം വഴി കമ്മ്യൂണിസ്റ്റായി മാറിയ ടി.എസ്.തിരുമുമ്പെന്ന ആത്മസുഹൃത്ത് കമ്മ്യൂണിസ്റ്റ് പാര്‍ട്ടിയെ ഉപേക്ഷിച്ചു. ആധ്യാത്മിക സാഹിത്യത്തിന്റെ ഭാഷയും ശൈലിയും കൊണ്ട് ധാര്‍മ്മിക വിപ്ലവത്തിന് നേതൃത്വം നല്‍കുകയാണ് അദ്ദേഹം. കല്‍ക്കത്താ തിസീസ് തെറ്റാണെന്ന് സൂചിപ്പിച്ചു കൊണ്ടുള്ള ലേഖനം ലോക കമ്മ്യൂണിസ്റ്റ് പാര്‍ട്ടി മുഖപത്രമായ കോമിന് ഫോമില് പ്രസിദ്ധീകരിക്കപ്പെട്ടു. പാര്‍ട്ടിക്കകത്ത് വിരുദ്ധവാദങ്ങള് ശക്തിപ്പെട്ടു. ഒറ്റുകൊടുക്കപ്പെട്ട കരിങ്കാലികള് ഇരുമ്പഴികളിലായി. അക്രമസമരങ്ങളേയും സ്വാതന്ത്യലബ്ധിയെ നിഷേധിച്ച നയത്തേയും എതിര്‍ക്കുന്നവരുടെ എണ്ണം പെരുകി.\nമാഹി വിമോചന സമരം കൊടുമ്പിരികൊള്ളുകയാണ്.\nകഴിഞ്ഞ കുറേ വര്‍ഷങ്ങളിലെ രാഷ്ട്രീയ ചലനങ്ങള് ഉറക്കം കെടുത്തിയ രാത്രിയില് കേളപ്പന് എഴുന്നേറ്റ് ഡയറിയെടുത്ത് നിവര്‍ത്തി. ‘കിണാവൂര്’. കുറെ നേരമായി ആ സ്ഥലത്തിന്റെ പേര് തിരയുന്നു. മറക്കാനാഗ്രഹിക്കുന്ന സംഭവങ്ങള് എന്തിനാണിങ്ങനെ ഏകാന്ത രാത്രികളെ കുത്തി നോവിക്കുന്നത് എന്ന് അദ്ദേഹം സ്വയം ചോദിച്ചുകൊണ്ട് കട്ടിലിലേക്ക് മടങ്ങി.\nകിടക്കുമ്പോള് ഓര്‍മ്മകള് ഒപ്പം നീണ്ടു നിവര്‍ന്നു നിറഞ്ഞു.\nകിണാവൂരും ക്ലായിക്കോടും നടന്ന കോണ്‍ഗ്രസ് സമ്മേളന പന്തലുകള് തീവെക്കാനും വര്‍ഗ്ഗശത്രുക്കളുടെ ഹിറ്റ്‌ലിസ്റ്റ് തയ്യാറാക്കി അവര്‍ക്ക് അപായം വരുത്താനും കമ്മ്യൂണിസ്റ്റുകാരുടെ തീരുമാനമുണ്ടായി. കിണാവൂര് സമ്മേളനത്തില് പ്രസംഗിച്ച് മടങ്ങിയതിനുശേഷമായിരുന്നു തന്നെ വകവരുത്താന് ആസൂത്രണം ചെയ്ത പദ്ധതി താന് അറിഞ്ഞത്.\nഗാന്ധിജി മാത്രമല്ല ഗാന്ധിയന് കാഴ്ചപ്പാടും ഈ മണ്ണില് ഒടുങ്ങിയിരിക്കുന്നു?\nതാന് മാത്രമല്ല, സാമുവല് ആറോണും മാധവമേനോനും ഉന്മൂലന പ്രത്യയശാസ്ത്രത്തിന്റെ പത്മവ്യൂഹത്തില് നിന്ന് ഭാഗ്യം കൊണ്ട് രക്ഷ നേടിയവരാണ്. ലക്ഷ്യം മാത്രമല്ല മാര്‍ഗ്ഗവും ശുദ്ധമാകണമെന്ന പാഠം ആരാണ് നമ്മുടെ നാടിന് പകര്‍ന്നുകൊടുക്കുക? തന്നെയും കൂട്ടാളികളേയും വകവരുത്താന് ശ്രമിച്ചവരുടെ തന്നെ പിന്തുണ കൊണ്ട് വിജയം നേടിയ തന്റെ വഴി ധര്‍മ്മത്തിന്റേതാണോ?\nചോദ്യങ്ങള് ഒന്നിനുപിറകെ ഒന്നായി വന്നു ഉറക്കത്തിനുമുന്നില് ഒരു മതില് പണിതതിനാല് അന്ന് രാത്രി കേളപ്പന് ഉറങ്ങിയില്ല.\n‘മാഹീല് ഐ.കെ. കുമാരന് മാസ്റ്ററുടെ നേതൃത്വത്തിലുള്ള ചര്‍ച്ച അലസി. ബഹുജനപ്രക്ഷോഭം തന്നെ വേണമെന്ന് തീരുമാനം.’ പിറ്റേന്ന് ഉച്ചയൂണിനു ശേഷം സഹായി രാമന്‍മേനോനാണ് കേളപ്പനെ വാര്‍ത്ത അറിയിച്ചത്.\n‘എങ്കില് പെട്ടെന്ന് അവിടെ എത്തണം.’ ഏതാനും പ്രവര്‍ത്തകരോടൊപ്പം ഉടന് പുറപ്പെട്ടു.\n‘മയ്യഴി സ്വതന്ത്രയായേ തീരൂ. ഗാന്ധിജിയോടൊപ്പം അവിടെ സമരാരംഭം കുറിച്ചിട്ട് വര്‍ഷം ഇരുപതായി. മഹാജനസഭയുടെ പോരാട്ടത്തിന്റെ നാളുകള് നമുക്ക് ആവേശമാണ്. കുമാരന് മാസ്റ്റര് ഫ്രഞ്ചു പതാക താഴ്ത്തി ആറുവര്‍ഷം മുമ്പ് ഉയര്‍ത്തിയ ത്രിവര്‍ണപതാകയുടെ പാറിപ്പറക്കല് എന്തൊരഴകുള്ള കാഴ്ചയായിരുന്നു. ഫ്രഞ്ച്‌നിരീക്ഷണ കപ്പല് വന്ന് പ്രതികാരം ചെയ്തതും ഫ്രഞ്ചുപതാക വീണ്ടും ഉയര്‍ന്നതും കണ്ടു നാം പിന്തിരിഞ്ഞില്ല. ഇന്ന് ഇന്ത്യ സ്വതന്ത്രയാണ്. നമ്മുടെ മയ്യഴിപ്പുഴയുടെ ഈ തീരവും സ്വതന്ത്രയായേ തീരൂ’ പ്രസംഗം ആവേശക്കടലല തീര്‍ത്തു. മയ്യഴിപ്പുഴ പ്രകമ്പനം കൊണ്ടു.\nരണ്ടാംദിനം സ്വതന്ത്രയായ മയ്യഴിയെ രചിച്ച് കേളപ്പനും കുമാരന്‍മാസ്റ്ററും സ്‌നേഹാശ്ലേഷം നടത്തി മംഗലാട്ട് രാഘവനും പി.കെ.ഉസ്മാന് മാസ്റ്ററ്റും കെ.പി.അബ്ദുള് ഖാദറും ഉള്‍പ്പെടെയുള്ള നേതാക്കള് അനുഭവിച്ച പീഡനങ്ങളുടെ ഓര്‍മ്മകള് മുളപ്പിച്ച കണ്ണീര്‍മുകുളങ്ങള്‍ക്കിടയിലൂടെ കേളപ്പന് മയ്യഴിക്കാരെ കണ്ടു.\nതിരിച്ചുള്ള യാത്രയില് അറബിക്കടലിലൂടെ പടിഞ്ഞാറോട്ട് നോക്കി കേളപ്പന് ഒന്നുകൂടി ആ മുദ്രാവാക്യം മുഴക്കി.\n‘ഫ്രാന്‍സേ കിത്തേ ലേന്ത്.’\n‘രണ്ടുവര്‍ഷം മുമ്പ് ഫ്രഞ്ചുകാരോട് ക്വിറ്റ് ഇന്ത്യ എന്ന് മുഴക്കിയ മാഹി ദാ ഇത്രേം വട്ടത്തില്. ബാക്കിയെല്ലാം കേരളം.’ പുതുതായി രൂപംകൊണ്ട ഐക്യകേരളത്തിന്റെ ഭൂപടം പത്രത്താളില് മാധവിക്ക് കാട്ടിക്കൊടുത്തുകൊണ്ട് വേലായുധന് പറഞ്ഞു.\n‘അപ്പോ നാം ഇനി ഇനി മദിരാശിക്കാരല്ല, കേരളീയര്.’\nമാധവി ആവേശം കൊണ്ടു.\nഐക്യകേരള പ്രസ്ഥാനത്തെ നയിച്ച കേളപ്പന് തലയും കാലും മുറിക്കപ്പെട്ട നവകേരളത്തിന്റെ രൂപത്തില് അസംതൃപ്തിയുണ്ടെന്നും പത്രത്തില് ഉണ്ടായിരുന്നു.\nകേരളത്തില് പുതിയ ഭരണം വന്നു.\nഗാന്ധിജിയുടെ വത്സലശിഷ്യന് വിനോബാജി കേരളത്തില് എത്തിക്കഴിഞ്ഞു. അശരണര്‍ക്കും സാധുജനങ്ങള്‍ക്കും മണ്ണില് ഇടം തേടിയുള്ള പരിവ്രാജകയാത്ര. മണ്ണിനെ അതിര്‍ത്തി കെട്ടി സ്വന്തമാക്കിയവരോട് സഹജീവികള്‍ക്ക് ജീവിതക്കൂര കെട്ടാന് ഇടംനല്‍കാന് അഭ്യര്‍ത്ഥിച്ചുകൊണ്ടുള്ള പദയാത്ര. കേളപ്പന് വിനോബാജിയെ നിഴല്‍പോലെ പിന്തുടര്‍ന്നു. ആ തീര്‍ത്ഥയാത്ര അദ്വൈത സന്ദേശത്തിന്റെ നറുതിരി വിടര്‍ന്ന കാലടിയിലെത്തി. പാറശ്ശാല മുതല് പെരിയാറിന്റെ തീരം വരെ പിന്നിട്ടപ്പോള് ഭൂദാനയാത്രയുടെ ഫലപ്രാപ്തിയില് വിനോബാജി സംശയാലുവായി.\n‘നമുക്കിവിടമുപേക്ഷിച്ച് കര്‍ണാടകയിലേക്ക് നീങ്ങിയാലോ.’ അദ്ദേഹത്തിന്റെ മുഖത്ത് പടര്‍ന്ന നിരാശയുടെ കാര്‍മേഘം കേളപ്പജിയെ സങ്കടപ്പെടുത്തി.\n‘വേണ്ട വിനോബാ, സര്‍വോദയത്തിന്റെ സദ്വിജയത്തിനായി ഞാന് എല്ലാമുപേക്ഷിച്ച് ഇറങ്ങുകയാണ്. ഈ യജ്ഞം ശക്തിപ്പെടും, തീര്‍ച്ച. ഇതെന്റെ വാക്കാണ് ‘. അരയും തലയും മുറുക്കിയ പടനായകന്റെ ആത്മവിശ്വാസത്തില് വിനോബാജിയുടെ കണ്ണുകള് വിടര്‍ന്നു.\nമലബാറില് ആ പടനായകന്റെ കീഴില് യജ്ഞത്തിന് പുതിയ ഉണര്‍വ്. സ്വന്തം സഹോദരന്റെ കൂടി അനുമതി വാങ്ങി മുചുകുന്നില് അമ്പത് ഏക്കര് കുടുംബ ഭൂമി ഭൂദാന പ്രസ്ഥാനത്തോട് ചേര്‍ത്ത് കൈയ്യൊപ്പിട്ട കേളപ്പനെ നോക്കി വിനോബാജി പുഞ്ചിരിച്ചു. ആ പുഞ്ചിരിയില് കേളപ്പന് ഗാന്ധിജിയെ കണ്ടു.\nകേരളത്തിലെ ആ മഹത്‌യാത്ര ജനസഹസ്രങ്ങളെ സാക്ഷിയാക്കി മഞ്ചേശ്വരത്ത് സമാപിച്ചു. ശാന്തിസേനയെന്ന പുതിയൊരു പ്രസ്ഥാനത്തിന് ബീജാവാപം നടന്നു. സംഘടിതമായ അക്രമങ്ങളെ ചെറുക്കാനുള്ള അഹിംസാ സേന. സമന്വയത്തില് ഊന്നിനിന്നുകൊണ്ട് രാഷ്ട്രത്തെ ആത്മശക്തിയുടെ ആയുധമണിയിക്കുന്ന സമാധാനസേന. ഗാന്ധിജിയുടെ സ്വപ്‌നം.\n‘ശങ്കരദര്‍ശനത്തിന്റെ വിളനിലവും ആചാര്യജന്മം കൊണ്ട് പുണ്യവുമായ കേരളത്തില് ഗാന്ധിയന് ദര്‍ശനസാക്ഷാത്കാരത്തിനായി ജീവിതം ഉഴിഞ്ഞുവെച്ച കേളപ്പജിയല്ലാതെ മറ്റാര് ശാന്തിസേനയെ നയിക്കും?’വിനോബാജിയുടെ ചോദ്യത്തിന് ജനസഹസ്രങ്ങള് കൈയ്യടിച്ചു.\nമൂടാടി ഖാദി ഇന്‍ഡസ്ട്രീസ് ഏരിയയില് തുറന്ന പുതിയ ഭൂദാന ഓഫീസിലിരുന്ന് പുതിയ പരിപാടികള് ആസൂത്രണം ചെയ്തു. സഹായിയായി എസ്.വി.ഗോവിന്ദന് അദ്ദേഹത്തിന്റെ നിര്‍ദ്ദേശങ്ങള്‍ക്ക് കാത്തിരുന്നു. കുറുമ്പ്രനാട് പദയാത്ര ആവേശം ഉണ്ടാക്കിയിട്ടുണ്ട്. അത് കെടാതെ നിര്‍ത്തണം. ഉടന് ഒരു കമ്മിറ്റി വിളിക്കണം. കേളപ്പന് കലണ്ടറിലേക്ക് നോക്കി.\n‘ഗവണ്‍മെന്റ് മദ്യനിരോധനം നീക്കി. ലേലം കഴിഞ്ഞ് കള്ളുഷാപ്പുകളും തുറന്നു. മദ്യനിരോധനം സര്‍വോദയത്തിന്റെ ഭാഗമാണല്ലോ. നമുക്ക് സത്യഗ്രഹം തുടങ്ങണം.’ കമ്മിറ്റി മീറ്റിങ്ങില് ആവശ്യമുയര്‍ന്നു.\nകേളപ്പന് കേരള സര്‍വോദയ സമിതിയുടെ അധ്യക്ഷനായി. ഓഫീസ് കോഴിക്കോട്ടേക്ക് മാറി.\nഓഫീസിനപ്പുറം മലബാര് ജില്ലാ കോ-ഓപ്പറേറ്റീവ് ബാങ്ക് കെട്ടിടം. തൊട്ടടുത്ത മുറിയില് ഗാന്ധിപീസ് ഫൗണ്ടേഷന് ഓഫീസ്. അതിനടുത്ത മുറിയില് ലൈബ്രറി. മനോരമ ദിനപത്രത്തിന്റെ തകൃതിയായ പ്രവര്‍ത്തനങ്ങള് അതിനപ്പുറം.\nചാലപ്പുറത്തെ താമസസ്ഥലത്തേക്കു നഗര ദൃശ്യങ്ങള് കണ്ട് ഉച്ചവെയില് താണ്ടി കേളപ്പന് നടന്നു. പിറകില് ശിഷ്യനും മാതൃഭൂമി ന്യൂസ് എഡിറ്ററുമായ എന്.പി.ദാമോദരന്. ദാമോദരന്റെ വീട്ടിലാണ് കേളപ്പന്റെ താമസം.\n‘ഇന്നെന്തേ രാത്രി ഡ്യൂട്ടി ഒഴിവാക്കിയത്?’ ഗുരു ശിഷ്യനോട് ചോദിച്ചു.\n‘നല്ല സുഖമില്ല.’ ശിഷ്യന് വിനയാന്വിതനായി.\n‘പത്രം കൂടുതല് ജാഗ്രത പാലിക്കേണ്ട സമയമാണ്. മാതൃഭൂമിക്ക് വലിയ ഉത്തരവാദിത്വം ഈ സമൂഹത്തോടുണ്ട്.’\nഗുരുവായൂര് സമരസമയത്ത് സത്യഗ്രഹത്തിന്റെ പ്രചരണ ചുമതലയുണ്ടായിരുന്ന ദാമോദരന് അതില് സംശയമുണ്ടായിരുന്നില്ല.\nഅന്ത്യയാത്ര (സത്യാന്വേഷിയും സാക്ഷിയും 32)\nകേളപ്പജിയുടെ വിയോഗം (സത്യാന്വേഷിയും സാക്ഷിയും 31)\nതളിക്ഷേത്ര പുനരുദ്ധാരണം (സത്യാന്വേഷിയും സാക്ഷിയും 30)\nപ്രക്ഷോഭങ്ങളുടെ നടുവില് (സത്യാന്വേഷിയും സാക്ഷിയും 29)\nഉപവാസയജ്ഞം (സത്യാന്വേഷിയും സാക്ഷിയും 28 )\nശേഷക്രിയ (സത്യാന്വേഷിയും സാക്ഷിയും 26)


'ആള്‍ക്കുട്ടത്തില് നിന്നും യുവതിയെ രക്ഷിച്ച് യുവരാജ്; താരത്തിന്റെ മാന്യതയ്ക്ക് ഹേറ്റേഴ്‌സിന്റെ പോലും കയ്യടി\nMonday 21st August 2017 5:29pm\nകൊല്ലം: ബസ് കാത്തുനിന്ന് മടുത്ത യുവാവ് ഒടുവില് ബസ് ഓടിച്ചുകൊണ്ട് പോയി. കൊല്ലം കെ.എസ്.ആര്.ടി.സി ഡിപ്പോയില് ഇന്നലെ രാത്രിയോടൊയാണ് സംഭവം. ഒടുവില് ബസ് പോസ്റ്റിലിടിച്ചതോടെ യുവാവ് പൊലീസ് പിടിയിലായി.\nആറ്റിങ്ങല് സ്വദേശിയായ അലോഷിയാണ് ഇന്നലെ വീട്ടില് പോകാന് ബസ് കിട്ടാത്തതിനെ തുടര്‍ന്ന് നിര്‍ത്തിയിട്ട ബസുമായി കടന്നുകളഞ്ഞത്. അലോഷി മദ്യപിച്ചിരുന്നതായി പൊലീസ് പറഞ്ഞു.\nരാത്രി എട്ടുമണിയോടെ കൊല്ലം കെ.എസ്.ആര്.ടി.സി ഡിപ്പോയിലെത്തിയ അലോഷിയ്ക്ക് നാട്ടിലേയ്ക്കുള്ള രണ്ട് ബസിലും തിരക്ക് കാരണം കയറാന് കഴിഞ്ഞില്ല. തുടര്‍ന്നാണ് ലിങ്ക് റോഡില് നിര്‍ത്തിയിട്ട ബസ് അലോഷി ഓടിച്ചുകൊണ്ട് പോയത്.\nAlso Read: അമിത് ഷാ ജാതകം നോക്കാനും തുടങ്ങിയോ; 50 വര്‍ഷം വരെ ബി.ജെ.പി അധികാരത്തിലിരിക്കുമെന്ന പ്രവചനത്തെ കണക്കിന് പരിഹസിച്ച് ശരദ് പവാര്\nബസ് ഒരു പോസ്റ്റിലിടിച്ചതോടെയാണ് അലോഷി പൊലീസ് പിടിയിലായത്. പൊലീസ് എത്തിയതോടെ തനിയ്ക്ക് വീട്ടില് പോകാന് മറ്റൊരു ബസ് നല്‍കണമെന്നും നാളെ രാവിലെ തിരിച്ചെത്തിക്കാമെന്നും അലോഷി പറഞ്ഞു.\nബസ് പോസ്റ്റിലിടിച്ച ശേഷം ഇറങ്ങിയോടിയ അലോഷി തിരിച്ച് തന്റെ ഷൂ എടുക്കാന് വീണ്ടും ബസിലെത്തിയപ്പോഴാണ് പൊലീസ് പിടിയിലായത്. കെ.എസ്.ആര്.ടി.സി അധികൃതരുടെ പരാതിയിന്മേല് അലോഷിക്കെതിരെ പൊലീസ് കേസെടുത്തിട്ടുണ്ട്.


പുന്നശ്ശേരി: January 2011\nLabels: very important info 38 comments\nPosted by റശീദ് പുന്നശ്ശേരി at 2:31 PM\nഞമ്മളെ താമരശ്ശേരി ചുരമില്ലെ.....അതിന്റെ ഒമ്പതാം വളവിലൂടെ ഞാനിങ്ങനെ വണ്ടി ഓടിക്കുകയാണു.\nപപ്പുവേട്ടന് പറഞ്ഞതു പോലെ ഒരു ഭാഗത്ത് അഗാധമായ കൊക്ക.അവിടെ നിന്നു നോക്കിയാല് അങ്ങു താഴെ അടിവാരം വരെയുള്ള ചുരം റോഡ് കാണാം.പച്ച പിടിച്ച താഴ്‌വരയിലൂടെ ചുരം കയറി വരുന്ന വാഹനങ്ങള് കണ്ട് നില്‍ക്കാന് എന്തു രസമാണെന്നോ? വിരലിലെണ്ണാവുന്ന അവധിക്ക് നാട്ടിലെത്തുമ്പോള് പോലും വയനാട്ടിലേക്കൊരു യാത്ര എനിക്ക് ഒഴിച്ചു കൂടാനാവാത്തതാണു.\nചുരം കയറി മുകളിലെത്തുമ്പോള് നല്ല ചൂട് കാലത്ത് പെട്ടെന്ന് ഏ സി മുറിയിലേക്ക് കടന്നാലെന്ന പോലെയുള്ള അനുഭവമായിരുന്നു മുമ്പൊക്കെ. വയനാട്ടില് അന്നൊന്നും നേരം വെളുക്കാറില്ലെന്നായിരുന്നു അസൂയാലുക്കള് പറഞ്ഞിരുന്നത്. കാരണം സൂര്യനുദിച്ച് വയനാട്ടിലെത്തുമ്പോഴേക്കും നേരം ഉച്ചയായിട്ടുണ്ടാകും. വൈകുന്നേരം വളരെ നേരത്തെ തന്നെ പുള്ളിക്കാരന് കടലിലോട്ട് പോവുകയും ചെയ്യും (വയനാട്ടില് കടലില്ലാത്തതിനാല് തൊട്ടടുത്തുള്ള ജില്ലകളായ കോഴിക്കോട്ടോ കണ്ണൂരിലോ ഒക്കെ ചെന്നിട്ട് വേണ്ടേ കടലില് താഴാന്)\nഎന്നാല് ഇപ്പോള് വയനാട്ടില് കടലൊന്നും കുഴിച്ചിട്ടില്ലെങ്കിലും അഭിനവ വീരപ്പന്മാര് കാടൊക്കെ വെട്ടി ത്തെളിച്ച് ''ഫംഗി''യാക്കിയതോടെ സൂര്യേട്ടന് വയനാട്ടില് നിന്നും കല്ലെടുത്തെറിഞ്ഞാല് പോലും പൊകാതായിട്ടുണ്ട് താനും.\nഇത്തവണ വയനാട്ടിലെ ഒരു സ്‌കൂളിലെ വാദ്യാരും എന്റെ ഉറ്റ മിത്രവും ഒക്കെയായ റിയാസിനും പ്രിയതമക്കുമൊപ്പമായിരുന്നു യാത്ര.(വാദ്യാരെന്നാല് അങ്ങനെയൊന്നുമില്ല.മാശ് ''പറ'' എന്നു പറയും. കുട്ടികള് ഒരു കോറസായി''തറ'' എന്നും മാസാവസാനം സര്‍ക്കാര് കൊടുക്കുന്നത് എണ്ണി നോക്കുക പോലും ചെയ്യാതെ ''പണി കിട്ടാന്'' വാങ്ങിയ6ലക്ഷത്തിന്റെ കടത്തിലേക്ക് കൊടുക്കും.അതാണു മ്യാഷ്.)\nവയനാട്ടിലെ തോല്‍പ്പെട്ടി എന്ന സ്ഥലത്തെക്കുറിച്ച് പല തവണ വായിച്ചറിഞ്ഞിട്ടുണ്ടായിരുന്നതിനാല് അങ്ങോട്ട് തന്നെ വെച്ചു പിടിച്ചു. വന്ന്യ ജീവികളെയൊക്കെ കാണാനും അടുത്തറിയാനുമുള്ള നല്ലൊരു സന്ദര്‍ഭമായിരുന്നു അത്.\nമാനന്തവാടിയില് നിന്ന് 20 കിലോ മീറ്റര് അകലെയുള്ള കര്‍ണാടക അതിര്‍ത്തിയോട് ചേര്‍ന്ന് കിടക്കുന്ന വന പ്രദേശമാണു തോല്‍പ്പെട്ടി. അവിടെ 25 കിലോ മീറ്ററിലധികമുള്ള വന മേഖലയിലൂടെ സഞ്ചാരികള്‍ക്ക് ട്രക്കിംഗ് നടത്താനുള്ള സൗകര്യമൊരുക്കിയിട്ടുണ്ട്.നഗരക്കാഴ്ചകളുടെ വന്ന്യതയില് നിന്നു സഹ്യ പുത്രരുടെ ലോകത്ത് കൂടെയുള്ള സഞ്ചാരം പകര്‍ന്ന് നല്‍കുക ജീവിതത്തിലെ മറക്കാനാവാത്തചില കൗതുക സത്യങ്ങളാണു.\nവഴി ക്ര്ത്യമായി അറിയാവുന്ന ''മ്യാഷ്'' കൂടെ ഉള്ളതിനാല് മാനന്തവാടി മുതല് തോല്‍പ്പെട്ടി വരെ ഉള്ള റോഡിലെ വലുതും ചെറുതുമായ കുഴികള് ഒന്നു പോലും ഞങ്ങള്‍ക്ക് മിസ്സ് ആയില്ല. ഇടക്ക് അശ്രദ്ദ കൊണ്ട് മാത്രം തലനാരിഴക്ക് മിസ്സ് ആയ കുഴികള് റിവേഴ്‌സില് പോയി കവര് ചെയ്യാമെന്ന ഒരു നിര്‍ദ്ദേശം ''മ്യാഷിണി'' യുടെ ഭാഗത്തു നിന്നും വന്നെങ്കിലും തിരികെ വരുമ്പോള് അവ നമുക്ക് തിരഞ്ഞു പിടിച്ച് ചാടാമെന്നുള്ള എന്റെ വാഗ്ദാനത്തില് തല്‍ക്കാലം പ്രശ്‌നം സോള്‍വാക്കി.\nഫോട്ടോയെടുത്തും കടല കൊറിച്ചും വെള്ളം കുടിച്ചുമുള്ള യാത്രക്കിടെ വനത്തിനു നടുവിലൂടെയുള്ള ഹയ്‌വെയില് ഒന്നു രണ്ട് ആദിവാസികള് നില്‍ക്കുന്നത് കണ്ടു.വനത്തില് അവര് നോക്കുന്ന ഭാഗത്തേക്ക് നോക്കിയ ഞങ്ങള് ആ കാഴ്ച കണ്ട് ഞെട്ടി. തലയിലൊക്കെ മണ്ണ് വാരിയിട്ട് കൊടുങ്കാറ്റിനു മുമ്പുള്ള ശാന്തതയുമായി അവിടെ നില്പ്പുണ്ടൊരാള്.\nഒരു ഒന്നൊന്നര ഒറ്റയാന്.\nഞങ്ങളുടെ ആള്‍ട്ടൊ പുള്ളിക്ക് മൂക്കില് വലിക്കാന് പോലും തികയില്ലെന്നറിയുന്നതിനാല് അല്പം ദൂരെ വണ്ടി ഒതുക്കി സ്റ്റാര്‍ട്ടാക്കി നിര്‍ത്തി. "ഫാര്യ" മാര്‍ക്കും എന്റെ നാലു വയസ്സുള്ള കുട്ടിക്കുറുമ്പനും ഇല്ലാത്ത ധൈര്യം കടം വാങ്ങി നല്‍കിയ ശേഷം ഞങ്ങള് ക്യാമറയുമായി പുറത്തേക്കിറങ്ങി. ആദിവാസി സഹോദരന്മാര്‍ക്കരികിലെത്തി ഞങ്ങള് കാര്യമന്വേഷിച്ചു.\nഏതോ ബ്ലാക് ആന്‍ഡ് വൈറ്റ് അവാര്‍ഡ് സിനിമയിലെ പോലെ എന്തോ പറഞ്ഞശേഷം അവര് ആനക്ക് നേരെ കൈ ചൂണ്ടി.എന്റെ കയ്യിലെ വിറക്കുന്ന ക്യാമറ കണ്ട് അവര് പറഞ്ഞു. വെളിച്ചം കണ്ടാല് അവന് ഇങ്ങോട്ട് വരും.മദപ്പാടുണ്ടെന്ന് സംശയമുണ്ടെന്ന്.\nധൈര്യത്തിന്റെ പാഞ്ചാരി മേളം ഇപ്പോള് എനിക്ക് വ്യക്തമായി കേള്‍ക്കാം. എന്നാലും നമ്മളൊക്കെ ആണുങ്ങളല്ലേ അങ്ങനെ തോറ്റ് കൊടുക്കാന് പറ്റുമോ?.ഫ്‌ളാഷ് ഇല്ലാതെ തന്നെ തിടുക്കത്തില് ഒന്ന് രണ്ട് സ്‌നാപ് എടുത്തു.പിന്നെ നേരേ ഓടി വണ്ടിയില് കയറി.\n''സഹയാത്രികര് '' അപ്പോഴേക്കും ഓര്‍മയിലുള്ള പ്രാര്‍ത്ഥനകളെല്ലാം പല തവണ ചൊല്ലിക്കഴിഞ്ഞിരുന്നു. വണ്ടി വിട്ടു. നേരെ തോല്പ്‌പെട്ടിയിലേക്ക്.\nരാവിലെ6മുതല് 8 വരെയും വൈകിട്ട്3മുതല്5വരെയുമാണു സഞ്ചാരികള്‍ക്കുള്ള സന്ദര്‍ശന സമയം .500 രൂപ കൊടുത്താല് ഒരു ജീപ്പും ഡ്രൈവറും റെഡി.200 രൂപക്ക് ഒരു ഗാര്‍ഡ് വിത് എ ഗണ് , സര്‍ക്കാര് വക.ഇതിനു പുറമെ തലയോരോന്നിനും സര്‍ക്കാര് നിശ്ചയിച്ച ഫീസുമുണ്ട്. ഗാര്‍ഡിനെ കണ്ടതേ എനിക്കു ചിരിവന്നു. ഏതാണ്ട് നമ്മുടെ കൊടക്കമ്പി ഇന്ദ്രന്‍സ് ചേട്ടന്റെ രൂപവും കപ്പടാ മീശയുമുള്ള ഒരു ആള് രൂപം.ഇനി ചിലപ്പൊ ഇയാളുടെ മീശ കണ്ട് വന്ന്യ ജീവികളൊക്കെ ഭയക്കുമായിരിക്കുമെന്ന് സമാധാനിച്ചു.(ആ ചേട്ടന് ഇതു വായിക്കുന്നുണ്ടെങ്കില് എന്നോട് പൊറുക്കട്ടെ).\nതുറന്ന ജീപ്പിന്റെ മുന് സീറ്റില് ഫോട്ടോ എടുക്കാനുള്ള സൗകര്യത്തിനു സൈഡിലായി ഞാനിരുന്നു . നടുവില് ഗാര്‍ഡ് ചേട്ടനും പിറകിലെ സീറ്റുകളില് മറ്റ് സഹയാത്രികരും.വന്ന്യ ജീവി സങ്കേതത്തിന്റെ ഗേറ്റ് കടന്ന് വനത്തിനു നടുവിലൂടെ നിര്‍മ്മിച്ച കൂപ്പു വഴിയിലൂടേ ഞങ്ങളുടെ വാഹനം മുന്നോട്ട് നീങ്ങവേ ഇരുവശവുമുള്ള പുല്‍മേടുകളില് മാന് കൂട്ടങ്ങള് മേഞ്ഞ് നടക്കുന്ന മനോഹരമായ കാഴ്ചയാണു ഞങ്ങളെ വരവേറ്റത്.\nഅതാ കാണുന്നു, മയിലുകള്.കാട്ട് കോഴികള്, കരിങ്കുരങ്ങുകള്... ഹായ് ഈ കാട് നിറയെ ഫോറസ്റ്റാണല്ലോയെന്ന് മലയാള സിനിമയിലെ ഏതോ ഒരാള് പറഞ്ഞത് ഓര്‍മ വന്നു.ആണ് മയിലുകള് പീലി വിടര്‍ത്തി ആടുന്നത് കാണാനൊരു പൂതി. മഴക്കാറിനെ കണ്ടാലേ അവ ഡാന്‍സ് ചെയ്യുകയുള്ളൂവെന്ന് ഗാര്‍ഡ് പറഞ്ഞു. ''ഓ ഹൊ. എന്നാല് അയാളെ കൂടി കൂടെ കൂട്ടാമായിരുന്നു'' എന്നായി മ്യാഷ്.\nകാട് കനത്ത് വന്നു. ചിലയിടങ്ങളില് നല്ല ഇരുട്ട്. താഴ്‌വരകള്, കൊച്ചരുവികള്..\nനീര്‍ച്ചാലുകള് കാണുന്നിടത്തൊക്കെ ഡ്രൈവര് വണ്ടി സ്ലോ ആക്കി നോക്കുന്നുണ്ട് .വന്ന്യ മ്ര്ഗങ്ങള് വെള്ളം കുടിക്കാന് ഇറങ്ങാറുള്ള സ്ഥലങ്ങളാണു അവിടമെന്ന് അവര് പറഞ്ഞു തന്നു. കഴിഞ്ഞ ട്രിപ്പില് അതു വഴി വന്നപ്പോള് പുലികള് വെള്ളം കുടിക്കാനിറങ്ങിയത് കണ്ടിരുന്നുവത്രെ. ഇടക്ക് ചില ജീപ്പുകള് സന്ദര്‍ശകരെയും കൊണ്ട് കടന്ന് പോകുന്നതൊഴിച്ചാല് കുറച്ച് കിലോ മീറ്ററുകള് പിന്നിട്ടിട്ടും വൈല്‍ഡ് അനിമല്‍സിനെയൊന്നും കാണാത്തതില് ഞങ്ങള് അല്പം നിരാശരായിരുന്നു.\n''പൈസ മുതലാകില്ലല്ലൊ'' എന്ന പൈശാചിക ചിന്തയും ഇതിനിടെ ഉരുത്തിരിഞ്ഞു വന്നു.ആനിമലസൊക്കെ ലഞ്ച് കഴിച്ച് ചെറിയൊരു ഉച്ച മയക്കത്തിലാവും ഒരു പക്ഷെ. ഏതായാലും പ്രവേശന കവാടത്തില് തന്നെ സര്‍ക്കാറിന്റെ ഒടുക്കത്തെ അറിയിപ്പ് വായിച്ചത് ഞാനോര്‍ത്തു.\nവന്ന്യ മ്ര്ഗങ്ങളൊക്കെ കാട്ടിനകത്തുണ്ട്. പക്ഷെ കാണാനുള്ള യോഗം ''സബ്ജക്റ്റ് ഓഫ് ലക്ക്'' എന്ന് ചുരുക്കം. ഏതായാലും ഇനി കാടൊക്കെ വിശദമായി ഒന്ന് നിരീക്ഷിച്ച് തിരിച്ചു പോകാം.\nഇതിനിടെ ''അല്ല മാഷേ മ്ര്ഗങ്ങളെയൊന്നും കാണുന്നില്ലല്ലൊ'' എന്ന് മ്യാഷ് ഗാര്‍ഡിനോട് ചോദിക്കുന്നുണ്ടായിരുന്നു.\n''പിന്നെ ..ആനിമല് സൊക്കെ ഫാഷന് പരേഡിലെ പോലെ എന്നെ കണ്ടൊളൂ എന്നും പറഞ്ഞ് തിരിഞ്ഞും മറഞ്ഞും ഇങ്ങനെ നിന്നു തരുമല്ലൊ?''\nഎന്ന് മറുപടി പറയേണ്ടതിനു പകരം ആ മനുഷ്യന് ഒന്നു ചിരിച്ചു. പിന്നെ ഒന്ന് മണം പിടിച്ചു. അപ്പോഴേക്കും ഡ്രൈവര് വണ്ടി സ്ലൊ ആക്കി. ആനയുടെ വന്ന്യമായ ഗന്ധം കാറ്റില് തഴുകിയെത്തി.\n''ഇനി പരാതി വേണ്ട ദാ കണ്ടോളൂ''\nഅയാള് നേരെ മുന്നോട്ട് കൈ ചൂണ്ടി.തൊട്ട് മുന്നിലായി ഞങ്ങളുടെ വാഹനത്തിനു നേരെ എതിര് ദിശയില് മന്ദം മന്ദം നടന്നടുക്കുന്ന ഒരു കാട്ടാന.\n''പടച്ചോനേ ഇനിയിപ്പോ എന്താ ചെയ്യാ?''\n''മ്യാഷിണി'' യുടെ വിറയാര്‍ന്ന ചോദ്യം\n''ഇനി നമ്മളൊന്നും ചെയ്യേണ്ട. ഒക്കെ ആന ചെയ്‌തോളും''\nഡ്രൈവറുടെ ശാന്തമായ മറുപടി.\nഎനിക്കതു വിശ്വസിക്കാനായില്ല ''പട്ടാളം'' സിനിമയില് മമ്മൂട്ടിയെ പറ്റിച്ച ''കാട്ടാന'' യെ നമ്മളും കണ്ടതല്ലെ. ഞാന് ക്യാമറ റെഡിയാക്കി ഫോട്ടോ എടുക്കാനൊരുങ്ങുമ്പോള് ഗാര്‍ഡ് ചേട്ടന് പറഞ്ഞു.\nഅപ്പോഴാണു എനിക്ക് സംഗതിയുടെ ഗൗരവം പിടികിട്ടിയത്.ഞാന് പിറകിലേക്ക് തിരിഞ്ഞു നോക്കി. അവിടം നിശ്ശബ്ദമായിരുന്നു. എന്റെ ''ഫാര്യ''യുടെ മുഖം ധൈര്യം കൊണ്ട് വലിഞ്ഞു മുറുകിയിരുന്നു.ശ്വാസമയക്കാതെയും എങ്ങനെ ജീവിക്കാമെന്ന് പരിശീലിക്കുന്ന മൂന്നു പേര്.\nമകന് ആനയെ ലൈവ് ആയി കണ്ടതിലുള്ള സന്തോഷത്തിലാണു. ഇതിനകം ഞാന് ഡ്രൈവറുടെയും ഗാര്‍ഡിന്റെയും നടുവില് എത്തിക്കഴിഞ്ഞിരുന്നു. ആന പതിയെ നടന്നടുത്തു .\nപട്ടാളക്കാരന്റെ ഭാഷയില് പറഞ്ഞാല്. ആന ഞങ്ങളുടെ കണ്ണിലേക്ക് നോക്കി. ഞങ്ങള് ആനയെയും.\nഎന്തും സംഭവിക്കാവുന്ന ഭയാനക നിമിഷങ്ങള്.\nഎന്റെ ക്യാമറ നിശ്ശബ്ദം വെളിച്ചമില്ലാതെ പ്രവര്‍ത്തിച്ചു കൊണ്ടിരുന്നു. ധൈര്യത്തിന്റെ ഊക്കു കൊണ്ട് കൈ വിറച്ചു. ആന ഒരടി കൂടി മുന്നോട്ട് വച്ചു.വണ്ടിക്കകത്തേക്ക് സൂക്ഷിച്ചൊന്നു നോക്കി .ഡ്രൈവര് വണ്ടിയൊന്ന് റേസ് ചെയ്തു. പൊടുന്നനെയാണു അതു സംഭവിച്ചത്.\nആന തുമ്പിക്കൈ പൊക്കിഒന്ന് സലാം വച്ചു. പിന്നെ അനുസരണയോടെ വഴിയരികിലേക്ക് ഒതുങ്ങി നിന്നു.നന്നായി റേസ് ചെയ്ത ശേഷം വണ്ടി മുന്നോട്ട് കുതിച്ചതും ആന സൈഡിലേക്ക് മാറി ഓടി.\nകുറച്ച് ദൂരം ഓടിയ ശേഷം ആനയൊന്നു തിരിഞ്ഞു നോക്കി. ഞങ്ങളും.\nതിടുക്കത്തില് കുറച്ച് സ്‌നാപ്‌സ് എടുത്ത ശേഷം വണ്ടി മുന്നോട്ട് നീങ്ങി.\nഅങ്ങനെ പൈസ മുതലായതിന്റെ ത്രില്ലില് മുന്നോട്ട് പോകുമ്പോഴാണു ഡ്രൈവറും ഗാര്‍ഡും ചേര്‍ന്ന് ആ പോയ ''വാലു മുറിയന്'' ഒറ്റയാന്റെ ലീലാവിലാസങ്ങള് ഓരോന്നായി പുറത്ത് വിട്ടത്. ഒരു മദാമ്മയുടെ കയ്യിലെ ക്യാമറ പിടിച്ചെടുത്ത് ചവിട്ടികൂട്ടി പരിപ്പെടുത്തു കൊടുത്തു.ജീപ്പിന്റെ സൈഡ് ഡോര് പിഴുതെടുത്ത് തട്ടിക്കളിച്ചു.ചുവപ്പ് പോലുള്ള ചില കടും നിറങ്ങള് അവയെ വിറളി പിടിപ്പിക്കുമത്രെ.\nഅങ്ങനെയങ്ങനെ.. എല്ലാം കേട്ട് ഞങ്ങള് തരിച്ചിരുന്നു.\nഎതിരെ വന്ന മറ്റൊരു ജീപ്പ് നിറയെ കേരളത്തിനു പുറത്ത് നിന്നുള്ള ''കിളികളെ'' കണ്ടപ്പോള് ഞങ്ങള് ആ ഡ്രൈവറോട് കുറച്ചകലെ ''റ്റൈഗറിനെ'' കണ്ടുവെന്ന് അടക്കം പറഞ്ഞു.\n''റ്റൈഗര്'' എന്ന് കേട്ടതും ആ വാഹനത്തില് നിന്നുയര്‍ന്ന കരച്ചിലിന്റെ ''കോറസ്'' കേട്ടതോടെ ഞങ്ങള് ഹാപ്പി.\nകാടും മലയും താണ്ടിയുള്ള ആ യാത്ര അവസാനിച്ചപ്പോള് എന്റെ മനസ്സില് ബാക്കിയായ ഒരു ചോദ്യമുണ്ട്.ജീപ്പിനകത്തേക്ക് നോക്കിയ ശേഷം ആ സഹ്യപുത്രന് അനുസരണപൂര്‍വം സലാം വെച്ചത്\nഅതിനകത്തിരിക്കുന്ന ''മഹാനായ'' എഴുത്ത്കാരനെ കണ്ടിട്ട് തന്നെ ആയിരിക്കുമൊ?\nഅല്ലെങ്കില് കഥയൊന്നുമറിയാത്ത കൗതുകം കണ്ട രണ്ട് കുഞ്ഞ് നയനങ്ങള് കണ്ടിട്ടോ?\nസര്‍വ്വ ശക്തനു സ്തുതി.\nLabels: anubhava yaathra 44 comments


സംവാദം:ജവഹർലാൽ നെഹ്രു - വിക്കിപീഡിയ\nഈ ലേഖനം വിക്കിപീഡിയയിൽ തിരഞ്ഞെടുത്ത ലേഖനമാകാൻ നിർദ്ദേശിക്കപ്പെട്ടിട്ടുണ്ട്. മികച്ച ലേഖനങ്ങൾക്കുള്ള നിബന്ധനകൾ പാലിക്കുന്നവയാകണം തിരഞ്ഞെടുത്ത ലേഖനങ്ങൾ. ഈ ലേഖനം പ്രസ്തുത ഗണത്തിൽ ഉൾക്കൊള്ളിക്കുവാൻ യോഗ്യമാണോ? നിങ്ങളുടെ അഭിപ്രായമറിയിക്കുക..\nതദ്ദേശസ്വയംഭരണരംഗത്തെ സംഭാവനകൾ- എന്താണ് ഈ ശിർഷകം കൊണ്ട് ഉദ്ദേശിക്കുന്നത്? ബിനു (സംവാദം) 05:36, 10 ജനുവരി 2013 (UTC)\nഇന്റർവിക്കി കണ്ണിയിലെ സ്റ്റാർ ചിഹ്നം[തിരുത്തുക]\nAdv.tksujith ഈ താൾ ഈ മാസത്തെ ലേഖനമായി തിരഞ്ഞെടുത്തെങ്കിലും തിരഞ്ഞെടുത്ത ലേഖനങ്ങൾക്കുള്ള സ്റ്റാർ ചിഹ്നം ഇന്റർവിക്കി കണ്ണിയിൽ കാണിക്കുന്നില്ലല്ലോ?എന്തുകൊണ്ടാണ് ഇങ്ങനെ സംഭവിക്കുന്നത്? Akhiljaxxn (സംവാദം) 07:01, 15 ജനുവരി 2017 (UTC)\nAkhiljaxxn, ജവഹർലാൽ നെഹ്റുവിന്റെ വിക്കിഡാറ്റാ പേജിൽ മലയാളം ലേഖനത്തിനു നേരെ, featured article എന്ന് ലേബൽ ചെയ്യ്താൽ മാത്രമേ ഇന്റർവിക്കി കണ്ണിയിൽ സ്റ്റാർ ചിഹ്നം വരുകയുള്ളൂ. -Arjunkmohan (സംവാദം) 14:01, 15 ജനുവരി 2017 (UTC)\nഇന്ത്യയുടെ ആദ്യപ്രഥാനമന്ത്രിയായി കോൺഗ്രസ് തിരഞ്ഞെടുത്തു എന്നത്[തിരുത്തുക]\nതെറ്റാണ്. ആദ്യ പ്രഥാന മന്ത്രിയായി തിരഞ്ഞെടുക്കപ്പെട്ടത് വല്ലഭായി പട്ടേൽ ആയിരുന്നു. നെഹ്രുവിനു ഒരു വോട്ട് പോലും കിട്ടിയില്ല. ഗാന്ധിജിയെ ഭീഷണി പെടുത്തി പട്ടേലിനെ കൊണ്ടു പത്രിക പിൻ വലിപ്പിച്ചാണ് നെഹ്രു സ്ഥാനം നേടിയത്.\n......നെഹ്രു സ്ഥാനം നേടിയത്.[അവലംബം ആവശ്യമാണ്]--Vinayaraj (സംവാദം) 14:14, 20 ഫെബ്രുവരി 2017 (UTC)\n"https://ml.wikipedia.org/w/index.php?title=സംവാദം:ജവഹർലാൽ_നെഹ്രു&oldid=2589726" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:17, 1 ഓഗസ്റ്റ് 2017.


ശബരിമല: സർക്കാരിനെ വെട്ടിലാക്കി ദേവസ്വം പ്രസിഡന്റിന്റെ കുടുംബം തന്നെ സമരത്തിനിറങ്ങുന്നു – East Coast Daily Malayalam\nശബരിമല: സർക്കാരിനെ വെട്ടിലാക്കി ദേവസ്വം പ്രസിഡന്റിന്റെ കുടുംബം തന്നെ സമരത്തിനിറങ്ങുന്നു\n1920ൽ ഹരിവരാസനം എഴുതിയ കോന്നകത്ത് ജാനകിയമ്മയുടെ മകളുടെ മകനാണ് മോഹൻകുമാർ\nOct 8, 2018, 05:04 pm IST\nതിരുവനന്തപുരം: ശബരിമലയിൽ സ്ത്രീ പ്രവേശനത്തിനെതിരായ പ്രതിഷേധം കനക്കുന്നു. കോടതി വിധി നടപ്പാക്കാൻ അനുനയ നീക്കം നടത്തുന്നതിനിടെ സർക്കാരിനെ വെട്ടിലാക്കി തിരുവിതാംകൂർ ദേവസ്വം ബോർഡ് പ്രസിഡന്റ് എ.പദ്മകുമാറിന്റെ കുടുംബവും പരസ്യമായി സമരരംഗത്തു വരുന്നു. പദ്മകുമാർ സെക്രട്ടറിയായ ഹരിവരാസനം ട്രസ്റ്റാണ് സ്ത്രീ പ്രവേശനത്തിനെതിരായി സമരത്തിലിറങ്ങുന്നത്.\nയുവതികൾ ശബരിമലയിൽ എത്തുന്നത് തടയുമെന്ന് പ്രഖ്യാപിച്ച് ഇന്നലെ ആചാര സംരക്ഷണ സമിതി നിലയ്ക്കലിൽ ആരംഭിച്ച സമരത്തിൽ ട്രസ്റ്റ്അംഗങ്ങളും പങ്കെടുക്കുമെന്ന് ഹരിവരാസനം ചെയർമാൻ വി.മോഹൻകുമാർ ചാനലിനോട് പറഞ്ഞു .ശബരിമലയിൽ യുവതികളെ പ്രവേശിപ്പിക്കുന്നതിനെതിരെയുള്ള നിലപാടാണ് കോടതിയിൽ ദേവസ്വം ബോർഡ് കൈക്കൊണ്ടത്.\nഎന്നാൽ സംസ്ഥാന സർക്കാർ യുവതികളെ പ്രവേശിപ്പിക്കണമെന്നുംവാദിച്ചു.വിധിവന്നഉടനെ സുപ്രീംകോടതിവിധിക്കെതിരെ റിവ്യൂ ഹർജി നൽകാനായിരുന്നു ദേവസ്വംബോർഡ് ആദ്യം തീരുമാനിച്ചത്. എന്നാൽ സർക്കാർ സമ്മർദ്ദത്തെ തുടർന്ന് ദേവസ്വംബോർഡ് നിലപാടിൽ മാറ്രം വരുത്തുകയായിരുന്നു. പന്തളം കൊട്ടാരവുമായും സമര രംഗത്തുള്ളവരുമായും കുടുംബം ചർച്ചകൾ നടത്തിവരികയാണ്. 1920ൽ ഹരിവരാസനം എഴുതിയ കോന്നകത്ത് ജാനകിയമ്മയുടെ മകളുടെ മകനാണ് മോഹൻകുമാർ. പദ്മകുമാർ ഉൾപ്പെടെയുള്ള കുടുംബാംഗങ്ങളാണ് ട്രസ്റ്റിൽ ഭൂരിഭാഗവും.\nദേവസ്വം ബോർഡ് പ്രസിഡന്റിന്റെ കുടുംബം പരസ്യമായി സർക്കാർ നിലപാടിനെതിരെ രംഗത്തുവരുന്നത് സർക്കാരിനെ വിഷമക്കുരുക്കിലാക്കും. മുഖ്യമന്ത്രിയുമായി ദേവസ്വം ബോർഡ് പ്രസിഡന്റും അംഗങ്ങളും ഇന്ന് കൂടിക്കാഴ്ച നടത്തും. സർക്കാർ നിലപാടിനെതിരായ എതിർപ്പ് കടുപ്പിക്കാൻ ഇന്ന് സംഘപരിവാർസംഘടനകളും യു.ഡി.എഫും കൊച്ചിയിലും തലസ്ഥാനത്തുമായി യോഗം ചേർന്നിരുന്നു.\ntravancore devaswam boardapadmakumar sabarimala protest\n'നമ്മുടെ സംസ്‌കാരത്തിന്റെ തായ്‌വേരുകളായ ആചാരങ്ങളും അനുഷ്‌ഠാനങ്ങളുമെല്ലാം ഇന്ന് അപകടാവസ്ഥയിലാണ്'- ഗൗരി ലക്ഷ്‌മിബായി


ജോജു ജോർജിന്റെ ബഹു ഭാഷാ ചിത്രം പീസ്; ടൈറ്റിൽ പോസ്റ്റർ പുറത്ത്\n31 May, 2021, 5:56 am\nജോജു ജോർജിനെ നായകനാക്കി സന്‍ഫീര് സംവിധാനം ബഹുഭാഷാ ചിത്രം 'പീസി'ന്റെ ഒഫീഷ്യല് ടൈറ്റില് പോസ്റ്റർ റിലീസ് ചെയ്തു. മലയാളം, തമിഴ് , കന്നഡ, ഹിന്ദി, തെലുങ്ക് എന്നീ ഭാഷകളിലാണ് സിനിമ ഒരുങ്ങുന്നത് . സ്‌ക്രിപ്റ്റ് ഡോക്ടര് പിക്‌ചേഴ്‌സിന്റെ ബാനറില് ദയാപരന് ആണ് നിർമ്മാണം. സംവിധായകൻ സൻഫീർ തന്നെയാണ് സിനിമയുടെ കഥ ഒരുക്കിയത്. സഫര് സനലാണ് തിരക്കഥയും സംഭാഷണവും. അന്തരിച്ച നടൻ അനിൽ നെടുമങ്ങാട് അവസാനം അഭിനയിച്ച ചിത്രം കൂടിയാണിത്.\nഒരു ആക്ഷേപഹാസ്യ ത്രില്ലര് ചിത്രമാണ് 'പീസ്'. കാര്‍ലോസ് എന്ന ഓണ്‍ലൈന് ഡെലിവറി പാര്‍ട്ണറുടെ ജീവിതവും, അദ്ദേഹത്തെ ചുറ്റിപ്പറ്റി വികസിക്കുന്ന ചില സംഭവങ്ങളുമാണ് ഈ ചിത്രം. ജോജുവാണ് കാർലോസിന്റെ കഥാപാത്രത്തെ അവതരിപ്പിക്കുന്നത് . ഷാലു റഹീം, രമ്യാ നമ്പീശന്, അതിഥി രവി, സിദ്ധിഖ്, ആശ ശരത്ത്, അനില് നെടുമങ്ങാട്, അര്‍ജുന് സിങ്, വിജിലേഷ്, മാമുക്കോയ പോളി വല്‍സന് തുടങ്ങിയവരും ചിത്രത്തില് പ്രധാന കഥാപാത്രങ്ങളെ അവതരിപ്പിക്കുന്നു. തൊടുപുഴ, എറണാകുളം, കോട്ടയം എന്നിവിടങ്ങളിലായി മൂന്ന് ഷെഡ്യൂളുകളില് 75 ദിവസങ്ങള് കൊണ്ട് പൂര്‍ത്തീകരിച്ച ചിത്രത്തിന്റെ പോസ്റ്റ് പ്രൊഡക്‌ഷന് വര്‍ക്കുകള് പുരോഗമിക്കുകയാണ്.\nസംഗീത സംവിധാനം: ജുബൈർ മുഹമ്മദ്, ഗാനരചന: വിനായക് ശശികുമാർ, അൻവർ അലി, സൻഫീർ, ആലാപനം: വിനീത് ശ്രീനിവാസൻ, ഷഹബാസ് അമൻ, ഛായാഗ്രഹണം: ഷമീർ ജിബ്രാൻ, ചിത്രസംയോജനം: നൗഫൽ അബ്ദുള്ള, പ്രൊജക്ട് ഡിസൈനർ: ബാദുഷ എൻ.എം, പ്രൊഡക്ഷൻ കൺട്രോളർ: പ്രതാപൻ കല്ലിയൂർ, ആർട്ട്: ശ്രീജിത്ത് ഓടക്കാലി, സ്ക്രിപ്റ്റ് അസിസ്റ്റന്റ്: അനന്തകൃഷ്ണൻ, വസ്ത്രാലങ്കാരം: ജിഷാദ് ഷംസുദ്ദീൻ, മേയ്ക്കപ്പ്: ഷാജി പുൽപ്പള്ളി, ഫിനാൻസ് കൺട്രോളർ: അഹ്നിസ്, രാജശേഖരൻ, ലൈൻ പ്രൊഡ്യൂസർ ദിനിൽ ബാബു, സ്റ്റിൽസ് ജിതിൻ മധു, സൗണ്ട് ഡിസൈൻ: അജയൻ അദത്ത്, അസോസിയേറ്റ് ക്യാമറ: ഉണ്ണി പാലോട്, കളറിസ്റ്റ്: ശ്രീക്ക് വാര്യർ, സ്റ്റോറി ബോർഡ്: ഹരീഷ് വള്ളത്ത്, ഡിസൈൻസ്: അമൽ ജോസ്, പി.ആർ.ഓ: മഞ്ജു ഗോപിനാഥ്, ഡിജിറ്റൽ മാർക്കറ്റിംഗ്: ഹെയിൻസ്.


ക്രീസില് കേമനാകാന് നൂതന ടെക്‌നോളജിയുമായി 'സ്‌ട്രെയ്റ്റ്ബാറ്റ്' - FUTURE KERALA - Future Kerala\nകാമറകളുടെ സാന്നിധ്യമില്ലാതെ ക്രിക്കറ്റ് കളിക്കാരുടെ പ്രകടനം വിലയിരുത്താന് സാധിക്കുന്ന സെന്‍സര് ഉപകരണം വികസിപ്പിച്ചാണ് സ്‌ട്രെയ്റ്റ്ബാറ്റ് എന്ന സംരംഭം മേഖലയില് ശ്രദ്ധ നേടുന്നത്. നൂതന സാങ്കേതിക വിദ്യകളിലൂടെ ഒരു ത്രീഡി വിഷ്വല് ടെക്‌നോളജി അനിമേഷന് സാധ്യമാക്കുന്ന ഉപകരണത്തിലൂടെ കളിക്കാര്‍ക്കും പരിശീലകര്‍ക്കും ഒരുപോലെ പിന്തുണയേകുകയാണിവര്\nക്രിക്കറ്റിനെ ഒരു മതമാക്കി ആഘോഷിക്കുന്നവരാണ് ഇന്ത്യക്കാര്. മാത്രവുമല്ല, ക്രിക്കറ്റിന് സ്വന്തമായി ഒരു ദൈവത്തെ തന്നെ അവരോധിച്ചിരിക്കുന്ന നാടാണിത്. ഈ കളിയോട് ഇന്ത്യാക്കാര്‍ക്കുള്ള മതിപ്പ് മനസിലാക്കാന് ഇതില് കൂടുതലായി എന്തുവേണം?. വളര്‍ന്നു വരുന്ന തലമുറയില് കൊച്ചുകുട്ടികള് അടക്കമുള്ളവര് ക്രിക്കറ്റ് പരിശീലനത്തിനായി ഇറങ്ങുമ്പോള്, ഇക്കൂട്ടര്‍ക്ക് അവരുടെ കഴിവ് പരിപോഷിപ്പിക്കാന് ആവശ്യമായ പിന്തുണ നല്‍കിയാണ് സ്‌ട്രെയ്റ്റ്ബാറ്റ് (ടൃേ8യമ)േ എന്ന സംരംഭം സ്‌പോര്‍ട്‌സ് മേഖലയില് ശ്രദ്ധേയമാകുന്നത്. നൂതന സാങ്കേതിക വിദ്യകളിലൂടെ ഒരു ത്രീഡി വിഷ്വല് ടെക്‌നോളജി അനിമേഷന് സാധ്യമാക്കുന്ന ഉപകരണം വികസിപ്പിച്ചാണ് അവര് മികച്ച കോച്ച് എന്ന നിലയില് പൊതുജന ശ്രദ്ധ നേടിയിരിക്കുന്നത്.\nക്രിക്കറ്റിലെ വിവിധ ഷോട്ടുകളും ബാറ്റിംഗ് ടെക്‌നിക്കുകളും പഠിച്ചെടുക്കാനും പ്രയോഗത്തില് വരുത്താനും ശീലിക്കുന്നതിനൊപ്പം സ്വന്തം ബാറ്റിംഗ് നേരിട്ട് കണ്ട് തെറ്റുകള് തിരുത്തി മികവുറ്റതാക്കാനുള്ള സഹായലും സ്‌ട്രെയ്റ്റ്ബാറ്റ് നല്‍കി വരുന്നു. ഗഗന് ദാഗ, രാഹുല് നഗര്, രിതേഷ് കല്‍പാഹി എന്നിവര് ചേര്‍ന്നു തുടക്കമിട്ട സംരംഭം ബാറ്റ് ചെയ്യുന്ന വ്യക്തി ധരിക്കേണ്ട ഒരു ഉപകരണത്തിലൂടെയല്ല അവരുടെ ബാറ്റിംഗ് രീതികള് വിശകലനം ചെയ്തു നല്‍കുന്നത്. മറിച്ച് ഈ ഉപകരണം സ്ഥിതി ചെയ്യുന്നത് ബാറ്റ്‌സ്മാന്റെ ബാറ്റിനുള്ളിലാണ്.\nസെന്‍സര് ഘടിപ്പിച്ച ഉപകരണത്തിലൂടെ പരിശീലനം\nബാറ്റ്‌സ്മാന്റെ കഴിവുകള് മെച്ചപ്പെടുത്തുക എന്നതിനാണ് സ്‌ട്രെയ്റ്റ്ബാറ്റ് പിന്തുണ നല്‍കുന്നത്. ക്രിക്കറ്റ് ബാറ്റിനുള്ളില് സ്ഥാപിക്കുന്ന ഉപകരണത്തിലെ സെന്‍സറുകളുടെ സഹായത്തോടെ ബാറ്റ് ചെയ്യുന്നയാളുടെ ഓരോ ചലനങ്ങളും ഇതില് റെക്കോര്‍ഡ് ചെയ്യപ്പെടുന്നു. ബാറ്റിംഗ് ആംഗിള്, ഡൗണ്‍സ്വിംഗ്, ബാറ്റിന്റെ വേഗത, വാഗണ് വീല്, സ്പീഡ് ഇംപാക്റ്റ് എന്നിവയെല്ലാം ഇതില് കൃത്യമായി റെക്കോര്‍ഡ് ചെയ്യപ്പെടും.\nസ്‌ട്രെയ്റ്റ്ബാറ്റ് വികസിപ്പിച്ച അനലിറ്റ്ക്‌സ് അല്‍ഗൊരിതങ്ങളുടേയും സൊലൂഷന്‍സിന്റെയും സഹായത്തോടെ പിന്നീട് ഇവ അനിമേഷന് രൂപത്തില് ദൃശ്യവല്‍ക്കരിക്കപ്പെടുന്നു.\nബാറ്റിംഗ് പൂര്‍ത്തിയായശേഷം ബാറ്റ്‌സ്മാന് നേരിട്ടുതന്നെ റെക്കോര്‍ഡ് ചെയ്യപ്പെട്ട ഈ ഡാറ്റ മൊബൈലിലോ ലാപ്‌ടോപിലോ, ബിഗ് സ്‌ക്രിനിലോ ബന്ധിപ്പിച്ച് കാണാന് കഴിയും. ബാറ്റിംഗിലെ പിഴവുകളും മെച്ചപ്പെടുത്തേണ്ട ഷോട്ടുകളും മറ്റും സ്വയം മനസിലാക്കാന് ഇതുവഴി അവര്‍ക്കു കഴിയും. ഇതോടൊപ്പം പരിശീലനകര്‍ക്ക് തെറ്റായ ഷോട്ടുകള് എങ്ങനെ മെച്ചപ്പെടുത്താമെന്നുള്ള മാര്‍ഗ നിര്‍ദേശങ്ങള് കളിക്കാര്‍ക്കു നല്‍കാനും ഇതു സഹായകമാകുന്നു. ബാറ്റില് ഘടിപ്പിക്കുന്ന സ്‌ട്രെയ്റ്റ്ബാറ്റ് സെന്‍സറിന് 15 ഗ്രാം ഭാരമാണുള്ളത്. ഉപഭോക്താക്കളുടെ ഫീഡ്ബാക്ക് അനുസരിച്ച് നിലവിലെ ഉപകരണത്തില് നിരവധി മാറ്റങ്ങള് വരുത്താനും കമ്പനി തയാറായിട്ടുണ്ടെന്ന് ഗഗന് പറയുന്നു. ” ഈ ഉപകരണം ക്രിക്കറ്റ് പ്രൊഫഷണലുകള്‍ക്കുള്ളതല്ല. ക്രിക്കറ്റ് പരിശീലനത്തിലെ തുടക്കക്കാര്‍ക്ക് അവരുടെ മികവ് മെച്ചപ്പെടുത്താനുള്ള ഒന്നാണ്. സ്വന്തം ഷോട്ടുകള് നേരിട്ട് കണ്ട് തിരുത്താനുള്ള അവസരമാണ് ഇവിടെ നല്‍കപ്പെടുന്നത്. ഓരോ ദിവസവും കളി മെച്ചപ്പെടുത്താനുള്ള ടെക്‌നിക്കുകള് പഠിക്കാന് അവര്‍ക്കു കഴിയും,” ഗഗന് പറയുന്നു.\nക്രിക്കറ്റ് കളിക്കാരനാകാന് കൊതിച്ച ടെക്‌നോളജി വിദഗ്ധന്\nബൃഹത്തായ ക്രിക്കറ്റ് ഗ്രൗണ്ടും പച്ചപ്പും ബാറ്റും മാത്രം സ്വപ്‌നം കണ്ടു നടന്ന ബാല്യമായിരുന്നു ഗഗന് ദാഗയുടേത്. എന്നാല് കരിയര് ചെന്നെത്തിയത് ടെക്‌നോളജിയുടെ പാതയിലാണ്. എന്നാല് സ്‌പോര്‍ട്‌സിലുള്ള തന്റെ നടക്കാതെ പോയ ആഗ്രഹത്തിന്റെ പൂര്‍ത്തീകരണം കൂടിയാണ് സ്‌ട്രെയ്റ്റ്ബാറ്റ് എന്ന സംരംഭം. ടെക്‌നോളജിയും സ്‌പോര്‍ട്‌സും കൂട്ടിക്കലര്‍ത്തിയ ഈ സംരംഭം കെട്ടിപ്പെടുക്കുന്നതില് സമാന ചിന്താഗതിക്കാരായ സുഹൃത്തുക്കളും ഒപ്പം കൂടിയപ്പോള് കഴിഞ്ഞ വര്‍ഷം മാര്‍ച്ച് മാസത്തോടുകൂടി സ്‌ട്രെയ്റ്റ്ബാറ്റ് പിറവിയെടുത്തു. ടെക്‌നോളജി മേഖലയില് 17 വര്‍ഷം ജോലി ചെയ്ത ശേഷമാണ് ഗഗന് സ്വന്തം സംരംഭത്തിലേക്ക് കടന്നു വരുന്നത്. പ്രൊഫഷണല് ക്രിക്കറ്റ് താരമല്ലെങ്കിലും ക്രിക്കറ്റിനെ ആരാധിക്കുന്ന ഗഗന് കഴിഞ്ഞ 12 വര്‍ഷങ്ങളായി എല്ലാ ഞായറാഴ്ചകളിലും മുടങ്ങാതെ ക്രിക്കറ്റ് കളിക്കാറുമുണ്ട്.\nലോകത്തിലെ ഏറ്റവും മികച്ച 50 സ്‌പോര്‍ട്‌സ് സ്റ്റാര്‍ട്ടപ്പുകളില് ഒന്നായി ഈ സംരംഭത്തെ ഹൈപ്പ് ഫൗണ്ടേഷന് തെരഞ്ഞെടുത്തു കഴിഞ്ഞു. കര്‍ണാടക സര്‍ക്കാരിന്റെ നേതൃത്വത്തിലുള്ള എലിവേറ്റ് 100 പ്രോഗ്രാമില് തെരഞ്ഞെടുക്കപ്പെട്ട 100 സ്റ്റാര്‍ട്ടപ്പുകളിലും മുന്‍നിരയിലെത്താന് സ്‌ട്രെയ്റ്റ്ബാറ്റിന് സാധിച്ചിട്ടുണ്ട്.\nകാമറകളില്ലാതെ വിഷ്വല് അനുഭവം\nക്രിക്കറ്റ് കളിയിലെ ഓരോ ചലനങ്ങളും 360 ഡിഗ്രിയില് സാധ്യമാകുന്ന ഒന്നാണ്. മുന്നിലേക്കും പിന്നിലേക്കും വശങ്ങളിലേക്കുമുള്ള ബാറ്റ്‌സ്മാന്റെ ചലനം ഒപ്പിയെടുക്കാന് ചുറ്റിലും കാമറ വെക്കുന്ന രീതിയല്ല ഇവിടെ സ്വീകരിച്ചിരിക്കുന്നത്. അത്തരം ചെലവേറിയ മാര്‍ഗങ്ങള് ഒഴിവാക്കിക്കൊണ്ടാണ് സെന്‍സറില്, അതും ബാറ്റ്‌സ്മാന് ഒരു ബുദ്ധിമുട്ടും വരാത്ത രീതിയില് ബാറ്റിനുള്ളില് ഘടിപ്പിച്ചിരിക്കുന്നത്. കാമറകള് ഒന്നും തന്നെയില്ലാതെ സെന്‍സറുകള് വഴി ബാറ്റ്‌സ്മാന്റെ ചലനം റെക്കോര്‍ഡ് ചെയ്യുന്ന ഉപകരണം അനിമേഷന് മാതൃകയിലാണ് പിന്നീട് വിര്‍ച്വല് അനുഭവം സാധ്യമാക്കുന്നത്.\nസബ്‌സ്‌ക്രിപ്ഷന് മാതൃകയില് വിതരണം ചെയ്യുന്ന ഉപകരണം ഒരു കളിക്കാരന് പ്രതിമാസം 2000 രൂപ എന്ന നിരക്കിലാണ് നല്‍കി വരുന്നത്. 20 കളിക്കാര് ഒരേ സെന്‍സര് ഉപയോഗിക്കുകയാണെങ്കില് പ്രതിമാസ വരിസംഖ്യ 10,000 രൂപയാണ്. ഈ വര്‍ഷം ഏപ്രിലില് പുറത്തിറക്കിയ ഏറ്റവും പുതിയ സ്‌ട്രെയ്റ്റ്ബാറ്റ് സെന്‍സര് നിലവില് 200 ല് പരം കളിക്കാര് ഉപയോഗിച്ചു വരുന്നുണ്ട്. 80 ഓളം അക്കാഡമികളിലേക്ക് ഉപകരണം എത്തിച്ച് കുറഞ്ഞത് 6000 ല് പരം കളിക്കാര്‍ക്ക് ഇതിന്റെ പ്രയോജനം ലഭ്യമാക്കാനാണ് കമ്പനിയുടെ അടുത്ത ലക്ഷ്യം. ഭാവിയില് ബാറ്റ്‌സ്മാന്റെ തലയുടെയും പാദത്തിന്റെയും ചലനങ്ങളും കൂടി ഉള്‍പ്പെടുത്തുന്നതിനൊപ്പം ബൗളര്‍മാരുടെ പ്രകടനം കൂടി വിശകലനം ചെയ്യുന്ന നൂതന സാങ്കേതിക വിദ്യ ആസൂത്രണം ചെയ്തുവരികയാണെന്നും ഗഗന് പറയുന്നു.\nTags:\tcricket, Strait


താജ് മഹലിന്മേൽ വിഎച്ച്പിയുടെ 'കർസേവ': പടിഞ്ഞാറേ ഗേറ്റ് തകർത്തു; ക്ഷേത്രത്തിലേക്കുള്ള വഴി തടയുന്നതായി ആരോപണം\n12 Jun 2018 1:28 PM GMT\nവിഎച്ച്പി അടക്കമുള്ള ഹിന്ദുത്വ സംഘടനകളുടെ പ്രവർത്തകർ താജ്മഹലിന്റെ കവാടം തകർത്തു. സിദ്ധേശ്വർ ക്ഷേത്രത്തിലേക്കുള്ള വഴി തടയുന്നു എന്നതാണ് താജ്മഹലിന്റെ കവാടം ചെയ്ത കുറ്റം. കവാടചം തകർത്തതിനെ ന്യായീകരിച്ച് വിഎച്ച്പി രംഗത്തെത്തിയിട്ടുണ്ട്.\nബസായ് ഘട്ടിലുള്ള സിദ്ധേശ്വർ മഹാദേവ ക്ഷേത്രത്തിലേക്ക് പോകുന്ന വഴിയിലാണ് താജ്മഹലിന്റെ പടിഞ്ഞാറേ കവാടം നിൽക്കുന്നത്. ഇത് ക്ഷേത്രത്തിലേക്കുള്ള വഴിയ തടയുന്നുണ്ടെന്ന് വിഎച്ച്പി നേതാവ് രവി ദുബേ പറഞ്ഞു.\nതാജ് മഹലിനെക്കാൾ മുമ്പു തന്നെ ക്ഷേത്രം അവിടെയുണ്ടായിരുന്നെന്നാണ് ഇവരുടെ വാദം. തങ്ങൾ പലതവണ ആവശ്യപ്പെട്ടിട്ടും ഉദ്യോഗസ്ഥർ കവാടം പൊളിച്ചു മാറ്റാൻ തയ്യാറായിരുന്നില്ല. ഇക്കാരണത്താലാണ് തങ്ങൾ നേരിട്ട് ഇടപെട്ട് പൊളിച്ചു മാറ്റിയതെന്നും വിഎച്ച്പി നേതാവ് പറഞ്ഞു.\nആർക്കിയോളജിക്കൽ സർവ്വേ ഓഫ് ഇന്ത്യ സംഭവത്തിൽ പൊലീസിന് പരാതി നൽകിയിട്ടുണ്ട്. 30 പേർക്കെതിരെയാണ് പൊലീസ് കേസെടുത്തിരിക്കുന്നത്.\nചുറ്റികകളും കമ്പിപ്പാരകളുമായി വന്നായിരുന്നു ചരിത്രസ്മാരകത്തിന്മേൽ വിഎച്ച്പി പ്രവർത്തകരുടെ അഴിഞ്ഞാട്ടം. നേരത്തെ താജ്മഹലിന്റെ പേര് റാം മഹൽ എന്നോ കൃഷ്ണ മഹൽ എന്നോ മാറ്റണമെന്നാവശ്യപ്പെട്ട് ബിജെപി എംഎൽഎ സുരേന്ദ്ര സിങ് വന്നിരുന്നു. ആർഎസ്എസ്സിൽ അഫിലിയേറ്റ് ചെയ്തിട്ടുള്ള തീവ്രവാദ സംഘടനകളിലൊന്നാണ് വിഎച്ച്പി.\nattack karseva police Taj Mahal vandalism vhp western gate


todays headlines ഇന്നത്തെ പ്രധാന വാർത്തകൾ (24-05-2020)\nരാജ്യത്ത് കൊവിഡ് കേസുകള് ഒരുലക്ഷത്തി മുപ്പതിനായിരം കടന്നു. ആകെ കൊവിഡ് ബാധിതരുടെ എണ്ണം 1,31,868 ആയി ഉയര്‍ന്നു. 24 മണിക്കൂറിനിടെ ആറായിരത്തിലധികം പുതിയ കേസുകളും 147 മരണവും റിപ്പോര്‍ട്ട് ചെയ്തു. 54440 പേര് രോഗമുക്തരായി. ഇന്ന് പുറത്തുവന്ന ആരോഗ്യമന്ത്രാലയത്തിന്റെ പുതിയ കണക്കുകളിലാണ് ഇക്കാര്യം അറിയിച്ചിരിക്കുന്നത്.\nജിഎസ്ടിക്കു മേല് സെസ് ചുമത്താനുള്ള നീക്കം ഉപേക്ഷിച്ച് കേന്ദ്രസര്‍ക്കാര്\nജിഎസ്ടിക്കു മേല് സെസ് ചുമത്താനുള്ള നീക്കം ഉപേക്ഷിച്ച് കേന്ദ്രസര്‍ക്കാര്. ബിജെപി ഭരിക്കുന്ന സംസ്ഥാനങ്ങള് അടക്കം പ്രതിഷേധവുമായി രംഗത്തെത്തിയ സാഹചര്യത്തിലാണ് പിന്മാറ്റം. കലാമിറ്റി സെസ് ഇപ്പോള് ചുമത്താന് ആലോചിക്കുന്നില്ലെന്ന് കേന്ദ്ര ധനമന്ത്രാലയം വ്യക്തമാക്കി.\nStory Highlights- todays news headlines may 24


ശരീഅത്ത് വിജ്ഞാനം, രീതിശാസ്ത്രം സമകാലിക പ്രശ്നങ്ങൾ | Islampadanam Website\nBy മസ്ഉൂദ് സ്വബ് രി\nNovember 26, 2020 292 views0\nപൊതുവെ അക്കാദമിക്കുകളുടെയും വിദ്യാഭ്യാസവിചക്ഷണരുടെയും ഉറക്കം കെടുത്തുന്ന ഒന്നാണ് വിദ്യാഭ്യാസ- വൈജ്ഞാനിക രീതിശാസ്ത്രങ്ങളുമായി ബന്ധപ്പെട്ട പ്രശ്നങ്ങൾ. മോഡേൺ വിദ്യാഭ്യാസ രീതികളെ ഏറ്റവും കുറഞ്ഞ രീതിയിൽ അവലംബിക്കുന്ന ശരീഅത്ത് വിജ്ഞാന മേഖലയെയാണ് ഇത് കാര്യമായി ബാധിക്കുന്നത്. പഠനമേഖലയിലായാലും രൂപത്തിലായാലും നൂതന മാർഗങ്ങൾ അവലംബിക്കുന്ന വിഷയത്തിലായാലും ഏറ്റവും അപ്ഡേഷൻ കുറഞ്ഞ മേഖലയാണ് ശരീഅത്ത് വിജ്ഞാനങ്ങളുടേത്. ഇനി അത്തരമൊരു മേഖലയെ വികസിപ്പിക്കാൻ ഉദ്ദേശിക്കുകയാണെങ്കിൽ തന്നെ പാരമ്പര്യത്തെയും വർത്തമാനത്തെയും കോർത്തുവെക്കാൻ സാധിക്കുന്ന, പഴയ നല്ലതിനെ നിലനിർത്തി ഉപകാരപ്രദമായ പുതിയത് ചേർത്തുവെച്ച് പുതിയൊരു രീതിശാസ്ത്രം രൂപപ്പെടുത്തേണ്ടതുണ്ട്.\nമുസ്ലിം നാടുകളിലെ പഠനരീതികളിലെ പ്രശ്നങ്ങൾ ഇന്നോ ഇന്നലെയോ ഉണ്ടായതല്ല. എട്ടാം നൂറ്റാണ്ടിൻറെ അവസാനകാലം ജീവിച്ച ഇബ്നു ഖൽദൂൻ അദ്ദേഹത്തിൻറെ മുഖദ്ദിമയിൽ പോലും ഈ വിഷയം ഉണർത്തിയിട്ടുണ്ട്. ശരീഅത്ത് വിജ്ഞാനമേഖലയിൽ പരിവർത്തനങ്ങൾ കൊണ്ടുവരാനുള്ള പേടി ശൈഖ് മുഹമ്മദ് ത്വാഹിർ ബിൻ ആശൂറിനെപ്പോലുള്ള നവോഥാന നായകരെപ്പോലും പിടികൂടിയിരുന്നു. അദ്ദേഹം പറയുന്നു: ‘ ഞാൻ പലപ്പോഴും ഒരുകാൽ മുന്നോട്ട് വെച്ച് മറ്റേ കാൽ പിന്നോട്ടു വലിക്കുകയായിരുന്നു. എൻറെ ബുദ്ധിയുടെ വെളിച്ചം കാലങ്ങളായി എന്തോ തെറ്റിദ്ധാരകണകളുടെ പിടിയിലകപ്പെട്ട് കുടുങ്ങിക്കിടക്കുകയാണെന്ന് ഞാനറിയുകയും ചെയ്തു’. എങ്കിലും ആ പേടികളൊന്നും ദൗത്യപൂർത്തീകരണത്തിൽ നിന്ന് അദ്ദേഹത്തെ തടഞ്ഞിരുന്നില്ല. അദ്ദേഹം പറയുന്നു: ‘ അതുകൊണ്ടുതന്നെ സമുദായ സേവനം ഓർത്തും നമ്മുടെ ഭൂതകാലത്തെ പ്രസരിപ്പിച്ചു നിർത്തിത്തന്നെ ഭാവിയെ ശോഭനമാക്കാനും വേണ്ടി അത്തരം തെറ്റിദ്ധാരണയുടെ ഇടങ്ങളിൽ ഇടിച്ചു കയറിച്ചെന്ന് ഒരു കൈകൊണ്ട് വിളക്ക് ഉയർത്തിപ്പിടിക്കാനും മറ്റൊരു കൈകൊണ്ട് എതിർ ശബ്ദങ്ങളെ അടിച്ചമർത്താനും നമുക്ക് സാധിക്കണം. എന്നിട്ടും നമ്മുടെ ലക്ഷ്യപൂർത്തീകരണം സാധ്യമായില്ല എങ്കിലും, കീഴടങ്ങാതെ ലക്ഷ്യത്തിൽ നിന്ന് ഒരിട പിന്മാറാതിരിക്കണം. ആക്ഷേപങ്ങൾ കേട്ട് പിന്മാറാനാണ് ഒരുക്കമെങ്കിൽ പിന്നെയെങ്ങനെ വിജയം നമ്മെത്തേടി എത്താനാണ്’.\nശരീഅത്ത് വിജ്ഞാന മേഖലയിലെ വിദ്യാഭ്യാസ ക്രമങ്ങൾ പ്രധാനമായി ഈ അഞ്ചു കാര്യങ്ങളെ കാര്യമായി പരിഗണിക്കേണ്ടതുണ്ട്.\n1- വിദ്യാഭ്യാസ സ്ഥാപനങ്ങൾ പടുത്തുയർത്തുക.\n2-ഭൂരിപക്ഷം വിദ്യാർഥികളെയും പ്രവേശനത്തിന് യോഗ്യരാക്കുക. ഇസ് ലാമിക സ്ഥാപനങ്ങളിൽ വിദ്യാർഥികൾക്ക് അഡ്മിഷൻ നൽകുന്നതിൽ പ്രത്യേക മാനദണ്ഡങ്ങൾ വല്ലതുമുണ്ടോ, അല്ല മുഴുവൻ കുട്ടികൾക്കും നൽകാറാണോ പതിവ്?\n3- പാഠ്യപദ്ധതിയിലെ നിർണിത ഭാഗങ്ങൾ പുനഃപരിശോധന നടത്തുക. ഒരു വശത്തുകൂടെ വൈജ്ഞാനിക മേഖലയെയും മറ്റൊരു വശത്തുകൂടെ വർത്തമാനകാലത്തെയും കൂടെ പരിഗണിക്കുന്ന രീതിയിൽ അവ പുനഃക്രമീകരണം നടത്തുക.\n4- ശരീഅത്ത് വിജ്ഞാനങ്ങൾ പഠിപ്പിക്കുമ്പോൾ കാര്യങ്ങൾ നല്ല രീതിയിൽ അവതരിപ്പിക്കാനുള്ള മാർഗങ്ങൾ അവലംബിക്കുക. അധ്യാപകരെ ആ രീതിയിൽ വളർത്തിയെടുത്ത് പ്രത്യേക പരിശീലനം നൽകുക.\n5- അധ്യാപകർക്ക് പ്രത്യേക യോഗ്യതകൾ, മാനദണ്ഡങ്ങൾ നിശ്ചയിക്കുക.\nശരീഅത്ത് വിജ്ഞാനങ്ങളുടെ ഭാസുരമായ ഭാവിക്ക് ശരീഅത്തിൻറെ ഫിഖ്ഹും വർത്തമാനത്തിൻറെ ഫിഖ്ഹും മാറിക്കൊണ്ടിരിക്കുന്ന സമകാലിക സാഹചര്യത്തിൽ പണ്ടുതന്നെ അവതരിച്ച ശരീഅത്ത് എങ്ങനെ നടപ്പിലാകുന്നു എന്നതുമൊക്കെ ഒരുപോലെ പരിചയപ്പെടുത്തുന്ന, രണ്ടിനെയും വേർതിരിച്ചു മനസ്സിലാക്കാനുതകുന്ന വിശാലമായ പാഠ്യപദ്ധതി തന്നെ അനിവാര്യമാണ്. അപ്പോൾ മാത്രമാണ് നബി തങ്ങളുടെയും ഖുലഫാഉ റാശിദുകളുടെയും പാഠ്യരീതികളോട് സാമ്യത പുലർത്താൻ നമുക്കു സാധിക്കൂ. അത് ഉമ്മത്തിൽ ചെലുത്തുന്ന സ്വാധീനവും ചെറുതായിരിക്കില്ല.\nശരീഅത്ത് വിജ്ഞാനീയങ്ങളുടെ പാഠ്യപദ്ധതിയിലെ നൂതന മാറ്റങ്ങളെ സംബന്ധിച്ച് വലിയൊരു വിഭാഗം ഗവേഷകന്മാരും പണ്ഡിതന്മാരും ഒരുപാട് സെമിനാറുകൾ നടത്തിയും ഗ്രന്ഥങ്ങൾ രചിച്ചും ചിന്തകൾ പങ്കുവെച്ചിരുന്നു. ഇനിയും അത്തരം ശ്രമങ്ങൾ നടക്കേണ്ടതുമുണ്ട്. ശരീഅത്ത് വിദ്യാഭ്യാസത്തിൻറെ നിലവാരം അളക്കാനുതകുന്ന ചില മാനദണ്ഡങ്ങളെ കുറിച്ചുള്ളതാണ് ഈ ചിന്തകൾ.\nമൻഹജ് എന്നാൽ അർഥം\nഅധ്യാപകർ വിദ്യാർഥികൾക്ക് പഠിപ്പിച്ചു കൊടുക്കുന്ന പാഠഭാഗം എന്നതാണ് മൻഹജ് എന്ന പദത്തിൻറെ ഏറ്റവും ചുരുങ്ങിയ അർഥം. പക്ഷെ, വിശാലാർഥത്തിൽ പറഞ്ഞാൽ നാലു ചോദ്യങ്ങൾക്കുള്ള ഉത്തരമാണ് മൻഹജ്(സിലബസ്) എന്നത്.\n1- എന്തിനു പഠിക്കുന്നു? പഠനത്തെ കൊണ്ടുള്ള ലക്ഷ്യങ്ങൾ, ഉദ്ദേശ്യങ്ങൾ എന്നിവ.\n2- എന്തു പഠിക്കുന്നു? പഠനഭാഗം, ചർച്ചകൾ എന്നിവ.\n3- എങ്ങനെ പഠിക്കുന്നു? പഠനത്തിന് ഉപയോഗിക്കുന്ന മാർഗങ്ങൾ, ലക്ഷ്യപൂർത്തീകരണത്തിന് സഹായിക്കുന്ന രീതികൾ, ശൈലികൾ, പ്രോഗ്രാമുകൾ എന്നിവ.\n4- എങ്ങനെ ഫലങ്ങൾ വിലയിരുത്തുന്നു? മാർക്ക് നിർണയിക്കുന്നതിലെ അടിസ്ഥാനങ്ങൾ, മാനദണ്ഡങ്ങൾ.\nഇവിടെ രണ്ടു മൻഹജ് തമ്മിലുള്ള വ്യത്യാസം എന്തെന്നാൽ, ചുരുങ്ങിയ അർഥത്തിലുള്ള മൻഹജ് എന്നുള്ളത് പദങ്ങൾ വിശദീകരിക്കുക, വ്യംഗ്യമായ സാങ്കേതികാർഥങ്ങൾ വ്യക്തമാക്കുക, തെളിവില്ലാതെ പറയപ്പെട്ട കാര്യങ്ങൾ കൊണ്ട് തെളിവു പിടിക്കുക, ഉപചർച്ചകൾ നടത്തുക, ഭിന്നാഭിപ്രായങ്ങൾ അവയുടെ തെളിവുകൾ എന്നിവ പറയുക, ചില ചോദ്യങ്ങൾ ഉന്നയിക്കുക എന്ന അർഥങ്ങളിലൊക്കെ ഉപയോഗിക്കും എന്നതാണ്.\nവിശാലാർഥത്തിലുള്ള മൻഹജ് എന്നാൽ വിദ്യാഭ്യാസത്തിൻറെ വ്യക്തമായ പ്ലാൻ തയ്യാറാക്കുക, വൈജ്ഞാനം- ധിഷണാപരം- മാനസികം എന്നീ മൂന്നു മേഖലകളായി അതിനെ തിരിക്കുക, ഓർമ- ധിഷണ- പ്രായോഗികത- പരിഹാരം- ഘടന- നിലനിൽപ് എന്നീ ഘടകങ്ങൾ പരിഗണിച്ചു കൊണ്ടാവുക, വിദ്യാഭ്യാസത്തിൻറെ ലക്ഷ്യങ്ങൾ സാധൂകരിക്കുക, സാമൂഹക ഇടപെടുകൾ – സ്നേഹസംവാദം- എന്നിവ വികസിപ്പിക്കുന്ന മാർഗങ്ങൾ രൂപപ്പെടുത്തുക, ചിന്താപരവും ബൗദ്ധികവുമായ ശേഷികൾ വർധിപ്പിക്കുക എന്നതൊക്കെയാണ്. ഗവേഷണം- എഴുത്ത്- പ്രഭാഷണങ്ങൾ പോലോത്ത കോ- കരിക്കുലർ ആക്റ്റിവിറ്റീസ്, നൂതന സാങ്കേതിക വിദ്യകൾ ഉപയോഗപ്പെടുത്തുക, വ്യക്തിത്വ വികസനത്തിനുതകുന്ന മറ്റു ആരോഗ്യകരമായ മാർഗങ്ങൾ അവലംബിക്കുക എന്നതൊക്കെയും അതിൻറെ വിശാലാർഥത്തിൽ പെടുന്നതാണ്.\nശരീഅത്ത് വിജ്ഞാനത്തിൻറെ ആവശ്യകത\nശരീരത്തിൽ ഹൃദയം എങ്ങനെയാണോ അപ്രകാരമാണ് ഒരു സമൂഹത്തിലെ പണ്ഡിതർ. അവരുടെ നന്മയും മോശവുമാണ് സമൂഹത്തെയും നിയന്ത്രിക്കുന്നതും സ്വാധീനിക്കുന്നതും. മുസ് ലിമീങ്ങൾ നന്മയുള്ളവരാകുന്നത് ഇസ് ലാമിനെ മനസ്സിലാക്കുകയും അതനുസരിച്ച് ജീവിക്കുകയും ചെയ്യുമ്പോഴാണ്, ഇത് സാധ്യമാകുന്നത് പണ്ഡിതന്മാരിലൂടെയും.\nഇനി പണ്ഡിതന്മാർ നന്മയുള്ളവരാകുന്നത് അവർ ശരിയാംവിധം ശിക്ഷണം ലഭിച്ച, അധ്യാപനം സിദ്ധിച്ചവരാണെങ്കിൽ മാത്രമാണ്. വിദ്യാഭ്യാസമാണ് ഒരു പഠിതാവിൻറെ ഭാവി നിർണയിക്കുന്നതും നിജപ്പെടുത്തുന്നതും. പണ്ഡിതന്മാർ അത്തരക്കാർ ആവണമെങ്കിൽ നമ്മുടെ വിദ്യാഭ്യാസ രീതിയും ശിക്ഷണവും അധ്യാപനവും അത്തരത്തിൽ ആക്കുകയാണ് ആദ്യം ചെയ്യേണ്ടത്.\nമൻഹജിൻറെ വ്യത്യസ്ത തലങ്ങൾ, മാനദണ്ഡങ്ങൾ\n1- ലക്ഷ്യവുമായി ബന്ധപ്പെട്ട മാനദണ്ഡങ്ങൾ.\n2- ഉള്ളടക്കവുമായി ബന്ധപ്പെട്ടവ.\n3- അധ്യാപന മാർഗങ്ങൾ, രീതിശാസ്ത്രം എന്നിവയുമായി ബന്ധപ്പെട്ടവ.\n4- വിദ്യാഭ്യാസ മാധ്യമങ്ങൾ, ടെക്നോളജി എന്നിവയുമായി ബന്ധപ്പെട്ടത്.\n5- വിദ്യാഭ്യാസ പരമായ പദ്ധതികൾ, പ്രോഗ്രാമുകൾ.\n6- മൂല്യനിർണയത്തിൻറെ അടിസ്ഥാനം, സ്ട്രാറ്റജി.\nശരീഅത്ത് വിദ്യാഭ്യാസ സ്ഥാപനങ്ങളുടെ വിജയമെന്നുള്ളത് വിജ്ഞാനത്തിൻറെ ലക്ഷ്യം അറിയുക എന്നതുമായി ബന്ധപ്പെട്ടു കിടക്കുന്നു. ഇമാം ഗസ്സാലി(റ) തൻറെ മുസ്തസ്വ്ഫ എന്ന ഗ്രന്ഥത്തിൽ പറഞ്ഞതുപോലെ ‘പഠിതാവിന് വിജ്ഞാനം കരസ്ഥമാകണമെങ്കിൽ ഇൽമിനെക്കുറിച്ചുള്ള പൊതുധാരണ ഉണ്ടായിരിക്കുക, ഇൽമിൻറെ ലക്ഷ്യങ്ങൾ അറിയുക, തുടർന്ന് ഇൽമ് കരസ്ഥമാക്കുക’ എന്നീ ഘടകങ്ങൾ വളരെ പ്രധാനമാണ്. ഇത്തരത്തിൽ മുൻധാരണയില്ലാതെ പഠിച്ചു തുടങ്ങുന്ന ഇൽമുകൾ വിജയകരമായി പര്യവസാനിക്കലും അതിൻറെ ലക്ഷ്യവും നിഗൂഢ രഹസ്യങ്ങളും അറിയലും ശ്രമകരമാണെന്നും അദ്ദേഹം പറയുന്നു.\nവളരെ പ്രധാനപ്പെട്ടൊരു ചിന്തയാണിത്. സ്വഹീഹായ ഹദീസുകളും മറ്റും വേർതിരിച്ചറിയാതെ ഹദീസ് പഠിക്കുന്നതും അറബി ഭാഷയുടെ ശരിയായ ഉച്ചാരണം അറിയാതെ അറബി ഭാഷാ നിയമങ്ങൾ പഠിക്കുന്നതും ഒക്കെ ഇക്കൂട്ടത്തിൽ പെടും.\nവിജ്ഞാനത്തിൻറെ ലക്ഷ്യങ്ങൾ അറിയുക\nഓരോ വിജ്ഞാനത്തിനും ഓരോ ലക്ഷ്യങ്ങളുണ്ടാകും, ആ വിജ്ഞാനം പഠിച്ചു കഴിയുന്നതോടെ ഒരാൾക്ക് അത് കരസ്ഥമാവുകയും ചെയ്യും. അങ്ങനെയല്ലെങ്കിൽ ആ ശ്രമങ്ങളൊക്കെയും ഉപകാരമില്ലാത്ത വെറും വിനോദം തന്നെയാണ്. ഒരു കർമം കൊണ്ട് സ്ഥിരപ്പെടാത്ത വിഷയങ്ങൾ, മസ്അലകൾ പഠിക്കുക എന്നത് വെറുതെയാണെന്ന് ഇമാം ശാത്വിബി പറഞ്ഞതും അതുകൊണ്ടു തന്നെയാവും. അപ്പോൾ ഓരോ വിജ്ഞാനത്തിനും പിന്നിൽ ഓരോ ലക്ഷ്യങ്ങളുണ്ടാകും. ഇമാം ഗസ്സാലി(റ) പറയുന്നു: ‘ ഉസ്വൂലി പണ്ഡിതൻ തെളിവുകളെ പറ്റി പരിശോധിക്കുമ്പോൾ അതിലൂടെ വിധികൾ(അഹ്കാം) എടുക്കുക എന്നതാണ് അദ്ദേഹത്തിൻറെ ലക്ഷ്യമെന്ന് മനസ്സിലാകും. പ്രത്യക്ഷത്തിൽ തന്നെ, ആരംഭത്തിൽ തന്നെ തുടർന്നു പറയുന്ന കാര്യങ്ങളെക്കുറിച്ചു മുൻധാരണ ഉണ്ടാകുന്ന ഗ്രന്ഥങ്ങൾ ഞാൻ രചിച്ചതും അതുകൊണ്ടു തന്നെയായിരുന്നു’.\nഉദാഹരണത്തിന് ഹദീസ് പഠനം, തിരുസുന്നത്ത് ആധാരപ്പെടുത്തിയുള്ളതാണ്. ഹദീസ് സ്വഹീഹ് ആണോ അല്ലെയോ, സനദിൽ വല്ല പ്രശ്നങ്ങളും ഉണ്ടോ, എന്നിവയൊക്കെ ഇതിൻറെ ആദ്യ ഘട്ടത്തിൽ കടന്നുവരേണ്ട ഒന്നാണ്. കർമശാസ്ത്ര ഭിന്നതകൾ, അതിലെ വ്യത്യസ്ത രീതികൾ എന്നിവ പഠിക്കുമ്പോൾ ആദ്യമായി അഭിപ്രായ ഭിന്നതയുടെ കാരണം മനസ്സിലാക്കുകയാണ് വേണ്ടത്. ഭിന്നാഭിപ്രായങ്ങൾ സ്വീകരിച്ചു പഠിക്കുക, തെളിവോടെയുള്ള എതിരഭിപ്രായങ്ങളെ മാനിക്കുക, പക്ഷപാതിത്വം ഒഴിവാക്കുക, വൈജ്ഞാനികമായ വിമർശനങ്ങൾ അതും ബഹുമാനപൂർവം മാത്രം നടത്തുക, ചിന്താപരവും കർമശാസ്ത്രപരവുമായ ഭിന്നതകൾ ഹൃദയങ്ങൾ തമ്മിൽ അകലാനുള്ള കാരണം ആവാതിരിക്കുക എന്നിവയൊക്കെ ഇതിൻറെ ഭാഗമാണ്.\nശൈഖ് മുഹമ്മദ് കാരകുന്ന് December 2, 2020


ദിവസം മുഴുവൻ തെളിഞ്ഞു നിൽക്കുന്ന സൂര്യൻ, വെന്തുരുകി സാന്തായുടെ നാട്; നൂറ്റാണ്ടിലെ ഉയര്‍ന്ന താപനില!\n24 മണിക്കൂറും സൂര്യപ്രകാശം, വെന്തുരുകി സാന്തായുടെ നാട്; നൂറ്റാണ്ടിലെ ഉയര്‍ന്ന താപനില!\nJuly 09, 2021 10:55 AM IST\nഭൂമിയുടെ വടക്കേ അറ്റത്തുള്ള രാജ്യങ്ങളിലൊന്നായ ഫിന്‍ലൻഡിലെ ഏറ്റവും വടക്കേ അറ്റത്തുള്ള ജനവാസ മേഖലയാണ് ലാപ്‌ലാന്‍ഡ്. സാന്തായുടെ നാടെന്ന് വിളിയ്ക്കുന്ന ലാപ്‌ലാന്‍ഡ് പക്ഷേ മാറുകയാണ്. മഞ്ഞുമൂടിയ സാന്തയുടെ നാടെന്ന് സങ്കല്‍പത്തില് നിന്ന് കാലാവസ്ഥാ വ്യതിയാനം മൂലം ലാപ്‌ലാന്‍ഡ് 33 ഡിഗ്രിയിലധികം ചൂടേറ്റുവാങ്ങുന്ന പ്രദേശമെന്ന നിലയിലേക്ക് മാറിയിരിക്കുകയാണ്. ശക്തിയേറിയ താപവാതത്തെ തുടര്‍ന്ന് കൊടും വരള്‍ച്ചയില് കൂടി കടന്നു പോകുകയാണ് ലാപ്‌ലാന്‍ഡ് ഇപ്പോള്.\nസാന്താക്ലോസിന്‍റെ നാടിന് പിന്നിലെ രഹസ്യം\nജൂലൈ5നാണ് കഴിഞ്ഞ ഒരു നൂറ്റാണ്ടിലെ ഏറ്റവും ഉയര്‍ന്ന ചൂട് ലാപ്‌ലാന്‍ഡില് രേഖപ്പെടുത്തിയത്. ലാപ്‌ലാന്‍ഡ് മേഖലയിലെ കെവോ പ്രദേശത്തെ കാലാവസ്ഥാ കേന്ദ്രത്തിലാണ് 33.5 ഡിഗ്രി സെല്‍ഷ്യസ് താപനില ജൂലൈ5ന് രേഖപ്പെടുത്തിയത്. ഇതിന് മുന്‍പ് 1914 ലാണ് സമാനമായ ഉയര്‍ന്ന അളവിലുള്ള താപനില ലാപ്‌ലാൻഡിൽ രേഖപ്പെടുത്തിയത്. 34.7 ഡിഗ്രി സെല്‍ഷ്യസായിരുന്നു അന്ന് രേഖപ്പെടുത്തിയ താപനില. ആര്‍ട്ടിക് സര്‍ക്കളിലേക്ക് കൂടി വ്യാപിച്ച് കിടക്കുന്ന ലാപ്‌ലാന്‌ഡിലെ ഈ കാലാവസ്ഥാ മാറ്റം തീര്‍ച്ചയായും ആശങ്കപ്പെടുത്തുന്നതാണ്.\nസാന്താക്ലോസിനെയും ഈ ഫിന്‍ലന്‍ഡ് മേഖലയേയും തമ്മില് ബന്ധിപ്പിക്കുന്ന കഥകള്‍ക്ക് തുടക്കമാകുന്നത് 1920 കളിലാണ്. ഫിന്‍ലന്‍ഡിലെ റേഡിയോ പ്രോഗ്രാമുകളിലൊന്നില് ലാപ്‌ലാന്‍ഡിൽ നിന്ന് സാന്താക്ലോസിന്‍റെ വര്‍ക്ക് ഷോപ്പ് എന്ന് വിളിക്കുന്ന കെട്ടിടം കണ്ടെത്തിയെന്ന് പ്രഖ്യാപിച്ചതോടെയാണ് സാന്തോക്ലോസിന്‍റെ വീട് എന്ന വിളിപ്പേര് ലഭിച്ചത്. ഈ പ്രഖ്യാപനത്തില് കഴമ്പൊന്നുമില്ലെന്ന് പിന്നീട് വ്യക്തമായെങ്കിലും ഒരു സുഖമുള്ള വിശ്വാസമായി ഈ കഥ പിന്നീടും തുടര്‍ന്നു.\n24 മണിക്കൂറും സൂര്യപ്രകാശം\nഎന്നാല് കഥയിലും ചിത്രങ്ങളിലും വിശേഷിപ്പിക്കുന്നത് പോലെ എപ്പോഴും മഞ്ഞ് മൂടി കടക്കുന്ന മേഖലയല്ല ലാപ്‌ലാന്‍ഡ്. വേനല്‍ക്കാലത്ത് വലിയൊരു ഭാഗവും മഞ്ഞുരുകിയൊലിച്ച് പുല്‍മേടുകളായും ചെറിയ തടാകങ്ങളായും മാറുന്ന പ്രദേശമാണിത്. എന്നാല് ഇപ്പോള് സ്ഥിതി അല്‍പം കൂടി രൂക്ഷമായിരിക്കുകയാണ്. ആര്‍ട്ടിക്കിനോട് ചേര്‍ന്ന പ്രദേശമായതിനാല് തന്നെ വേനല്‍ക്കാലത്ത് ദിവസത്തില് 24 മണിക്കൂറും സൂര്യന് തെളിഞ്ഞു നില്‍ക്കുന്ന മേഖല കൂടിയാണ് ലാപ്‌ലാന്‍ഡ്. താപനില വർധിക്കുന്ന സാഹചര്യത്തില് ഈ മുഴവന് സമയ സൂര്യന്‍റെ സാന്നിധ്യം വരള്‍ച്ചയും മറ്റ് അനുബന്ധ പ്രതിസന്ധികളും രൂക്ഷമാക്കുന്നു.\nജൂണ് മുതല് ഇതുവരെയുള്ള താപനില കണക്കാക്കിയാല് ശരാശരിയിലും 10 മുതല് 14 ഡിഗ്രി സെല്‍ഷ്യസ് വരെ ഉയര്‍ന്നതാപനിലയാണെന്ന് ഗവേഷകര് പറയുന്നു. ഫിന്‍ലന്‍ഡില് മാത്രമല്ല യൂറോപ്പിന്‍റെ വടക്കേ അറ്റത്തുള്ള രാജ്യങ്ങളായ സ്വീഡന്, നോര്‍വെ എന്നിവടങ്ങളിലും സമാനമായ കാലാവസ്ഥാ മാറ്റമാണ് അറിയപ്പെടുന്നത്. ഈ മേഖലകളിലും താപനില വർധമനവിനൊപ്പം വരള്‍ച്ചയും ജലക്ഷാമവും അനുഭവപ്പെടുകയാണ്. സ്കാൻഡിനേവിയന് എന്നു വിളിക്കുന്ന ഈ രാജ്യങ്ങളിലാകെ ഇത്തരം മാറ്റങ്ങള് നിരീക്ഷിക്കുന്നുണ്ടെന്ന് പരിസ്ഥിതി പ്രവര്‍ത്തകരും വ്യക്തമാക്കുന്നു.\nകാലാവസ്ഥാ വ്യതിയാനത്തിന്‍റെ പങ്ക്\nമാറുന്ന താപനിലയില് വ്യക്തമാകുന്ന ഒരു മാതൃകയും ഗ്രേറ്റ ട്യുൻബർഗ് ഉള്‍പ്പടെയുള്ള പരിസ്ഥിതി പ്രവര്‍ത്തകര് ചൂണ്ടിക്കാട്ടുന്നു. ഇതിന് മുന്‍പ് മേഖലയിലെ ഏറ്റവും ചൂടേറിയ മാസം 2020 ജൂണായിരുന്നു. അതിനും മുന്‍പ് 2019 ജൂണും. ഈ സാഹചര്യത്തില് വര്‍ഷം തോറും താപനില ക്രമാതാതീമായി വർധിക്കുന്നുവെന്ന വാദത്തിന് ശക്തിപകരുന്നതാണ് സ്കാൻഡിനേവിയന് രാജ്യങ്ങളിലെ ഈ മാറ്റം. വടക്കന് യൂറോപ്പിന് പുറമെ ആര്‍ട്ടിക്കുമായി അതിര്‍ത്തി പങ്കിടുന്ന സൈബീരിയ ഉള്‍പ്പടെയുള്ള മേഖലകളിലും സമാനമായ മാറ്റങ്ങള് ദൃശ്യമാണ്. ഈ മേഖലയിലും ഇപ്പോള് ശക്തമായ ചൂട് കാറ്റ് വീശിയതിന് തുടര്‍ന്ന് താപനിലാ വർധനവ് റിപ്പോര്‍ട്ട് ചെയ്യപ്പെട്ടിട്ടുണ്ട്.\nഅതേസമയം ഇപ്പോള് സംഭവിക്കുന്ന മാറ്റങ്ങള് ആഗോളതാപനവുമായി ബന്ധപ്പെടുത്തിയുള്ള പ്രവചനങ്ങളില് മുന്നേ ഇടം പിടിച്ചതാണ്. ഈ ശാസ്ത്രീയ പ്രവചനത്തില് ഉള്‍പ്പെട്ടിരുന്ന കാര്യങ്ങളിയിരുന്നു ആര്‍ട്ടിക് മേഖലയിലെ താപവാതവും കാലാവസ്ഥാ വ്യതിയാനവുമെല്ലാം. മനുഷ്യ നിർമിതമായ ഈ ആഗോളതാപനം മൂലം ആര്‍ട്ടിക്കിലും സമീപപ്രദേശങ്ങളിലും താപനിലാ വർധനവിന്‍റെ തോത് ഭൂമിയിലെ മറ്റിടങ്ങളേക്കാളും ഇരട്ടി വേഗത്തിലാണ്. ലോകകാലാവസ്ഥാ ചരിത്രത്തില് തന്നെ നിര്‍ണായകമെന്ന് കരുതുന്ന 2015 ലെ കൊടും താപനിലാ വർധനവിന് ശേഷമാണ് ആര്‍ട്ടിക്കിലെ കാലാവസ്ഥയില് അസാധാരണ മാറ്റങ്ങള് വന്നതെന്ന് ഗവേഷകര് ചൂണ്ടിക്കാട്ടുന്നു. ആര്‍ട്ടിക്കില് മാത്രമല്ല ലോകമെമ്പാടും ഇത്തരം അസാധാരണ മാറ്റങ്ങള് നേരിയ തോതിലെങ്കിലും ദൃശ്യമാണെന്നും ഇവര് പറയുന്നു.\nEnglish Summary: Lapland Bakes In 33°C Heatwave, Hottest Temperature In A Century


എല്ലാം ഇന്ത്യ പറയുന്നത് പോലെയേ നടക്കുകയുള്ളു, ലോകക്രിക്കറ്റിന് ഇന്ത്യയാണ് അവസാന വാക്ക്: ഷാഹിദ് അഫ്രിദി – Tip of India News\nഎല്ലാം ഇന്ത്യ പറയുന്നത് പോലെയേ നടക്കുകയുള്ളു, ലോകക്രിക്കറ്റിന് ഇന്ത്യയാണ് അവസാന വാക്ക്: ഷാഹിദ് അഫ്രിദി\nലോകക്രിക്കറ്റില് പുതിയ ബെഞ്ച്മാര്‍ക്കാണ് ഇന്ത്യന് ക്രിക്കറ്റ് മുന്നോട്ടുവെക്കുന്നത്. കുറച്ചുനാള് മുമ്പ് ഐ.പി.എല്ലിന്റെ മീഡിയ റൈറ്റ്‌സ് 48,340 കോടിക്ക് വിറ്റുപോയിരുന്നു. 2023 മുതല് 2027 വരെയുള്ള ഐ.പി.എല് സീസണിലേക്കുള്ള മീഡിയ റൈറ്റ്‌സാണ് വിറ്റ് പോയത്.\nഈ കച്ചവടത്തിലൂടെ ലോകത്തെ ഏറ്റവും കൂടുതല് സമ്പാദിക്കുന്ന രണ്ടാമത്തെ സ്‌പോര്‍ട്‌സ് ലീഗായി മാറിയിരിക്കുകയാണ് ഐ.പി.എല്. ഇതിനിടെ ഐ.പി.എല് വിന്‍ഡോ രണ്ടര മാസം ആക്കാന് പ്ലാനുകളുണ്ടെന്ന് ബി.സി.സി.ഐ സെക്രട്ടറി ജയ് ഷാ പറഞ്ഞിരുന്നു.\nഅങ്ങനെ ചെയ്യുകയാണെങ്കില് അത് അന്താരാഷ്ട്ര ക്രിക്കറ്റ് മത്സങ്ങളുടെ നടത്തിപ്പിനെ ബാധിക്കും. അത് ഏറ്റവും കൂടുതല് ബാധിക്കുക പാകിസ്ഥാന് ടീമിനെ ആയിരിക്കും. കാരണം പാകിസ്ഥാന് കളിക്കാര്‍ക്ക് ഐ.പി.എല്ലില് കളിക്കാന് അനുവാദം ഇല്ലാത്തതിനാല് ബാക്കിയുള്ള ടീമിലെ കളിക്കാരെ ഐ.പി.എല് കഴിയുന്നതുവരെ കാത്തു നില്‍ക്കണം. എന്നാല് മാത്രമേ മറ്റ് ടീമുകളുമായി പാകിസ്ഥാന് പരമ്പരകള് കളിക്കാന് സാധിക്കുകയുള്ളു.\nഐ.പി.എല് പാകിസ്ഥാന്റെ ഷെഡ്യൂളിനെ ബാധിക്കുന്നുണ്ടോ എന്ന ചോദ്യത്തിന് ഇന്ത്യക്കാണ് ഏറ്റവും വലിയ മാര്‍ക്കറ്റ് വാല്യു എന്നും അവര് തീരുമാനിക്കുന്നത് പോലെ മാത്രമേ കാര്യങ്ങള് നടക്കുകയുള്ളു എന്നുമാണ് അഫ്രിദിയുടെ മറുപടി.\nഎല്ലാം മാര്‍ക്കറ്റിലും എക്കോണമിയിലുമാണ് വരുന്നത്. ഏറ്റവും വലിയ ക്രിക്കറ്റ് മാര്‍ക്കറ്റ് ഇന്ത്യയാണ്. അവര് എന്ത് പറഞ്ഞാലും അത് നടക്കും,” അഫ്രിദി പറഞ്ഞു.\nസമാ ടി.വിയുടെ ഗെയിം സെറ്റ് മാച്ച് എന്ന പരിപാടിയില് സംസാരിക്കുകയായിരുന്നു അഫ്രിദി.\nരണ്ട് വര്‍ഷം മുമ്പ് ഐ.പി.എല് ക്രിക്കറ്റ് ലോകത്തെ ഏറ്റവും വലിയ ബ്രാന്‍ഡാണെന്നും ബാബര് അസം അടങ്ങുന്ന പാക് താരങ്ങള് ഐ.പി.എല്ലില് പങ്കെടുക്കണമെന്നും അഫ്രിദി പറഞ്ഞിരുന്നു.\n‘ഐ.പി.എല് വളരെ വലിയ ബ്രാന്‍ഡാണ്. ഇത് ബാബര് അസമിനായാലും മറ്റേതെങ്കിലും പാകിസ്ഥാന് കളിക്കാരായാലും സമ്മര്‍ദത്തില് കളിക്കാനും ഡ്രസ്സിംഗ് റൂമുകള് പങ്കിടാനുമുള്ള മികച്ച അവസരമായിരിക്കും ഐ.പി.എല്. ഐപിഎല്ലില് കളിക്കാത്തതിനാല് പാകിസ്ഥാന് താരങ്ങള് വലിയൊരു അവസരമാണ് നഷ്ടപ്പെടുത്തുന്നത്,’ അഫ്രിദി പറഞ്ഞു.\n2008ലെ ആദ്യത്തെ ഐ.പി.എല് സീസണില് അഫ്രിദി അടക്കമുളള പാകിസ്ഥാന് താരങ്ങള് പങ്കെടുത്തിരുന്നു. എന്നാല് പിന്നീടുള്ള സീസണിലൊന്നും പാക് താരങ്ങള് കളിച്ചിട്ടില്ല.\nബാലാസാഹിബിന്റെ ആശയങ്ങളില് അടിയുറച്ചു വിശ്വസിക്കുന്ന ഹിന്ദുത്വരാണ് ഞങ്ങള്, അധികാരത്തിന് വേണ്ടി ചതിക്കില്ല’; ശിവസേന എം.എല്.എ ഏക് നാഥ് ഷിന്‍ഡെ\nആ വാര്‍ത്തകള് സൃഷ്ടിച്ചവരോട് തന്നെ ചോദിക്കണം’; ബി.ജെ.പി വിട്ട് എങ്ങോട്ടുമില്ലെന്ന് സുരേഷ് ഗോപി


International Archives - Page 55 of 95 - Sathyadeepam\nകൂട്ട നശീകരണായുധങ്ങള് ഇല്ലാതാക്കണം: വത്തിക്കാന്\nകൂട്ടനശീകരണായുധങ്ങള് പൂര്‍ണമായും ഇല്ലാതാക്കണമെന്നു വത്തിക്കാന് ഐക്യരാഷ്ട്രസഭയില് ആവശ്യപ്പെട്ടു. കൂട്ട നശീകരണായുധങ്ങള് ഇല്ലാതാക്കുന്നതു സംബന്ധിച്ചു നൂറോളം ലോകരാഷ്ട്രങ്ങള് ഒപ്പു വച്ചിട്ടുള്ള കരാറില് നിന്ന് ഇ�\nഇറ്റലിക്കാരനല്ലാത്ത ആദ്യത്തെ നുണ്‍ഷ്യോ ഇറ്റലിയില് നിയമിതനായി\nസ്വിറ്റ്സര്‍ലന്‍റില് ജനിച്ചു വളര്‍ന്ന ആര്‍ച്ചുബിഷപ് എമില് പോള് ഷെറിഗിനെ ഇറ്റലിയിലെ വത്തിക്കാന് സ്ഥാനപതിയായി ഫ്രാന്‍സിസ് മാര്‍പാപ്പ നിയമിച്ചു. ചരിത്രത്തിലാദ്യമായാണ് ഇറ്റലിക്കാരനല്ലാത്ത ഒരാളെ ഇറ്റലിയിലെ നുണ്‍ഷ്\nകാര്‍ഡിനല് കഫാറ നിര്യാതനായി\nഇറ്റലിയിലെ ബൊളോഞ്ഞ അതിരൂപതാദ്ധ്യക്ഷനായി വിരമിച്ച കാര്‍ഡിനല് കാര്‍ലോ കഫാറ നിര്യാതനായി. 79 വയസ്സായിരുന്നു. വിവാഹം, കുടുംബം എന്നിവ സംബന്ധിച്ച സഭാപ്രബോധനങ്ങള് പ്രചരിപ്പിക്കുന്നതിനു നിസ്തുല സംഭാവനകള് നല്‍കിയിട്ടുണ്ട്. �\nകാര്‍ഡി. പവോലിസ് നിര്യാതനായി\nവത്തിക്കാന് സാമ്പത്തിക കാര്യാലയത്തിന്‍റെ മുന് മേധാവി കാര്‍ഡിനല് വലേസ്യോ ഡി പവോലിസ് നിര്യാതനായി. 82 വയസ്സായിരുന്നു. 40 വര്‍ഷത്തോളം റോമില് കാനന് നിയമവും ധാര്‍മ്മിക ദൈവശാസ്ത്രവും പഠിപ്പിക്കുകയും 200 ലേറെ ഗ്രന്ഥങ്ങള് രച�\nPage 55 of 95« First«...102030...5354555657...607080...»Last »


superemecourt-says-national green tribunal-have-all-power\nപരിസ്ഥിതി വിഷയങ്ങളിൽ ഹരിത ട്രൈബ്യൂണലിനു സ്വമേധയാ കേസെടുക്കാം; സുപ്രീം കോടതി\nപരിസ്ഥിതി വിഷയങ്ങളിൽ ഹരിത ട്രൈബ്യൂണലിനു സ്വമേധയാ കേസെടുക്കാമെന്ന് സുപ്രീം കോടതി. ക്വാറി ഉടമകളുടെയും കേന്ദ്ര സംസ്ഥാന സർക്കാരിന്റെയും വാദം സുപ്രീം കോടതി തള്ളി. ട്രൈബ്യൂണലിന്റെ അധികാരം വിപുലമെന്ന് സുപ്രീം കോടതി നിർദേശിച്ചു.\nകഴിഞ്ഞ തവണ സംസ്ഥാന സർക്കാരിൻറേയും ക്വാറി ഉടമകളുടെയും കേന്ദ്ര സർക്കാരിൻറേയും വാദങ്ങൾ സുപ്രീം കോടതി കേട്ടിരുന്നു. പാരിസ്ഥിതിക വിഷയങ്ങളിൽ സ്വമേധയാ കേസെടുത്ത് ഉത്തരവിറക്കാൻ ഹരിത ട്രൈബ്യൂണലിനു അധികാരമില്ലായെന്നായിരുന്നു കേന്ദ്ര സംസ്ഥാന സർക്കാരുകൾ വാദിച്ചിരുന്നത്. എന്നാൽ ഈ വാദങ്ങൾ സുപ്രീം കോടതി തള്ളുകയായിരുന്നു.\nകേരളത്തിൽ ജനവാസ മേഖലയിൽനിന്ന് ക്വാറിയുടെ ദൂരപരിധി 200 മീറ്ററാക്കിയ ഹരിത ട്രൈബ്യൂണൽ നടപടിക്കെതിരെ സംസ്ഥാന സർക്കാരും ക്വാറി ഉടമകളും കോടതിയെ സമീപിച്ചിരുന്നു. ജസ്റ്റിസ് എ എൻ ഖാൻവിൽകർ അധ്യക്ഷനായ ബഞ്ചാണ് ഹർജി പരിഗണിച്ചത്. ജനവാസ മേഖലയിൽനിന്ന് ക്വാറിയുടെ ദൂരപരിധി 200 മീറ്ററാക്കിയത് ഹരിത ട്രൈബ്യൂണൽ സ്വമേധയാ എടുത്ത കേസിലൂടെയാണ്. സുപ്രീം കോടതിയുടെ പുതിയ ഉത്തരവ് വന്നതോടെ ക്വാറിയുടെ ദൂരപരിധി 200 മീറ്ററായി തന്നെ തുടരും.\nStory Highlights: superemecourt-says-national green tribunal-have-all-power\nRead more on: india | National Green Tribunal\nലോകത്ത് ക്രിപ്റ്റോകറൻസി ഏറ്റവും കൂടുതൽ ഇന്ത്യക്കാരുടെ കൈവശം; രണ്ടാം സ്ഥാനത്ത് അമേരിയ്ക്ക…


മോദിയോടുള്ള ഇഷ്ടം വിവാഹത്തിലെത്തിച്ചു - Rashtrabhoomi\nരാഹുല് ഗാന്ധിയുടെ ഫേസ്ബുക്ക് പേജില് മോദിയെ പിന്തുണച്ച് ഇട്ട കമന്റ് ലൈക്ക് ചെയ്ത് കണ്ടുമുട്ടിയ രണ്ടുപേര്. പിന്നീട് പരസ്പരം ഇഷ്ടപ്പെട്ട് വിവാഹിതരായി. എന്നാല് ജീവിതത്തിലേയ്ക്ക് കടന്നപ്പോള് നേരിടേണ്ടിവന്നത് കൊടും പീഡനങ്ങള്.\nഅല്‍പിക എന്ന പെണ്‍കുട്ടിയാണ് തന്റെ ഭര്‍ത്താവിനും കുടുംബത്തിനുമെതിരെ ഗുരുതര ആരോപണങ്ങളുമായി രംഗത്തെത്തിയിരിക്കുന്നത്. തന്നെ ഭര്‍ത്താവും കുടുംബവും ശാരീരികമായും മാനസികമായും പീഡിപ്പിക്കുകയാണെന്നാണ് അല്‍പികയുടെ ആരോപണം.\nകഴിഞ്ഞ ഡിസംബറില് നമോ ടീഷര്‍ട്ട് ധരിച്ച് നില്‍ക്കുന്ന അല്‍പികയുടെയും ഭര്‍ത്താവ് ജയ്‌ദേവിന്റെയും ചിത്രങ്ങള് സാമൂഹ്യ മാധ്യമങ്ങളില് ഏറെ ചര്‍ച്ചകള്‍ക്ക് വഴിവെച്ചിരുന്നു.\nമോദി കാരണമാണ് തങ്ങള് വിവാഹിതരായത് എന്ന് കുറിച്ചാണ് ജയ്‌ദേവ് ഈ ചിത്രം ഷെയര് ചെയ്തത്. അതിവേഗമാണ് ജയ്‌ദേവിന്റെ കുറിപ്പ് സാമൂഹ്യ മാധ്യമങ്ങളില് വൈറലായി മാറിയത്.\nഎന്നാല് ജയ്‌ദേവ് പിന്നീട് ഈ കുറിപ്പ് ഡിലീറ്റ് ചെയ്തിരുന്നു. അറിയാതെ ഡിലീറ്റ് ആയതാണെന്ന വിശദീകരണവുമായി എത്തുകയും ചെയ്തു. കഴിഞ്ഞ ഡിസംബര് 31നാണ് ഇവര് വിവാഹിതരായത്.\nഇപ്പോള് ഒരുമാസത്തിന് ശേഷമാണ് അല്‍പിക തന്റെ ഭാഗം വിശദീകരിച്ച് രംഗത്തെത്തിയിരിക്കുകയാണ്. തന്റെ ചിത്രം അനുവാദമില്ലാതെ ജയ്‌ദേവ് പ്രസിദ്ധിക്കായി ഉപയോഗിക്കുകയായിരുന്നുവെന്നാണ് അല്‍പിക പറയുന്നത്. ഗുജറാത്തിലെ ജാംനനഗര് സ്വദേശിയാണ് ജയ്‌ദേവ്


അബുദാബി റെഡ് എക്സ് മീഡിയ ഓഫീസിന്‍റെയും സ്റ്റുഡിയോ കോംപ്ലക്സിന്‍റെയും പ്രവർത്തനം ആരംഭിച്ചു : Deepika.com Nri News Middle East & Gulf\nWednesday, March 3, 2021 10:57 PM IST\nഅബുദാബി: യുഎഇയിലെ പ്രമുഖ മീഡിയ പ്രൊഡക്ഷൻ കന്പനിയായ റെഡ് എക്സ് മീഡിയയുടെ പുതിയ ഓഫീസിന്‍റെയും സ്റ്റുഡിയോ കോംപ്ലക്സിന്‍റെയും പ്രവർത്തനം ആരംഭിച്ചു. ലുലു ഗ്രൂപ്പ് മാർക്കറ്റിംഗ് ആൻഡ് കമ്യൂണിക്കേഷൻസ് ഡയറക്ടർ വി. നന്ദകുമാറാണ് നവീകരിച്ച പ്രൊഡക്ഷൻ യൂണിറ്റിന്‍റെ ഉദ്ഘാടനകർമ്മം നിർവഹിച്ചത്. സായിദ് തീയറ്റർ ഫോർ ടാലെന്‍റ് ആൻഡ് യൂത്ത് ഡയറക്ടർ ഫദിൽ സലേഹ് അൽ തമിമി സ്റ്റുഡിയോ ലോഞ്ച് നിർവഹിച്ചു.\nഅബുദാബി സലാം സ്ട്രീറ്റിൽ ശ്രീലങ്കൻ എംബസിക്കു സമീപമായാണ് അത്യാധുനിക സൗകര്യങ്ങളോടെ പുതിയ കേന്ദ്രം പ്രവർത്തനം ആരംഭിച്ചിരിക്കുന്നത്. ചുരുങ്ങിയ കാലം കൊണ്ടുതന്നെ വാർത്ത ചാനൽ രംഗത്തു സജീവ സാന്നിധ്യമായി മാറിയ അബുദാബി 24 സേവൻ ചാനലിന്‍റെ ഓഫീസും ഇനി മുതൽ പുതിയ കോംപ്ലക്സിലാകും പ്രവർത്തിക്കുക.\nഇന്ത്യൻ ഇസ്ലാമിക്ക് സെന്‍റർ പ്രസിഡന്‍റ് പി. ബാവാഹാജി, ലുലു ഫിനാൻഷ്യൽ ഗ്രൂപ്പ് ബിസിനസ് റിലേഷൻസ് ഹെഡ് അജിത് ജോണ്‍സണ്, അഹല്യ ഗ്രൂപ്പ് മാനേജിംഗ് ഡയറക്ടർ ഓഫീസ് മാനേജർ സൂരജ് പ്രഭാകർ , മുഷ്രിഫ് മാൾ മാനേജർ അരവിന്ദ് രവി, ലൈത് ഇലക്ട്രോ മെക്കാനിക്കൽ സിഇഒ ഫ്രാൻസിസ് ആന്‍റണി, അബുദാബി ഇന്ത്യ സോഷ്യൽ സെന്‍റർ ജനറൽ സെക്രട്ടറി ജോജോ അന്പൂക്കൻ, മലയാളി സമാജം ആക്ടിംഗ് പ്രസിഡന്‍റ് സലിം ചിറക്കൽ, സാമൂഹിക പ്രവർത്തകൻ എം.എം നാസർ കാഞ്ഞങ്ങാട്, ഇന്ത്യൻ മീഡിയ അബുദാബി പ്രസിഡന്‍റ് റാഷിദ് പൂമാടം, ലുലു ഗ്രൂപ്പ് പ്രതിനിധികളായ ബിജു കൊട്ടാരത്തിൽ, ബിജു നായർ തുടങ്ങി സാമൂഹ്യ സാംസ്കാരിക വ്യവസായ രംഗത്തെ പ്രമുഖർ ചടങ്ങിൽ പങ്കെടുത്തു.\nആധുനിക സാങ്കേതിക മികവോടെ, നവീന പദ്ധതികളുമായി റെഡ്സ് മീഡിയ ആൻഡ് എവെന്‍റ് മാനേജ്മെന്‍റ് യുഎഇയിൽ ഉടനീളം സജീവമാകുമെന്ന് റെഡ് എക്സ് മീഡിയ മാനേജിംഗ് ഡയറക്ടർ ഹനീഫ് കുമാരനെല്ലൂർ അറിയിച്ചു. 1500 സ്ക്വയർ ഫീറ്റ് വിസ്തൃതിയിൽ വിശാലമായ ക്രോമോ ഫ്ലോർ,750 സ്ക്വയർ ഫീറ്റ് വിസ്തൃതിയിൽ മിനി ക്രോമോ ഫ്ളോാർ എന്നിവ പുതിയ സമുച്ചയത്തിൽ ഒരുക്കിയിട്ടുണ്ട്. സിനിമക്കായുള്ള ഡബിംഗ് ബൂത്തു, സോംഗ്സ് റെക്കോർഡിംഗ് സ്റ്റേഷൻ എന്നിവയും ഒരുക്കിയിട്ടുണ്ട്. 22 എഡിറ്റിംഗ് സ്യൂട്ടും,5ഗ്രാഫിക്സ് സൂട്ടും ഉൾപ്പെടുന്നതാണ് പ്രൊഡക്ഷൻ യൂണിറ്റ്. ലൈവ് സ്പോട്ട് എഡിറ്റിംഗ്, ഡ്രോണ് വിഷ്വൽസ് എന്നീ രംഗങ്ങളിൽ ശ്രദ്ധനേടിയ പ്രൊഡക്ഷൻ ഹൗസാണ് റെഡ് എക്സ്.


സൃഷ്ടിയുടെ മനോഹാരിത നമ്മളെ ദൈവത്തിങ്കലേക്ക് അടുപ്പിക്കുന്നു - Sathyadeepam\n|^| Home -> Pangthi -> പാപ്പാ പറയുന്നു... -> സൃഷ്ടിയുടെ മനോഹാരിത നമ്മളെ ദൈവത്തിങ്കലേക്ക് അടുപ്പിക്കുന്നു\nസൃഷ്ടിയുടെ മനോഹാരിത നമ്മളെ ദൈവത്തിങ്കലേക്ക് അടുപ്പിക്കുന്നു\nഡോ. കൊച്ചുറാണി ജോസഫ്\nവളരെ വിസ്മയകരമായ രീതിയിലാണ് ഫ്രാന്‍സിസ് മാര്‍പാപ്പയുടെ കഴിഞ്ഞ ബുധനാഴ്ചയിലെ വിശ്വാസികളുടെ സമൂഹത്തിന്‍റെ കൂടിക്കാഴ്ചയുടെ അനുഭവങ്ങള് കടന്നുപോയത്. കാരണം ഇത്തവണ സന്ദര്‍ശകരില് റോണി റോളര് സര്‍ക്കസിലെ അംഗങ്ങളും ഉണ്ടായിരുന്നു. കായികാഭ്യാസപ്രകടനക്കാര്, നര്‍ത്തകര്, സര്‍ക്കസുകാര് തുടങ്ങി വിവിധ തലങ്ങളിലുള്ളവരുടെ തകര്‍പ്പന് കലാപ്രകടനങ്ങളും അഭ്യാസങ്ങളും മാര്‍പാപ്പ വളരെയധികം ആസ്വദിച്ചു. അഭ്യാസികള് വായില്‍നിന്ന് തീപന്തം സൃഷ്ടിക്കുന്നതുപോലുള്ള നിരവധി പ്രകടനങ്ങള് കണ്ട് ആ കലാകാരന്മാരെ പാപ്പ ഏറെ പ്രശംസിച്ചു.\nനിങ്ങള് വളരെ സുന്ദരമായി കാര്യങ്ങള് ചെയ്യുന്നു. സൃഷ്ടിയുടെ ഈ മനോഹാരിത നിങ്ങളെ ദൈവത്തിങ്കലേക്ക് അടുപ്പിക്കുന്നു. കാരണം ഏതൊരു സൃഷ്ടിയും ദൈവത്തിന്‍റെ സമ്മാനമാണ്. അത് ദൈവത്തിന്‍റെ സ്നേഹപൂര്‍വമായ പദ്ധതിയിലൂടെ വെളിപ്പെടുത്തപ്പെടുന്നതാണ്. നമ്മുടെ സന്തോഷത്തിനുവേണ്ടി മാത്രം കഴിവുകള് കൈവശം വക്കുകയും ഉപയോഗിക്കുകയും ചെയ്യരുത്. സൃഷ്ടിയിലുള്ള ആന്തരികമായ ഭാവം പ്രത്യാശാഭരിതവും പരോന്മുഖവുമാവണം. പൗലോസ് ശ്ലീഹാ പറയുന്നതുപോലെ നമ്മള് സ്വയം കേന്ദ്രീകൃതമാവുമ്പോള് പാപം ചെയ്യുകയും ദൈവവുമായുള്ള കൂട്ടായ്മ ഭേദിക്കുകയുമാണ് ചെയ്യുന്നത്. അപ്പോള് മനുഷ്യപ്രകൃതിയുടെയും സൃഷ്ടിയുടേയും മൗലികമായ സൗന്ദര്യം കളങ്കപ്പെടുകയാണ് ചെയ്യുന്നത്. അതുകൊണ്ട് റോമില് താമസിക്കുന്ന നാളുകളില് അവിടെയുള്ള ദരിദ്രര്‍ക്കും ആഗ്രഹിക്കുന്നവര്‍ക്കുമായി കലാപ്രകടനം കാഴ്ചവയ്ക്കണമെന്നും പാപ്പ കലാകാരന്മാരോട് ആഹ്വാനം ചെയ്തു.\nപൗലോസ് ശ്ലീഹാ റോമാക്കാര്‍ക്ക് എഴുതിയ ലേഖനം എട്ടാമദ്ധ്യായത്തില്‍നിന്ന് പ്രചോദനമുള്‍ക്കൊണ്ടുകൊണ്ടാണ് ക്രൈസ്തവപ്രത്യാശയെക്കുറിച്ചുള്ള മതബോധനം പാപ്പ തുടര്‍ന്നത്. സൃഷ്ടപ്രപഞ്ചം മുഴുവന് ദൈവമക്കളുടെ വെളിപ്പെടുത്തലിനെ ആകാംക്ഷയോടെ കാത്തിരിക്കുന്നു. സൃഷ്ടി മാനവരാശിക്കുള്ള ദൈവത്തിന്‍റെ സമ്മാനവും പാപം സൃഷ്ടിയെ മലിനമാക്കലുമാണെന്ന് പൗലോസ്ശ്ലീഹാ നമ്മളെ ഓര്‍മ്മിപ്പിക്കുന്നു. സൃഷ്ടി നമ്മുടെ കരങ്ങളിലേക്ക് ദൈവം ഏല്‍പിച്ചതാണ്. പരിശുദ്ധാത്മാവിന്‍റെ ചൈതന്യത്തില് ദൈവത്തോടുള്ള ബന്ധത്തില് വളരുവാനും അവന്‍റെ സ്നേഹത്തിന്‍റെ മുദ്ര തിരിച്ചറിയുവാനും ഫലദായകമായ ഈ സൃഷ്ടികര്‍മത്തില് അനുദിനം പങ്കുചേരുവാനുമാണ് നമ്മള് വിളിക്കപ്പെട്ടിരിക്കുന്നത്. ദൈവത്തിന്‍റെ അപരിമേയമായ സ്നേഹം പ്രകടിപ്പിക്കുന്നതിനു പകരം സൃഷ്ടി പലപ്പോഴും അഹങ്കാരത്തിന്‍റെ ക്ഷ തങ്ങള് വഹിക്കുന്നു. എന്നാലും ദൈവം നമ്മളെ ഉപേക്ഷിക്കുന്നി ല്ല. സ്വാതന്ത്ര്യത്തിന്‍റെയും രക്ഷയുടേയും പുതിയ ചക്രവാളങ്ങള് നല്‍കുന്നു.\nബൈബിള് ആരംഭിക്കുന്നതുതന്നെ സൃഷ്ടികര്‍മം ചെയ്യുന്ന ദൈവത്തെ അവതരിപ്പിച്ചുകൊണ്ടാണ്. തന്‍റെ പ്രവൃത്തി മനോഹരമാണെന്നും ദൈവം വിലയിരുത്തുന്നു. മനുഷ്യന്‍റെ നിര്‍മൃതിയിലും അതിമനോഹാരിത ദൈവം ദര്‍ശിക്കുന്നു. പുതിയ ആകാശവും ഭൂമിയും നിര്‍മിക്കുന്നതിനെ വെളിപാടുപുസ്തകവും ഓര്‍മിപ്പിക്കുന്നു. നമ്മളുടെ പ്രവൃത്തികള് ദൈവത്തിന്‍റെ സൃഷ്ടികര്‍മത്തിലുള്ള പങ്കുചേരലാണ്. അതുകൊണ്ട് ഓരോ പ്രവൃത്തിയും അതിമനോഹരമാക്കണം. വി. ഐറേനിയോസ് പ്രസ്താവിക്കുന്നതുപോലെ സമ്പൂര്‍ണമനുഷ്യനിലാണ് ദൈവത്തിന്‍റെ മഹത്ത്വം കുടികൊള്ളുന്നത്. ലോകത്തില്‍നിന്ന് ഒളിച്ചോടുകയല്ല, ലോകത്തില്‍തന്നെ ഉത്ഥിതനായ ക്രിസ്തുവില് ജീവിതത്തെ വായിക്കുവാനും ലോകത്തെ കൂടുതല് മനോഹരമാക്കാനും പാപ്പായിലൂടെ ദൈവം നമ്മളെ ഓര്‍മ്മപ്പെടുത്തുന്നു.


'സിനിമയിലെ വനിതാ കൂട്ടായ്മയ്ക്ക് പ്രസക്തിയേറെ' വിധു വിന്‍സെന്റിനും പറയാനുണ്ട് | Women | Deshabhimani | Tuesday Jul 4, 2017\nസൗമ്യ സരയുUpdated: Tuesday Jul 4, 2017\nവാര്‍ത്തകള് തേടി പോയിരുന്ന വിധു വിന്‍സെന്റ് എന്ന മാധ്യമപ്രവര്‍ത്തക പിന്നീട് 'വലിയ വാര്‍ത്തയായി'. മാധ്യമപ്രവര്‍ത്തകയുടെ എക്സ്ക്ളൂസീവിലൂടെ അല്ല, സംവിധാനം ചെയ്ത ആദ്യ ചിത്രത്തിലൂടെ. മികച്ച ചിത്രത്തിനുള്ള സംസ്ഥാന ചലച്ചിത്ര അവാര്‍ഡ് നേടിയ ആദ്യ വനിതാ സംവിധായിക എന്ന സ്ക്രോളായും തലക്കെട്ടായും വിധുവിന്‍സെന്റ് മാധ്യമങ്ങളില് നിറഞ്ഞു.\n'മാന്‍ഹോള്' എന്ന അരങ്ങേറ്റ ചിത്രത്തില് തന്നെ മലയാള ചലച്ചിത്ര രംഗത്ത് സ്വയം അടയാളപ്പെടുത്തിയ വിധു സിനിമ മേഖലയിലെ ആദ്യ വനിതാ കൂട്ടായ്മായ 'വിമന് ഇന് സിനിമ കലക്ടീവ്' സംഘടനയുടെ നേതൃനിരയിലും സജീവം. അഭിമുഖത്തിന് ഇരിക്കുമ്പോഴും വിധുവിന്റെ മൊബൈല് തുടരെ ശബ്ദിച്ചുകൊണ്ടിരുന്നു. പലതും വിമന് ഇന് സിനിമാ കലക്ടീവിനെ കുറിച്ചുള്ള അന്വേഷണങ്ങളായിരുന്നു. സിനിമാ മേഖലയിലെ സ്ത്രീകളുടെ പ്രശ്നങ്ങള് കണ്ടെണ്ടത്താനും പരിഹരിക്കാനും രൂപീകരിച്ച സംഘടനയെക്കുറിച്ചും സ്വന്തം സിനിമാവിശേഷങ്ങളെ കുറിച്ചും വിധു 'ദേശാഭിമാനി'യോട് സംസാരിച്ചപ്പോള്.\nആ ചോദ്യത്തിന് ഉത്തരം\nസിനിമയിലെ സ്ത്രീകള്‍ക്കുവേണ്ടണ്ടി പറയാന് ആര് എന്ന ചോദ്യത്തിനുള്ള ഉത്തരമായിരുന്നു വിമന് ഇന് സിനിമ കലക്ടീവ്. നടി ആക്രമിക്കപ്പെട്ട സംഭവത്തെ തുടര്‍ന്നാണ് ഇത്തരമൊരു സംഘടനയുടെ പിറവി. റിമാ കല്ലിങ്കല്, ഗീതു മോഹന്‍ദാസ് എന്നിവരാണ് സ്ത്രീകള്‍ക്ക് മാത്രമായി ഒരു സംഘടന വേണമെന്ന ആശയത്തെ കുറിച്ച് ആദ്യം സംസാരിച്ചത്. അവര് പിന്നീട് ബീനാപോളിനോടും മഞ്ജു വാര്യര്, സജിതാ മഠത്തില് ഉള്‍പ്പെടെയുള്ളവരോടും സംസാരിച്ച് സമാനചിന്താഗതിയുള്ളവരെ ഉള്‍പ്പെടുത്തി സംഘടന രൂപീകരിക്കുകയുമായിരുന്നു.\nസംഘടനകളുടെയും താരങ്ങളുടെയും നിലപാട്\nഫെഫ്ക, മാക്ട തുടങ്ങിയ സംഘടനകള് എല്ലാവിധ പിന്തുണയും അറിയിച്ചു. കമല്, ബി ഉണ്ണികൃഷ്ണന്, അമല് നീരദ്, ആഷിക്ക് അബു എന്നിങ്ങനെ പല സംവിധായകരും ഒപ്പമുണ്ട്. സംഘടന രൂപീകരിച്ച ശേഷം എല്ലാ സംഘടനകളോടും പിന്തുണ ആവശ്യപ്പെട്ട് കത്തയച്ചിരുന്നു. മുതിര്‍ന്ന സ്ത്രീകളെയും മെമ്പര്‍ഷിപ്പ് കൊടുത്ത് സംഘടനയുടെ ഭാഗമാക്കും. കെപിഎസി ലളിത അടക്കമുള്ളവര് എല്ലാ പിന്തുണയും അറിയിച്ചിട്ടുണ്ടണ്ട്.\nമാര്‍ക്കറ്റ് വാല്യൂ നിശ്ചയിക്കുന്ന പുരുഷന്മാര്\nഏത് രംഗത്തെ പോലെയും സ്ത്രീകള്‍ക്ക് ചലച്ചിത്ര മേഖലയിലും നിന്നുപോകാന് പ്രയാസമാണ്. നടികളുടെ കാര്യമെടുത്താല്, മിക്കവരും ഒരു പ്രായം കഴിഞ്ഞാല് ഈ മേഖലയില് നിന്ന് അപ്രത്യക്ഷരാകുന്നു. ഒരു ചിത്രത്തിന് തയ്യാറെടുക്കുമ്പോള് തന്നെ അണിയറ പ്രവര്‍ത്തകരില് ഈ നടിക്ക് പകരം വേറൊരാളെ വച്ചാല് പടം ഓടും എന്ന അഭിപ്രായം ഉണ്ടണ്ടായാല് ഉടനെ അവരെ മാറ്റും.എന്നാല് നടന്മാരുടെ കാര്യത്തില് മാര്‍ക്കറ്റ് വാല്യൂ നോക്കിയാണ് കാര്യങ്ങള് തീരുമാനിക്കുന്നത്. പുരുഷന്മാരാണ് ഈ മാര്‍ക്കറ്റ് വാല്യൂ തീരുമാനിക്കുന്നത്.\nമലയാള ചലച്ചിത്ര ലോകത്ത് നായകന്മാര് സ്ഥിരമായി നിലനില്‍ക്കുകയും നടിമാര് മാറിമാറി വരികയും ചെയ്യുമ്പോള് സ്ത്രീകളുടെ പ്രശ്നങ്ങള് പലപ്പോഴും അവഗണിക്കപ്പെടുന്നതായി ആക്ഷേപമുണ്ട്. മറ്റ് മേഖലകളേക്കാളും പുരുഷ മേധാവിത്വം ഏറെ യുള്ള മേഖലയായതിനാല് സ്ത്രീകള്‍ക്ക് ഇതിലേക്ക് സുഗമമായി കടന്ന് വരാനും സുരക്ഷിതമായി ജോലി ചെയ്യാനുമുള്ള അന്തരീക്ഷം ഒരുക്കുകയുമാണ് സംഘടനയുടെ ലക്ഷ്യം.\nവിപണി മൂല്യം ഉള്‍പ്പെടെ പുരുഷന്മാര് നിശ്ചയിക്കുന്ന സാഹചര്യങ്ങള്‍ക്ക് ബദലായി നിര്‍മാണം അടക്കമുള്ള കാര്യങ്ങളില് സ്ത്രീകളെ ഉപയോഗിക്കുക എന്ന രീതിയാണ് വിമന് ഇന് സിനിമ കലക്ടീവ് ഉദ്ദേശിക്കുന്നത്.\nസംഘടന ഔദ്യോഗിക രജിസ്ട്രേഷന് വേണ്ടണ്ടി കാത്തിരിക്കുകയാണ്. ഉടന് അംഗത്വ ക്യാമ്പയിന് ആരംഭിക്കും. സിനിമയുടെ എല്ലാ മേഖലകളിലുള്ളവരും ഇതില് ഉണ്ടണ്ടായിരിക്കും. ഒന്നോ രണ്ട് വര്‍ക്ക് മുഴുവനാക്കിയവരെയാണ് സംഘടനയില് ഉള്‍പ്പെടുത്തുക. ചലച്ചിത്ര വിദ്യാര്‍ഥികള്‍ക്കുപോലും അംഗമാകാം. സംഘടന നിലവില് വന്ന ശേഷം വിവിധ പ്രശ്നങ്ങളെ കുറിച്ച് പറഞ്ഞ് നൂറിലധികം ഫോണ് കോളുകള് ഭാരവാഹികള്‍ക്ക് വരുന്നുണ്ടണ്ട്.\nമാറ്റണം അസമത്വങ്ങള്, സാധ്യതയുണ്ടണ്ട് വിലക്കിനും\nഅടുത്ത അഞ്ച് വര്‍ഷം കൊണ്ട് ഈ മേഖലയില് സമഗ്രമായ മാറ്റങ്ങള് വരുത്തണം. തൊഴിലിലെ അസമത്വങ്ങള് പരിഹരിക്കാനാകണം. സിനിമയ്ക്കകത്തും പുറത്തും സ്ത്രീയെ വസ്തുവായി മാത്രം കാണുന്നു. അതിനെ എങ്ങനെ നേരിടാം എന്നതാണ് പ്രധാന അജണ്ട. വിതരണകാര്യങ്ങളിലടക്കം സ്ത്രീകള്‍ക്ക് സിനിമയ്ക്ക് വേണ്ട സഹായങ്ങള് ചെയ്യുന്നതിനെ കുറിച്ച് ആലോച്ചിക്കുന്നുണ്ട്. നിര്‍മാണം അടക്കമുള്ള മേഖലയിലേക്ക് സ്ത്രീ സംരംഭകരെ കൊണ്ടുവരാന് സംഘടനയുടെ ഭാഗത്ത് നിന്ന് ശ്രമിക്കുന്നുണ്ട്. ഇതിനാവശ്യമായ എല്ലാ സഹായങ്ങളും പ്രോത്സാഹാനങ്ങളും നല്‍കും.\nസംഘടന രൂപീകരിച്ചതുമായി ബന്ധപ്പെട്ട് ഇതുവരെ അംഗങ്ങള്‍ക്ക് വിലക്കോ വെല്ലുവിളികളോ നേരിടേണ്ടണ്ടി വന്നിട്ടില്ല. എങ്കിലും ഭാവിയില് വിലക്ക് ഉണ്ടണ്ടാകാനുള്ള സാധ്യത ഉണ്ട്.\nവേണ്ടണ്ടത് പക്വമായ പ്രതികരണം\nനടി ആക്രമിക്കപ്പെട്ട വിഷയത്തില് നടന്മാരുടെ ഭാഗത്തുനിന്നുണ്ടായ പ്രതികരണങ്ങളോട് പ്രതികരിക്കാന് വൈകിയോ എന്ന് ചോദ്യങ്ങളുണ്ടായി. സലിംകുമാറിന്റെ പ്രതികരണം ആദ്യം സോഷ്യല് മീഡിയയിലാണ് വന്നത്. സംഘടനയില് അംഗങ്ങളില് മിക്കവരും ഈ സമയം ഷൂട്ടിലും മറ്റും ആയിരുന്നു. സംഘടന എന്ന രീതിയില് പക്വമായ പ്രതികരണമാണ് വേണ്ടത്. ദീര്‍ഘകാലം ഇത് നിലനില്‍ക്കേണ്ടണ്ടതാണ്. അതിനാല് പ്രതികരണം അല്‍പം വൈകിയാലും കുഴപ്പമില്ല.\nമാന്‍ഹോളിന് ശേഷം അടുത്ത ചിത്രത്തെ കുറിച്ചുള്ള ആലോചനകള് നടക്കുകയാണ്. വൈഡ് റിലീസിങ്ങിനുള്ള ചിത്രമാണ് ഉദ്ദേശിക്കുന്നത്. ആദ്യ സിനിമയ്ക്കെതിരെ നിരവധി വിമര്‍ശനങ്ങള് ഉണ്ടായിട്ടുണ്ട്. വിമര്‍ശനങ്ങളെ ഉള്‍ക്കൊള്ളുന്നു. ആദ്യ ചിത്രമായ മാന്‍ഹോളില് നിന്നും പൂര്‍ണമായും വ്യത്യസ്തമായ ചിത്രമാണ് അടുത്തത്. എല്ലാ പ്രേക്ഷകരെയും ആകര്‍ഷിക്കുന്ന കലാമൂല്യവും വാണിജ്യ മൂല്യവും ഒരേ പോലെ സമന്വയിക്കുന്ന ഘടകങ്ങള് ഇതില് ഉണ്ടാകും. ഭര്‍ത്താവ് സഞ്ജയ് കോഴിക്കോട് എന്‍ഐടിയിലെ മാത്തമാറ്റിക്സ് അധ്യാപകനാണ്. ഏക മകള് സഞ്ജന.\nവിമന്‍ിന് സിനിമ കളക്ടീവ്


Current situation in Kashmir ‘not sustainable: Merkel | കശ്മീരിൽ നിലവിലെ സാഹചര്യം സുസ്ഥിരവുമല്ല നല്ലതുമല്ല; അതിൽ തീർച്ചയായും മാറ്റം ആവശ്യം; ആർട്ടിക്കിൾ 370 റദ്ദാക്കിയതിന് ശേഷമുള്ള കേന്ദ്രഭരണപ്രദേശത്തെ സ്ഥിതിഗതികളിൽ നേരിയ അതൃപ്തിയോടെ ഏഞ്ചല മെർക്കൽ; പരാമർശം പ്രധാനമന്ത്രി നരേന്ദ്ര മോദിയുമായുള്ള കൂടിക്കാഴ്ചയ്ക്ക് മുന്നോടിയായി; അഞ്ചാമത് ഇന്ത്യ-ജർമ്മനി സർക്കാർതല കൂടിയാലോചനയിൽ ഒപ്പ് വെച്ചത് 17 കരാറുകളിൽ; മോദി ജർമ്മൻ ചാൻസിലറെ ബോധ്യപ്പെടുത്തിയത് പാക് കേന്ദീകൃത ഭീകരവാദത്തെക്കുറിച്ചും - MarunadanMalayalee.com\nNovember 01, 2019 | 11:18 PM IST | Permalink\nന്യൂഡൽഹി: കശ്മീരിലെ നിലവിലെ സാഹചര്യം സുസ്ഥിരമല്ലെന്നും അതിൽ തീർച്ചയായും മാറ്റം ആവശ്യമെന്നും ജർമ്മൻ ചാൻസലർ ഏഞ്ചല മെർക്കൽ. പ്രധാനമന്ത്രി നരേന്ദ്ര മോദിയുമായുള്ള കൂടിക്കാഴ്ചയ്ക്ക് മുന്നോടിയായി ജർമൻ മാധ്യമപ്രവർത്തകരോടാണ് ഇക്കാര്യം അവർ പങ്കുവച്ചത്. കശ്മീരിന്റെ പ്രത്യേക പദവി എടുത്ത് കളഞ്ഞ ശേഷമുള്ള സ്ഥിതിഗതികൾ അന്താരാഷ്ട്രവത്കരിക്കാൻ പാക്കിസ്ഥാൻ ശ്രമിച്ചുകൊണ്ടിരിക്കെയാണ് മെർക്കലിന്റെ പരാമർശമെന്ന കാര്യം ശ്രദ്ധേയമാണ്. ഇക്കാര്യത്തിൽ മോദിയുടെ പദ്ധതികൾ എന്തെന്ന് കൂടിക്കാഴ്ചയിൽ കേൾക്കാൻ ആഗ്രഹിക്കുന്നുവെന്നും മെർക്കൽ പറഞ്ഞതായാണ് ജർമൻ മാധ്യമങ്ങളുടെ റിപ്പോർട്ട്.\nഭീകരവാദത്തെ നേരിടാനും ഒരുമിച്ചെന്ന് ഇന്ത്യയും ജർമ്മനിയും; അഞ്ചാമത് ഇന്ത്യ-ജർമ്മനി സർക്കാർതല കൂടിയാലോചനയിൽ ഒപ്പ് വെച്ചത് 17 കരാറുകളിൽ; തമിഴ്‌നാട്ടിലും ഉത്തർപ്രദേശിലും വ്യവസായ ഇടനാഴിയിൽ മുതൽമുടക്കാൻ ജർമ്മനിയെ ക്ഷണിച്ച് പ്രധാനമന്ത്രി നരേന്ദ്ര മോദി; ജർമ്മൻ ചാൻസിലറെ ബോധ്യപ്പെടുത്തിയത് പാക് കേന്ദീകൃത ഭീകരവാദത്തെക്കുറിച്ചും\nഭീകരവാദത്തെ നേരിടാൻ ഇന്ത്യയും ജർമ്മനിയും കൈകോർക്കുന്നു\nഅഞ്ചാമത് ഇന്ത്യ-ജർമ്മനി സർക്കാർതല കൂടിയാലോചനയിലാണ് ഭീകരവാദത്തിനെതിരായ പോരാട്ടത്തിൽ ഉൾപ്പെടെ യോജിച്ച് പ്രവർത്തിക്കാൻ ഇരു രാജ്യങ്ങളും ധാരണയിലെത്തിയത്. 17 കരാറുകളിൽ ഇന്ത്യയും ജർമ്മനിയും ഒപ്പുവച്ചു.\nപ്രതിരോധം, വിദ്യാഭ്യാസം, കായികം തുടങ്ങി നിരവധി മേഖലകളിലെ സഹകരണത്തിനുള്ള 17 കരാറുകളിലാണ് ഇന്ത്യയും ജർമ്മനിയും ഒപ്പുവച്ചത്. ഇന്ത്യയുടെ വികസനത്തിന് ജർമ്മനി പോലെ ഒരു സാങ്കേതിക ശക്തിയുടെ സഹായം ഏറെ അനിവാര്യമാണ് എന്നാണ് ഏഞ്ചല മെർക്കലുമായുള്ള കൂടിക്കാഴ്ചയ്ക്കുശേഷം നരേന്ദ്ര മോദി പറഞ്ഞു. തമിഴ്‌നാട്ടിലും ഉത്തർപ്രദേശിലും വ്യവസായ ഇടനാഴിയിൽ മുതൽമുടക്കാൻ ജർമ്മനിയെ മോദി ക്ഷണിച്ചു. മെർക്കലുമായുള്ള ചർച്ചയിൽ പാക് കേന്ദീകൃത ഭീകരവാദത്തെക്കുറിച്ചും ഇന്ത്യ ഉന്നയിച്ചു.\nനരേന്ദ്ര മോദിയെ ഇന്ന് വീണ്ടും മർക്കൽ കാണുന്നുണ്ട്. ജമ്മുകശ്മീരിന്റെ പ്രത്യേക പദവി റദ്ദാക്കിയത് ആഭ്യന്തരകാര്യമെന്നാണ് മോദിയുടെ വിശദീകരണം. യൂറോപ്യൻ പാർലമെന്റ്, വിഷയം ചർച്ച ചെയ്ത സാഹചര്യത്തിൽ ജർമ്മനിയുടെ പിന്തുണ ഇന്ത്യക്ക് പ്രധാനമാണ്. കശ്മീർ തർക്കം ഇന്ത്യയും പാക്കിസ്ഥാനും ചർച്ചയിലൂടെ പരിഹരിക്കുക എന്നതാണ് ജർമ്മനിയുടെ ഇതുവരെയുള്ള നിലപാട്.\nഇന്ത്യ അടുത്ത സുഹൃത്തെന്ന് വ്യക്തമാക്കിയ ജർമ്മൻ ചാൻസലർ ഏഞ്ചല മെർക്കൽ കശ്മീരിനെക്കുറിച്ച് പരാമർശിച്ചില്ല. ജർമനിയുടെ ജമ്മു കശ്മീർ വിഷയത്തിൽ ഉള്ള നിലപാട് യൂറോപ്യൻ യൂണിയന്റെ നിലപാടിന് അനുസൃതമാണ്. നിയന്ത്രണ രേഖയുടെ ഇരുവശങ്ങളിലുമുള്ള കശ്മീർ ജനതയുടെ താൽപര്യങ്ങളെ മാനിച്ച് സംഭാഷണത്തിലൂടെ സമാധാനവും രാഷ്ട്രീയവുമായ പരിഹാരം കണ്ടെത്താൻ ഇന്ത്യയോടും പാക്കിസ്ഥാനോടും യൂറോപ്യൻ യൂണിയൻ ആവശ്യപ്പെട്ടിട്ടുണ്ട്.\nകഴിഞ്ഞ ദിവസം ഇന്ത്യയിലെത്തിയ ഏഞ്ചല മെർക്കലെ കേന്ദ്രമന്ത്രി ജിതേന്ദ്ര സിങ് വിമാനത്താവളത്തിലെത്തി സ്വീകരിച്ചു. മൂന്നു ദിവസം നീണ്ടുനിൽക്കുന്ന സന്ദർശനത്തിൽ പ്രധാനമന്ത്രി നരേന്ദ്ര മോദി, രാഷ്ട്രപതി രാംനാഥ് കോവിന്ദ്, എന്നിവരുമായി മെർക്കൽ കൂടിക്കാഴ്‌ച്ച നടത്തും. വ്യാപാരം, നിക്ഷേപം, ഹൈടെക്ക് എന്നീ മേഖലകൾ കൂടിക്കാഴ്‌ച്ചയിൽ ചർച്ചാവിഷയമാകും.\nബിസിനസ് പ്രതിനിധികളും ജർമ്മൻ ക്യാബിനറ്റ് മന്ത്രിമാരും ഉൾപ്പെടെയുള്ള സംഘം മെർക്കലിനെ അനുഗമിക്കുന്നുണ്ട്. ഇരു രാജ്യങ്ങളും തമ്മിലുള്ള ഉഭയകക്ഷി ബന്ധം മെച്ചപ്പെടുത്താനും സാമ്പത്തിക മേഖല ശക്തിപ്പെടുത്തുകയുമാണ് സന്ദർശനത്തിന്റെ ലക്ഷ്യം. സുസ്ഥിര വികസനം, ആർട്ടിഫിഷ്യൽ ഇന്റലിജൻസ് എന്നീ മേഖലകളിലുള്ള സഹകരണം പ്രോത്സാഹിപ്പിക്കുന്നതിനായി ഇരു രാജ്യങ്ങൾ തമ്മിൽ കരാറിൽ ഒപ്പു വെയ്ക്കുമെന്നും റിപ്പോർട്ടുകൾ ഉണ്ട്.


അനാശാസ്യത്തിന് പിടിയിലായ മോഡലിന് തടവ് ശിക്ഷ !!! ഒരു രാത്രിയ്ക്ക് വാങ്ങിയിരുന്നത് ലക്ഷങ്ങൾ... | Beauty queen arrested for prostitution. - Malayalam Oneindia\nPublished: March 28 2017, 16:36 [IST]\nവിയറ്റ്‌നാം: അനാശാസ്യത്തിന് അറസ്റ്റിലായ മോഡലിന് തടവ് ശിക്ഷ. മോഡലിന്റെ നേതൃത്വത്തില് നക്ഷത്ര വേശ്യാലയം നടക്കുന്നതായും പോലീസ് കണ്ടെത്തിയിരുന്നു. മുന് സൗന്ദര്യ റാണി ടാന് ഡൂക്കിനാണ് തടവ് ശിക്ഷയും പിഴയും ലഭിച്ചിരിയ്ക്കുന്നത്.\n2014ല് തായ്‌ലന്റില് നടന്ന ഏറ്റവും വലിയ സൗന്ദര്യ മത്സരത്തിലെ വിജയി ആയിരുന്നു ടാന്. എന്നാല് പിന്നീട് മോഡലിംഗ് രംഗത്ത് അത്രയ്ക്ക് ശ്രദ്ധിയ്ക്കപ്പെട്ടില്ല. തുടര്‍ന്നാണ് വേശ്യാവൃത്തിയിലേക്ക് തിരിഞ്ഞത്. ബിസിനസ്സ് കാര്‍ക്കും പണക്കാര്‍ക്കും ഒപ്പമാണ് യുവതി കഴിഞ്ഞിരുന്നു. വന് തുകയാണ് ഓരോ രാത്രിയ്ക്കും ഈടാക്കിയിരുന്നത്.\nകഴിഞ്ഞ വര്‍ഷമാണ് ടാന് ഡൂക്കിനെ രണ്ട് പേര്‍ക്കൊപ്പം ഹോട്ടല് മുറിയില് നിന്ന് കസ്റ്റഡിയില് എടുത്തത്.3വര്‍ഷത്തെ തടവ് ശിക്ഷയാണ് ടാനിന് വിധിച്ചിരിയ്ക്കുന്നത്. 1 ലക്ഷത്തില് അധികം ഇന്ത്യന് രൂപയും ടാനിന് പിഴ വിധിച്ചിട്ടുണ്ട്. ടാനിന് ഒപ്പം മറ്റൊരു യുവതി കൂടി അറസ്റ്റിലായിരുന്നു. ഇവര്‍ക്ക്2വര്‍ഷത്തെ തടവ് ശിക്ഷയാണ് ലഭിച്ചത്.\nനാല് ലക്ഷത്തില് പരം രൂപയാണ് ടാന് ഒരു രാത്രിയ്ക്ക് ഇടപാടുകാരില് നിന്ന് ഒരു രാത്രിയ്ക്കായി വാങ്ങിച്ചത് എന്നാണ് പോലീസ് കണ്ടെത്തിയിരുന്നു.\nprostitution model money arrest police fine അനാശാസ്യം തടവ് ശിക്ഷ അറസ്റ്റ് പോലീസ് പണം പിഴ\nThe two allegedly stayed at the hotel for two days forafee of $7,000 per day.\nStory first published: Tuesday, March 28, 2017, 16:36 [IST]


അനൂപ് മരിച്ചതിന്റെ മൂന്നാം നാൾ എന്തോ പറഞ്ഞ് സുവർണ്ണ പൊട്ടിച്ചിരിച്ചു. കണ്ടുനിന്നവർക്കൊന്നും അതത്ര പിടിച്ചില്ല. പൂമുഖത്ത് ശ്രാദ്ധത്തിന്റെ കൂടിയാലോചനകൾക്കിടയിൽ ആരോ പറഞ്ഞ അത്ര തമാശയൊന്നുമല്ലാത്ത കാര്യത്തോട് പ്രതികരിച്ചാണ് അവൾ ചിരിച്ചത്. അല്ലെങ്കിൽ ഒരു മരണം നടന്ന വീട്ടിൽ ആരാണ് അങ്ങിനെ ചിരിക്കാൻ മാത്രം വലിയ തമാശ പറയുക. മരിച്ച ആളിനോട് വലിയ അടുപ്പമൊന്നുമില്ലാത്ത ആരെങ്കിലും ചിലപ്പോൾ എന്തെങ്കിലും പറഞ്ഞെന്നിരിക്കും-അടുത്ത ബന്ധുക്കളിലാരെങ്കിലും അതിനോട് പ്രതികരിക്കാറുണ്ടോ അതും ഇങ്ങനെ- അത്ര വലിയ തമാശയാണ് പറഞ്ഞതെങ്കിൽ ആരെങ്കിലും ചിറികോട്ടി ഒന്നു ചിരിച്ചെന്നു വന്നേക്കാം. അതിന് അനൂപിന്റെ ആരെങ്കിലും ആണോ സുവർണ്ണ. അവൻ മിന്നു കെട്ടിയ പെണ്ണാണവൾ. അവന്റെ കുട്ടിയുടെ അമ്മയാണ്.\nചിരി നിർത്തിയപ്പോൾ പൂമുഖത്തെ സംസാരം പെട്ടെന്ന് നിലച്ചതുകണ്ട് സുവർണ്ണ അത്ഭുതപ്പെട്ടു. എന്താണ് കാര്യമെന്നു അവൾക്ക് മനസ്സിലായില്ല. അനൂപ് മരിച്ച സമയത്തുപോലും ആരും ഇങ്ങനെ സ്‌തബ്‌ധരായി ഇരുന്നില്ല. ഓരോരുത്തതും പരസ്‌പരം കൂടിയാലോചിക്കുകയും ഓരോരോ ജോലികൾ ഏറ്റെടുത്ത് നടത്തുകയും ചെയ്യുകയായിരുന്നു. സുവർണ്ണ മാത്രം വല്ലാത്തൊരു മരവിപ്പിൽ അനൂപിന്റെ മൃതശരീരത്തിനരുകിൽ ഇരുന്നതേയുളളൂ. അവൾക്കപ്പോൾ ഒന്നും ചെയ്യാൻ കഴിഞ്ഞില്ല. കരയാനോ ചിരിക്കാനോ ഒന്നും. വല്ലാത്തൊരു ശൂന്യത അവിടാകെ നിറഞ്ഞു നില്‌ക്കുന്നതുപോലെ അവൾക്കു തോന്നി.\nഅതേ, മരണം ശൂന്യതയാണ് അയാളുടേതായ ഇടം അവിടെ ശൂന്യമായിക്കിടന്നു. ഇന്നലെവരെ അയാൾക്ക് നിലനില്‌ക്കുവാൻ ഒരു സ്ഥലം ആവശ്യമുണ്ടായിരുന്നു. ഇനിമേൽ അതില്ല. ‘ഞാൻ മരിച്ചാൽ നീ എന്താണ് ചെയ്യാൻ പോകുക’ എന്ന് ഒരിക്കൽ അനൂപ് സുവർണ്ണയോട് ചോദിച്ചിരുന്നു. ‘എന്തുചെയ്യാൻ’ സുവർണ്ണയ്‌ക്ക് അതറിവുണ്ടായിരുന്നില്ല. അങ്ങിനെയൊരു കാര്യത്തെക്കുറിച്ച് അവൾ ഒരിക്കലും ആലോചിച്ചില്ല. അനൂപ് ചോദിക്കുന്നതിന് മുമ്പും പിമ്പും. ആലോചിച്ചുറപ്പിക്കാൻ മാത്രം വലിയ കാര്യമൊന്നുമല്ല അത്. ആരെങ്കിലുമൊക്കെ എപ്പോഴും മരിച്ചുകൊണ്ടിരിക്കും. ചിലപ്പോൾ അനൂപ് ചിലപ്പോൾ സുവർണ്ണ. ഇനി ചിലപ്പോൾ വേറെയാരെങ്കിലും. ഒരു പക്ഷേ അതവരുടെ കുട്ടിതന്നെ ആയിക്കൂടെന്നില്ല. നമ്മൾ ആലോചിച്ചുറപ്പിക്കുന്നതുപോലെയൊന്നുമല്ല മരണം വരുക. ഇപ്പോൾ തന്നെ നോക്കൂ. അനൂപ് വളരെപ്പെട്ടന്നാണ് മരിച്ചത്. പതിവുപോലെ അയാൾ രാവിലെ കാറോടിച്ചു പോയതാണ്. പൂമുഖംവരെ നടന്നുചെന്നു സുവർണ്ണ യാത്രയാക്കുകയും ചെയ്‌തു. യാത്ര പുറപ്പെടുംമുമ്പു അസാധാരണമായി ഒന്നും സംഭവിച്ചില്ല. പതിവില്ലാതെ അന്നയാൾ പോകുമ്പോൾ പടിവാതിൽക്കൽ ചെന്ന് തിരിഞ്ഞുനോക്കി. അല്ലെങ്കിൽ രണ്ടുവട്ടം യാത്ര പറഞ്ഞു. അല്ലെങ്കിൽ ഒരു പക്ഷി വല്ലാതെ ചിലച്ചുകൊണ്ട് തലയ്‌ക്കു മുകളിലൂടെ തെക്കോട്ട് പറന്നുപോയി എന്നൊക്കെ എന്തെങ്കിലും അസാധാരണ സംഭവങ്ങൾ ആരെങ്കിലും മരിച്ചു കഴിയുമ്പോൾ ആളുകൾ എടുത്തു പറയാറുണ്ട്.\nഅനൂപിന്റെ കാര്യത്തിൽ അങ്ങിനെ എന്തെങ്കിലും സംഭവിച്ചിരുന്നോ എന്ന് സുവർണ്ണ പലവട്ടം ആലോചിച്ചു നോക്കി. ഒന്നും അസാധാരണമായി സംഭവിച്ചിട്ടില്ലായിരുന്നു. കവിളിൽ ചുണ്ടുവിരൽ കൊണ്ട് പതിയെ തോണ്ടിയതും വണ്ടി സ്‌റ്റാർട്ടു ചെയ്‌തു കഴിഞ്ഞ് മുഖം തിരിച്ചു പതിയെ ചിരിച്ചതും ഒക്കെ പതിവുളള കാര്യങ്ങൾ തന്നെ. എന്നാൽ പതിവിനു വിരുദ്ധമായി ചില ദിവസങ്ങളിൽ അനൂപ് ഇതൊക്കെ മറന്നു പോകാറുണ്ട്. ഓഫീസിൽ വല്ലാത്ത തിരക്കോ സംഘർഷങ്ങളോ ഉളള ദിവസങ്ങളാണവ. ചിലപ്പോഴാകട്ടെ പതിവില്ലാതെ പടിയിറങ്ങും മുമ്പ് അനൂപ് സുവർണ്ണയെ ചേർത്തു പിടിച്ചുമ്മവയ്‌ക്കും. മെൻസസിന്റെ നാലു ദിവസങ്ങൾ കഴിഞ്ഞ് പുലർച്ചെ തന്നെ കുളിച്ച് കുങ്കുമം തൊട്ട് നില്‌ക്കുന്ന ദിവസങ്ങളിലായിരിക്കും ചിലപ്പോഴത്. അത്തരം ദിവസങ്ങളിൽ അനൂപ് മടങ്ങി വരാനും രാത്രിയാകാനും അവൾക്ക് വല്ലാത്ത തിടുക്കം തോന്നിയിരുന്നു.\nഅന്നൊന്നും പക്ഷേ അനൂപ് മരിച്ചില്ല. തിരക്കുളള നഗരപാതകളിലൂടെ വണ്ടിയോടിച്ച് ആഫീസിന്റെ മൂന്നു നിലകൾ ഗോവണിയിലൂടെയോ ലിഫ്‌റ്റിലൂടെയോ കയറി ഫയലുകൾ നോക്കി ചർച്ചകൾ നടത്തി തീരുമാനങ്ങളെടുത്ത് ഒന്നും സംഭവിക്കാതെ തന്നെ അയാൾ വൈകിട്ട് മടങ്ങിയെത്തി. മകൻ ട്യൂഷനോ കളിക്കാനോ പോയിരിക്കുകയാണെങ്കിൽ കുളിച്ച് വസ്‌ത്രം പോലും മാറാതെ സുവർണ്ണയെ കോരിയെടുത്ത് കിടപ്പുമുറിയിലേക്ക് കൊണ്ടുപോയി. അത്തരം ദിവസങ്ങളിലെങ്ങാനുമാണ് അനൂപ് മരിച്ചതെങ്കിൽ അവൾക്ക് എന്തൊക്കെ ഓർക്കാനും പറയാനും ഉണ്ടാകുമായിരുന്നു. ഇപ്പോഴിതാ ഒന്നും വിശേഷിച്ച് ഓർക്കാനോ പറയാനോ ഇല്ലാത്ത ശൂന്യതയാണ്. മൂന്നു ദിവസം മുമ്പ് വളരെ സാധാരണയായ ഒരു ദിവസം അനൂപ് വൈകിട്ടു മടങ്ങി വന്നില്ല. ഓഫീസിൽ ഫോൺ ചെയ്‌തു ചോദിച്ചെങ്കിലും നേരത്തേ പോന്നുവെന്നാണ് പറഞ്ഞത്. രാത്രി വൈകിയപ്പോൾ അറിയാവുന്ന ഒന്നുരണ്ടു സുഹൃത്തുക്കളുടെ നമ്പരുകൾ വിളിച്ചു നോക്കി. എങ്ങും എത്തിയിട്ടില്ല.\nസുവർണ്ണയ്‌ക്ക് ഇടയ്‌ക്ക് വല്ലാത്ത ശുണ്‌ഠി തോന്നി. എവിടെ പോയി കിടക്കുന്നു ഈ അനൂപ് എന്ന് -ഒന്ന് ഫോൺ പോലും ചെയ്യാതെ. അപൂർവ്വമായി വല്ലപ്പോഴും സമയത്ത് വീട്ടിലെത്താൻ കഴിയാതെ പോയാൽ വരുംമുമ്പ് മൂന്നു പ്രാവശ്യമെങ്കിലും വിളിക്കുന്ന ആളാണ്. ഞാൻ വൈകിയേ വരൂ എന്നാദ്യം വിളിച്ചു പറയും. പിന്നെ സന്ധ്യമയങ്ങുമ്പോൾ രണ്ടാമത് വിളിക്കും. വാതിലുകൾ കൊളുത്തിട്ട് ഇരുന്നോളൂ. പേടിക്കണ്ട-തിരികെവരും മുമ്പ് ഇതാ ഞാൻ പുറപ്പെടുകയായി എന്നു പറയും. ചിലപ്പോൾ സുവർണ്ണയ്‌ക്ക് ആവർത്തിച്ചുളള ഈ വിളികൾ ശല്യമായിപ്പോലും തോന്നാറുണ്ട്. മൊബൈൽ ചാർജ് കൂടുന്നതൊന്നും അനൂപിന് ഒരു നോട്ടവുമില്ല. പക്ഷേ അന്നുമാത്രം രാവേറെ വൈകിയിട്ടും അനൂപ് ഫോൺ ചെയ്‌തില്ല. അങ്ങോട്ട് വിളിക്കുമ്പോഴൊക്കെ ഈ ഫോണിൽ ഇപ്പോൾ സേവനം ലഭ്യമല്ല എന്ന മെസേജ് മാത്രം ആവർത്തിച്ചുകൊണ്ടിരുന്നു. മൊബൈൽ പോലും ഉപയോഗിക്കാൻ കൂട്ടാക്കാത്തവിധം അനൂപ് എവിടെ പോയിരിക്കാമെന്ന് സുവർണ്ണ സന്ദേഹിക്കാതിരുന്നില്ല. ഒരു പക്ഷേ പഴയ ഏതെങ്കിലും ചങ്ങാതികളെ യാദൃശ്ചികമായി കണ്ടുമുട്ടിയിരിക്കാം. അവരുമായി ബീച്ചിലോ കോഫിബാറിലോ പോയിരിക്കാം. എങ്കിലും തന്നെ എന്തുകൊണ്ട് വിളിച്ചു വിവരം പറഞ്ഞുകൂടാ. ഒരു പക്ഷേ അത് സുവർണ്ണ അറിയരുതാത്ത വല്ലവരുമായിരിക്കുമോ. അങ്ങിനെ ആരും അനൂപിനുണ്ടായിരുന്നില്ല. അയൽപക്കത്തുളള ഒരു കൗമാര പ്രണയം അകന്ന ബന്ധത്തിലുളള ഒരു ചിറ്റ. അവരേക്കുറിച്ചൊക്കെ അയാൾ തന്നെ സുവർണ്ണയോട് പറഞ്ഞിട്ടുണ്ട്. കൗമാര പ്രണയത്തിലെ നായിക ഇപ്പോൾ ഭർത്താവിന്റെ കൂടെ ഗൾഫിലെവിടയോ ആണത്രെ. ചിറ്റയ്‌ക്ക് മക്കളും പേരക്കുട്ടികളുമുണ്ട്. വേറെ ആരാണ് ഞാനറിയാതെ ഏതെങ്കിലും ബന്ധം അനൂപ് രഹസ്യമായി സൂക്ഷിക്കുന്നുണ്ടോ എന്ന് ഒരു സന്ദേഹം ഇടയ്‌ക്ക് സുവർണ്ണയുടെ വിചാരത്തിലൂടെ കടന്നുപോയി.\nകാത്തുകാത്തിരുന്ന് കണ്ണ് അറിയാതൊന്ന് അടഞ്ഞുപോയി. ഒരു പാതി മയക്കത്തിലാണ് സ്വപ്‌നത്തിലെന്നപോലെ കുറേ ദൃശ്യങ്ങൾ അവളുടെ മനസ്സിലൂടെ മിന്നിമറഞ്ഞത്. പതിവുപോലെ ഓഫീസ് വിട്ടിറങ്ങാനൊരുങ്ങുമ്പോൾ അനൂപിന്റെ മൊബൈൽ റിങ്ങു ചെയ്യുന്നു. അയാൾ ഫോണെടുത്ത് ചെവിയോട് ചേർത്തു വയ്‌ക്കുന്നു.\n‘ഞാനാണ്’ സ്‌ത്രീ ശബ്‌ദം\n‘എവിടുന്ന്’ അനൂപ് ചോദിക്കുന്നു.\n‘അവിടെത്തന്നെ നില്‌ക്കൂ ഞാൻ വരാം’\nഫോൺ കീശയിലിട്ട് അനൂപ് തിടുക്കത്തിൽ ഓഫീസ് വിടുന്നു.\nനഗരത്തിലെ തിരക്കിനിടയിലൂടെ വളരെ വേഗത്തിലാണ് കാറോടിക്കുന്നത്. പലപ്പോഴും വണ്ടി അയാളുടെ നിയന്ത്രണത്തിൽനിന്നും പാളിപ്പോകുന്നുണ്ടായിരുന്നു. സാധാരണ അനായാസവും ശ്രദ്ധാപൂർവ്വവുമായി ഡ്രൈവ് ചെയ്യുന്ന ആളാണ് അനൂപ്. ഇന്നയാൾക്ക് എന്തുപറ്റി. ബസ്‌സ്‌റ്റോപ്പിൽ എസ്.ടി.ഡി ബൂത്തിന്റെ മറവുപറ്റി നില്‌ക്കുകയായിരുന്ന സ്‌ത്രീരൂപത്തിനടുത്ത് കാർ വന്നു നില്‌ക്കുന്നു. കടുംപച്ച നിറത്തിലുളള സാരിയാണവൾ ചുറ്റിയിരുന്നത്. നീണ്ട മുടിയിഴകൾ ഒരു ദീർഘ യാത്ര കഴിഞ്ഞിട്ടെന്നപോലെ പാറിപ്പറന്നു കിടന്നു. കാറിന്റെ മുൻസീറ്റിൽതന്നെയാണവൾ കയറിയത്. കയറിയ പാടെ ഗിയർ ലിവറിൽ പിടിച്ചിരുന്ന അനൂപിന്റെ കൈപ്പത്തിന്മേൽ അമർത്തിപിടിച്ചു. അവൾ നിറുത്താതെ സംസാരിക്കുകയായിരുന്നു. പക്ഷേ സ്വപ്‌നത്തിൽ സുവർണ്ണയ്‌ക്ക് ഒന്നും കേൾക്കാൻ കഴിഞ്ഞില്ല. വണ്ടി നഗരാതിർത്തി വിട്ട് വിജനമായ പാതയിലൂടെ അതിവേഗം ഓടുന്നതു മാത്രം സുവർണ്ണ കണ്ടു. വല്ലാത്തൊരുൾക്കിടിലത്തോടെ അവൾ ഇത് സ്വപ്‌നം തന്നെയാകണമെന്നോ ഉറക്കത്തിൽ നിന്നും ഉടൻ ഉണരണമെന്നോ ആഗ്രഹിച്ചു. ഇടയ്‌ക്ക് ഫോൺ റിങ്ങ് ചെയ്യുന്ന ശബ്‌ദം സ്വപ്‌നത്തിന്റെ ഭാഗമാണെന്നു തന്നെയാണ് സുവർണ്ണയ്‌ക്ക് ആദ്യം തോന്നിയത് പിന്നീട് ഉറക്കച്ചടവോടെ ഫോണെടുത്ത് ഹലോ എന്നു വിളിച്ചെങ്കിലും ശബ്‌ദം പുറത്തു വന്നില്ല.\nഫോണിന്റെ അങ്ങേതലയ്‌ക്കൽ നിന്നും വന്ന വാർത്ത പക്ഷേ അവളിൽ യാതൊരു വികാരക്ഷോഭവും സൃഷ്‌ടിച്ചില്ല. പ്രതീക്ഷിച്ചിരുന്നത് എന്തോ സംഭവിച്ചാലത്ര ലാഘവത്തോടെയവൾ ചോദിച്ചു. എവിടെ വച്ചാണ്. അതിനുളള മറുപടിയും സുവർണ്ണ പ്രതീക്ഷിച്ചതു തന്നെയായിരുന്നു. ഫോൺ താഴെ വച്ച് തിടുക്കത്തിൽ നൈറ്റ് ഗൗൺ മാറി കൈയ്യിൽ കിട്ടിയ സാരിയുടുത്തു. ജോലിക്കാരിയോട് പറഞ്ഞ് ചെറിയൊരു ബാഗിൽ അത്യാവശ്യ സാധനങ്ങൾ കുത്തിനിറച്ച് ഒരുങ്ങും മുമ്പു തന്നെ പുറത്തു കോളിങ്ങ്‌ബെല്ലടിക്കുന്ന ശബ്‌ദം കേട്ടു. അനൂപിന്റെ ഓഫീസിലെ സുഹൃത്തു രമേശും സുവർണ്ണയ്‌ക്കറിയില്ലാത്ത വേറെ രണ്ടുപേരുമായിരുന്നു പുറത്ത്. വാതിൽ തുറന്നപാടെ രമേശ് പറഞ്ഞു. പുറപ്പെടാം. എന്താണ് സംഭവിച്ചതെന്നൊന്നും ചോദിക്കാൻ സുവർണ്ണയ്‌ക്കു തോന്നിയില്ല. അവർക്കു പിന്നാലെ നടന്നു. കാറിൽ ആരും ഒന്നും സംസാരിച്ചില്ല. സുവർണ്ണ എന്തെങ്കിലും ചോദിക്കുന്നതിന് മറുപടി പറയുവാൻ തയ്യാറായി ഇരിക്കുകയായിരുന്നു രമേശ്. അനൂപിന്റെ അഭാവത്തിലുളള രാത്രിയാത്രയെക്കുറിച്ചു ആലോചിക്കുകയായിരുന്നു സുവർണ്ണ. തിരക്കൊഴിഞ്ഞ നഗരവീഥിയിലൂടെ ആദ്യമായാണ് അവൾ രാത്രിയിലിങ്ങനെ യാത്രചെയ്യുക. പകൽപോലും അനൂപില്ലാതെ എവിടേയും പോകാൻ സുവർണ്ണക്കിഷ്‌ടമില്ലായിരുന്നു. ഡ്രൈവ് ചെയ്യാനൊക്കെ അറിയാമെങ്കിലും നിവൃത്തിയുണ്ടെങ്കിൽ അവൾ വണ്ടി ഓടിക്കാറില്ല. എവിടെയെങ്കിലും പോകണമെന്നു പറയുമ്പോൾ അനൂപ് ചോദിക്കും.\n‘നിനക്കെന്താ വണ്ടിയെടുത്തു പൊയ്‌ക്കൂടെ’.\n‘എനിക്കു വയ്യ അനൂപ്’ അവൾ പറയും.\n‘എന്തൊരു പാടാ തിരക്കിനിടയിലൂടെ വണ്ടി ഓടിക്കാൻ’. അനൂപാകട്ടെ ഒരു ഗിത്താർ വായിക്കുന്നപോലെ താളാത്മകമായാണ് ഡ്രൈവ് ചെയ്യുന്നത്. തെരുവ് നിറഞ്ഞ് ഒഴുകുന്ന വാഹനങ്ങൾക്കും മനുഷ്യർക്കിടയിലൂടെ വെട്ടിച്ചും തിരിച്ചും വേഗം കൂട്ടിയും കുറച്ചും അവൻ വണ്ടിയോടിക്കുമ്പോൾ പണ്ട് ഹൈസ്‌ക്കൂൾ ക്ലാസ്സിലായിരുന്നപ്പോൾ പഠിച്ച ഗിത്താറിന്റെ നൊട്ടേഷൻസാണ് സുവർണ്ണയ്‌ക്ക് ഓർമ്മ വരാറ്. ആരോഹണവരോഹണങ്ങളിൽ ലയിച്ച് അനൂപിന്റെ അടുത്ത് അങ്ങിനെയിരുന്ന് ദിവസം മുഴുവൻ യാത്ര ചെയ്‌താലും മടുക്കില്ലെന്ന് അവൾക്കു തോന്നും. തിരക്കൊഴിഞ്ഞ റോഡിലെത്തുമ്പോൾ അനൂപ് ചിലപ്പോൾ ചോദിക്കും.\n‘മറന്നോട്ടെ’ അവൾ പറയും. ‘അനു നീ ഓടിക്കുന്നത് കണ്ടിങ്ങനെ ഇരുന്നാമതി എനിക്കെന്നും.’\n‘പോടീ മടിച്ചിപ്പാറു’ അനൂപ് പറയും. ‘എന്നും ഞാനുണ്ടായീന്ന് വരില്ല.’\nവല്ലാത്ത ബോറായിരിക്കും അതെന്ന് സുവർണ്ണ പറയുമായിരുന്നു. അതെത്ര ശരിയാണെന്ന് ഇപ്പോൾ അവൾക്കു തോന്നി. അനൂപിന്റെ അഭാവം അപ്പോഴാണ് സുവർണ്ണയ്‌ക്കു അനുഭവപ്പെട്ടു തുടങ്ങിയത്. ഇനിമേൽ അനൂപില്ലാതെയാണ് താൻ യാത്ര ചെയ്യേണ്ടതെന്ന് സുവർണ്ണയ്‌ക്ക് പെട്ടന്നു തോന്നി. ഇടയ്‌ക്ക് വണ്ടിയെടുത്തു ട്രയൽ ചെയ്യണം.\nമുൻ സീറ്റിൽനിന്നും അടക്കിപ്പിടിച്ച സംസാരം ഒരു സ്വപ്‌നത്തിന്റെ പൂരകമായാണ് സുവർണ്ണ അറിഞ്ഞത്. എന്താണ് സംഭവിച്ചതെന്ന് ആർക്കും അറിയില്ല. രമേശിന്റെ ശബ്‌ദമാണ്. കൂടെ ഒരു സ്‌ത്രീയുണ്ടായിരുന്നു. ആരാണവരെന്ന് തിരിച്ചറിഞ്ഞില്ല. ആ വഴിക്ക് അതിവേഗം വണ്ടി പോകുന്നതു കണ്ടപ്പോൾ ആളുകൾ വിളിച്ചു കൂവിയതാണത്രെ പോകരുത്, പോകരുത് എന്ന്. രമേശിന്റെ കൂടെയുളള ആൾ പറഞ്ഞു. പണി പൂർത്തിയാകുന്ന പാലം. ഗതാഗതം കർശനമായി നിരോധിച്ചിരിക്കുന്നു എന്ന ബോർഡ് റോഡിന്റെ രണ്ടരുകിലും വച്ചിട്ടുണ്ട് എന്നിട്ടും. പത്തു കൊല്ലത്തിലേറെയായി ഈ നഗരത്തിൽ തന്നെ താമസിക്കുന്നയാളുമായിരുന്നു അനൂപ്. പാലം കായലിന്റെ നടുവിൽ പൊടുന്നനെ അവസാനിക്കുമെന്നും അറിയാതിരിക്കാൻ വഴിയില്ല.\n‘വേറെ എന്തെങ്കിലും കാരണം. ഫാമിലി പ്രോബ്ലംസ്....’ വണ്ടിയോടിക്കുന്നയാൾ വളരെ ശബ്‌ദം താഴ്‌ത്തിയാണ് ചോദിച്ചത്. ‘ഇല്ല’. സ്വപ്‌നത്തിലെന്നപോലെ ശബ്‌ദം തൊണ്ടയിൽ കുടുങ്ങി. വളരെ ആയാസപ്പെട്ടാണ് സവർണ്ണ പറഞ്ഞത്. രമേഷും കൂടെയുണ്ടായിരുന്ന ആളും ഞെട്ടിത്തിരിഞ്ഞു. പിന്നീട് ആരും ഒന്നും മിണ്ടിയില്ല. സുവർണ്ണയുടെ മനസ്സ് സ്വപ്‌നത്തിനും യാഥാർത്ഥ്യത്തിനും ഇടയിൽ വീർപ്പിച്ചു കെട്ടിയ ഒരു ബലൂൺ പോലെ ഞെരുങ്ങിനിന്നു. വീണ്ടും കുറേ നേരത്തെ ഓട്ടത്തിനു ശേഷമാണ് വണ്ടി ആശുപത്രിയുടെ പോർച്ചിലെത്തി നിന്നത്.\nപോർച്ചിൽ സംശയത്തോടെ നോക്കി നിന്നവർ രമേശ് ഡോർ തുറന്നിറങ്ങിയപ്പോൾ അടുത്തേക്കു വന്നു. അവരുടെ സംസാരത്തിനിടയിൽ നിന്ന് നോർമ്മലാണ് എന്ന് രമേശ് പറയുന്നതുമാത്രമേ സുവർണ്ണക്ക് വ്യക്തമായി കേൾക്കാൻ കഴിഞ്ഞുളളൂ. തെല്ലിട മടിച്ചു നിന്നതിനുശേഷം വണ്ടിയുടെ ഡോർ തുറന്നത് അനൂപിന്റെ അടുത്ത സുഹൃത്ത് സുരേഷായിരുന്നു. സുരേഷിന്റെ ഭാര്യ രശ്‌മിയും ഒപ്പം വന്നു. സുവർണ്ണ പതിയെ ഇറങ്ങവേ അരുകിൽ വന്ന് കൈപിടിച്ച് രശ്‌മി പറഞ്ഞു. മോർച്ചറിയിലാണ്.\nഇടനാഴികളിലൂടെ നാലഞ്ചു മിനിറ്റ് നടന്നാണ് മോർച്ചറിയിലെത്തിയത്. തണുത്ത ഒരിടമായിരുന്നു അത്. ശരീരത്തിൽ നിന്നും വേർപ്പെട്ട ആത്മാവുകൾ ചുറ്റിപറ്റി നില്‌ക്കുന്നതു കൊണ്ടാകാം അവിടുത്തെ പ്രകാശത്തിനു വല്ലാത്തൊരു തിളക്കമുണ്ടായിരുന്നു. പരിചിതമായ ഒരു ഗന്ധം അവിടമാകെ നിറഞ്ഞു നില്‌ക്കുന്നതായി സുവർണ്ണയ്‌ക്കു അനുഭവപ്പെട്ടു. ഇതാണോ മരണത്തിന്റെ ശരിക്കുളള ഗന്ധം. സാധാരണ മരിച്ച വീടുകളിൽ കത്തിക്കാറുളള ചിലയിനം ചന്ദനത്തിരികൾക്ക് മരണത്തിന്റെ മണമാണുളളതെന്ന് അവൾക്ക് തോന്നാറുണ്ട്. അവയോടൊന്നും യാതൊരു സാമ്യവും മോർച്ചറിയിലെ മണത്തിനില്ലായിരുന്നു.\nഅനൂപിന്റെ മൃതശരീരം മൂടിയിരുന്ന വെളുത്ത തുണി എടുത്തു മാറ്റിയപ്പോൾ സുവർണ്ണയുടെ നാസരന്ധ്രങ്ങളിലേക്ക് ആ മണം ഇരച്ചു കയറി. ആദ്യമായാണ് അവൾ മോർച്ചറിയിൽ അങ്ങിനെ ഒരു മൃതശരീരത്തിനു മുന്നിൽ നില്‌ക്കുന്നത്. എന്നിട്ടും ആ മണം ചിരപരിചിതമായി തോന്നിയതിൽ അവൾക്ക് അത്ഭുതം തോന്നി.\nനനഞ്ഞ് തുവർത്താതെ ചിതറി കിടക്കുന്ന മുടിയാണ് ആദ്യം സുവർണ്ണയുടെ കണ്ണിൽ പെട്ടത്. പിന്നെ അല്‌പം തുറന്നു വച്ച ചുണ്ടുകളും. അനൂപിന്റെ രൂപവുമായി ആ രൂപത്തിന് യാതൊരു ഛായയും അവൾക്കു തോന്നിയില്ല. തടിച്ചു വിങ്ങിയ ഏതോ ഒരു മനുഷ്യൻ വായ് പിളർന്നു ഉറങ്ങുന്നതായാണ് അവൾക്കു തോന്നിയത്. ഒരു ഉറുമ്പ് അയാളുടെ കടവായിലൂടെ അരിച്ചു നടക്കുന്നുണ്ടായിരുന്നു. ഏറെ സമയം അവിടെ നില്‌ക്കാൻ സുവർണ്ണക്ക് കഴിഞ്ഞില്ല. പോകാം എന്ന അർത്ഥത്തിൽ അവൾ രശ്‌മിയുടെ മുഖത്തു നോക്കി. രശ്‌മി വലതു കൈയിലിരുന്ന കൈലേസു കൊണ്ടു നിറഞ്ഞു തുളുമ്പി നിന്ന കണ്ണു തുടക്കുന്നതു കണ്ടപ്പോൾ താനെന്താണ് കരയാത്തതെന്ന് സുവർണ്ണയ്‌്‌ക്ക് അത്ഭുതം തോന്നി.\nതിടുക്കത്തിൽ വന്ന രണ്ടുമൂന്നു പേർ രമേശിനോട് എന്തോ അടക്കം പറഞ്ഞ് വന്ന വേഗത്തിൽ തന്നെ പുറത്തേക്കു പോയി. അവർക്കെതിരെ യൂണിഫോം ധരിച്ച ഒരു ആശുപത്രി ജീവനക്കാരന്റെ കൂടെ രണ്ടു പോലീസുകാർ മോർച്ചറിയിലേക്ക് കടന്നു വരുന്നുണ്ടായിരുന്നു. ‘നമുക്ക് റൂമിലേക്കു പോകാം’ രമേശ് പറഞ്ഞു. രമേശിന്റെയും രശ്‌മിയുടെയും പിന്നിൽ തിരിഞ്ഞ നടക്കാനൊരുങ്ങുമ്പോഴാണ് അടുത്ത മേശപ്പുറത്ത് കിടക്കുന്ന ഒരു മൃതശരീരം സുവർണ്ണയുടെ ശ്രദ്ധയിൽപ്പെട്ടത്. അത് മൂടിയിരുന്ന മുഷിഞ്ഞ പുതപ്പിനടിയിലൂടെ ടേബിളിന്റെ താഴേക്ക് ഞാന്നു കിടന്ന സാരിത്തലപ്പിന്റെ നനഞ്ഞ പച്ചപ്പ് അവൾ കണ്ടു. ഒന്നു നടുങ്ങിയെങ്കിലും പോലീസുകാർക്കൊപ്പം വന്ന ആശുപത്രി ജീവനക്കാരൻ മൃതശരീരത്തിന്റെ മേലുളള തുണി എടുത്തു മാറ്റിയപ്പോൾ പൊടുന്നനെ ഒരു ശാന്തി സുവർണ്ണയിലേക്ക് പെയ്‌തിറങ്ങി- കാരണം അതവൾ തന്നെയായിരുന്നു. പിന്നെ സുവർണ്ണയെന്തിനു കരയണം.


കാടിന് പ്രിയപ്പെട്ടവൾ - Latest Malayalam Serial News\nHome/Malayalam Article/കാടിന് പ്രിയപ്പെട്ടവൾ\nTV0 StaffAugust 28, 2017\n2008ൽ പുറത്തിറങ്ങിയ ‘മോഹം’ എന്ന ആൽബം ഇന്നും എനിക്കേറെ പ്രിയപ്പെട്ടതാണ്. അതിൽ വരച്ചു കാണിക്കുന്നത് ഒരു സ്ത്രീ ഫോട്ടോഗ്രാഫർക്ക് കാടിനോടുള്ള അടങ്ങാത്ത പ്രണയമാണ്. അതൊരു സങ്കൽപ്പ കഥാപാത്രമാണോ എന്നേറെ അന്വേഷിച്ചിരുന്നു.\nഎന്നാൽ6വർഷങ്ങൾക്കിപ്പുറം അതിനുളള ഉത്തരം എന്നെ തേടി എത്തുകയായിരുന്നു. രണ്ട് വാക്കിൽ പറഞ്ഞാൽ സീമ സുരേഷ്. ഒന്നൂടി വ്യക്തമാക്കിയാൽ സീമ സുരേഷ് നീലാംബരി മോഹൻ.\nക്യാമറ കണ്ണിന് ഏറെ പ്രിയപ്പെട്ട ഞങ്ങളുടെ സീമ ചേച്ചി. പെരിനൊപ്പം ഈ നീലാംബരി എങ്ങനെ കടന്നു കൂടി എന്നറിയാൻ ഒരാകാംഷ ഉണ്ടായിരുന്നു. അന്വേഷിച്ചു.. അറിഞ്ഞു…\nകാടിനോടുള്ളത് പോലെ തന്നെ മാധവിക്കുട്ടിയുടെ “നഷ്ടപ്പെട്ട നീലാംബരി ” എന്ന ചെറു കഥയോട് തോന്നിയ മറ്റൊരു പ്രണയം. മാധവിക്കുട്ടി എന്ന മരിക്കാത്ത അക്ഷര മൂർത്തിയുടെ കഥകളുടെ ഏടുകൾ ചിത്രങ്ങളായി ലെൻസിന് മുന്നിൽ ശ്വാസമെടുക്കുന്നത് ഞാൻ കണ്ടു.\nഅച്ഛൻ കർഷകനായിരുന്നത് കൊണ്ടു ചെറുപ്പം മുതൽക്കേ പ്രകൃതിയെ സ്നേഹിച്ചിരുന്നു എന്ന് ചേച്ചി പണ്ട് പറഞ്ഞത് ഞാനോർക്കുന്നു. അച്ഛൻ ആന പുറത്തിരുന്നത് കൊണ്ട് മകൾക്ക് തഴമ്പുണ്ടായി എന്ന് ഞാൻ വിശ്വസിക്കുന്നില്ല. സ്വയം തിരിച്ചറിയും മുമ്പേ മണ്ണിന്റെ മണവും മഴയുടെ ശബ്ദവും ആ രകതത്തിൽ അലിഞ്ഞു ചേർന്നിരിക്കാം. അത് കൊണ്ടായിരിക്കം പ്രകൃതി നല്ലൊരു മരുന്നാണെന്ന് മനസ്സിലാക്കാൻ കഴിഞ്ഞത്. ഏതു മുറിവും ഉണങ്ങുമെന്നുമെന്ന് വിശ്വസിക്കാൻ തുടങ്ങിയത്.\nമനുഷ്യരോട് സ്മൈൽ പ്ലീസ് പറഞ്ഞ് മടുത്ത കുറച്ചു പേരെങ്കിലും നമുക്കിടയിൽ വേണ്ടേ.. നാച്ചുറൽ പോസിങ്ങിന്റെ ഭംഗി ഇടയ്ക്കെങ്കിലും ക്യാമറകൾ കാണണ്ടേ .. യാത്രകളെ പ്രണയിക്കുന്നവർക്കാർക്കും സീമ ചേച്ചിയെ കണ്ടില്ലെന്ന് നടിക്കാനാവില്ല. പുലിയുടെ പടം പിടിക്കാനും കാട്ടിൽ ഒറ്റയ്ക്ക് നടക്കാനും അവർക്ക് പേടി തോന്നാത്തതിൽ എനിക്ക് അതിശയമില്ല. കാരണം പേടിയേക്കാൾ പതിന്മടങ്ങാണ് ആ പാഷൻ.\nക്യാമറയ്ക്ക് പിന്നിലെ ഈ കണ്ണുകൾ ഒരിക്കലും പൊടി പിടിക്കാതിരിക്കട്ടെ.. ഒരിക്കലും മങ്ങാതിരിക്കട്ടെ.. ഒരിക്കലും സ്വപ്നം കാണാൻ മടിക്കാതിരിക്കട്ടെ…\nകാടിനെ സ്നേഹിക്കാൻ.. അഗാധമായി ഇങ്ങനെ പ്രണയിക്കാൻ.. മൃഗങ്ങളോട് മനുഷ്യരോടെന്ന പോലെ സംസാരിക്കാൻ ആമസോൺ മഴക്കാടുകളും ലങ്കൻ ചെറു കാടുകളും ഇനിയും നിങ്ങളെ മടുപ്പില്ലാതെ കാത്തിരിക്കും. എത്ര കണ്ടാലും വീണ്ടും ആദ്യമായി കാണുന്നത് പോലെ..\nഭാര്യയ്ക്ക് മദ്യം വാങ്ങിക്കൊടുത്ത് പുലിവാലു പിടിച്ച ഭർത്താവ്: ഫിറ്റായ ഭാര്യ\nഒഴിവ് ഉള്ളപ്പോൾ വായിക്കാം, ഒഴിവ്ദിവസത്തെ കളി/An Off-Day Game\nഅതെ അവൾ പുലിയാണ്\nമുഖത്തുനോക്കി സ്ത്രീകൾ കള്ളം പറയൂന്ന5കാരണങ്ങൾ ഇവയാണ്


ആന്റിബയോട്ടിക്കുകള് നദികളെ മലിനമാക്കുന്നു\nതത്സമയം ഡെസ്ക്| Updated On: 28 May 2019 2:56 PM GMT | Location :\nയു.കെയിലെ യൂണിവേഴ്‌സിറ്റി ഓഫ് യോർക്കിലുള്ള ഗവേഷകർ നടത്തിയ പഠനത്തിലാണ് കണ്ടെത്തൽ. 72 രാജ്യങ്ങളിലെ നദികളിൽ നിന്നായി ജലം ശേഖരിച്ചാണ് പരീക്ഷണം നടത്തിയത്.\nലണ്ടൻ: ലോകത്തിലെ നദികൾ ആന്റിബയോട്ടിക് മരുന്നുകളാൽ മലിനമാകുന്നതായി പുതിയ പഠനം. യു.കെയിലെ യൂണിവേഴ്‌സിറ്റി ഓഫ് യോർക്കിലുള്ള ഗവേഷകർ നടത്തിയ പഠനത്തിലാണ് കണ്ടെത്തൽ. 72 രാജ്യങ്ങളിലെ നദികളിൽ നിന്നായി ജലം ശേഖരിച്ചാണ് പരീക്ഷണം നടത്തിയത്.\nഇതിൽ 65 ശതമാനം നദികളിലും ആന്റിബയോട്ടിക്കിന്റെ സാന്നിദ്ധ്യം കണ്ടെത്തി. ഏഷ്യ, ആഫ്രിക്ക എന്നിവിടങ്ങളിലെ നദികളിലാണ് ഏറ്റവും കൂടിയ അളവിൽ ആന്റിബയോട്ടിക്ക് അടങ്ങയിരിക്കുന്നത്. അതേസമയം, ബംഗ്ലാദേശ്, കെനിയ, ഘാന, പാകിസ്താൻ, നൈജീരിയ എന്നീ രാജ്യങ്ങളിലെ നദികളിൽ ഇവയുടെ അളവ് കൂടുതലാണെന്നും റിപ്പോർട്ടിൽ പറയുന്നു. യൂണിവേഴ്‌സിറ്റി ഓഫ് യോർക്കിലെ പരിസ്ഥിതി-ഭൂമിശാസ്ത്ര വിഭാഗം മേധാവി ജോൺ വിൽകിൻസൺ ആണ് പഠനത്തിന് നേതൃത്വം നൽകിയത്.\nബംഗ്ലാദേശിലാണ് ഏറ്റവും മോശം അവസ്ഥ. സുരക്ഷിതമായ അളവിലും 300 മടങ്ങ് കൂടുതലാണ് ഇവിടുത്തെ നദികളിലെ ആന്റിബയോട്ടിക്കിന്റെ അളവ്. ലിറ്ററിൽ 20,000 മുതൽ 32,000 നാനോഗ്രാം ആണ് സുരക്ഷിതമായ അളവ്.\nസാധാരണയായി ഉപയോഗിക്കുന്ന 14 ആന്റി ബയോട്ടിക്കുകളുടെ സാന്നിദ്ധ്യമാണ് പരിശോധനയിൽ കണ്ടെത്തിയത്. 43 ശതമാനം നദികളിൽ മൂത്രാശയ രോഗങ്ങൾക്ക് ഉപയോഗിക്കുന്ന ട്രിമെതോപ്രിം എന്ന ആന്റി ബയോട്ടിക്കിന്റെ സാന്നിദ്ധ്യം ഉള്ളതായി കണ്ടെത്തി.\nആന്റി ബയോട്ടിക്, ആന്റി വൈറൽ, ആന്റി ഫംഗൽസ് എന്നിവയുടെ ഉപയോഗം ഒഴിവാക്കാൻ കഴിഞ്ഞമാസം ഐക്യരാഷ്ട്ര സഭ ആഹ്വാനം ചെയ്തിരുന്നു. മരുന്നിനെ പ്രതിരോധിക്കാൻ ശേഷിയുള്ള രോഗങ്ങൾ കാരണം ഓരോ വർഷവും 700,000 മരണങ്ങളാണ് റിപ്പോർട്ട് ചെയ്യുന്നത്.\nഇതിൽ 230,000ഓളം മരണങ്ങളും ട്യൂബർകുളോസിസ്(ടി.ബി)കാരണമാണെന്ന് ഐക്യരാഷ്ട്ര സംഘടന ഇന്റർഏജൻസി കോ-ഓർഡിനേഷൻ ഗ്രൂപ്പ് ഓഫ് ആന്റിമൈക്രോബയൽ റെസിസ്റ്റൻസിന്റെ റിപ്പോർട്ടിൽ പറഞ്ഞിരുന്നു. ഇത് 2030ഓടെ വർഷത്തിൽ 10 ദശലക്ഷം പേർ എന്ന നിലയിലേക്ക് എത്തുമെന്നും റിപ്പോർട്ട് ചൂണ്ടിക്കാട്ടിയിരുന്നു.


സഹോദരിയെ രക്ഷിച്ച് സ്വയം മരണത്തിന് കീഴടങ്ങിയ നാല് വയസ്സുകാരൻ ഇനി ഇരട്ടകുട്ടികളിലൂടെ ജീവിക്കും - Janayugom Online\nസഹോദരിയെ രക്ഷിച്ച് സ്വയം മരണത്തിന് കീഴടങ്ങിയ നാല് വയസ്സുകാരൻ ഇനി ഇരട്ടകുട്ടികളിലൂടെ ജീവിക്കും\nഅപ്രതീക്ഷിതമായി വീടിന് തീപിടിച്ചപ്പോള് ആളികത്തുന്ന തീയില് നിന്നും മൂന്ന് വയസ്സുള്ള സഹോദരിയെ രക്ഷിച്ചു സ്വയം മരണത്തിന് കീഴടങ്ങിയ നാലുവയസ്സുകാരൻ സൈഡന്റെ അവയവദാനം, രണ്ട് ഇരട്ടകുട്ടികള്‍ക്ക് പുത്തന് ജീവിതം ലഭിക്കുന്നതിന് ഇടയായിയെന്ന് സൈഡന്റെ മാതാവ് അഭിമാനത്തോടെ പറയുന്നു. മകന് പ്രകടിപ്പിച്ച ധീരതയിലും അഭിമാനം കൊള്ളുന്നതായും അവര് അറിയിച്ചു.\nസംഭവം ഇങ്ങനെ; ഫെബ്രുവരി7വെള്ളിയാഴ്ച രാത്രി സൈഡനും, മൂന്ന് വയസ്സുള്ള സഹോദരിമാരും മുത്തച്ഛനോടൊപ്പം വീട്ടില് ഉറങ്ങി കിടക്കുകയായിരുന്നു. മാതാവ് പുറത്തു ജോലിയിലായിരുന്നു. പെട്ടന്ന് വീടിന് തീപിടിച്ച വിവരം ഉറങ്ങി കിടന്നിരുന്ന സൈഡനും സഹോദരിയും അറിഞ്ഞു. എന്നാല് ബധിരനായ മുത്തച്ഛന് ഇതൊന്നും അറിഞ്ഞില്ല.\nസൈഡന് മുത്തച്ഛനെ ഉണര്‍ത്താന് ശ്രമിക്കുന്നതിനിടെ മുറി മുഴുവന് പുക കൊണ്ട് നിറഞ്ഞിരുന്നു. പുക വളരെ അപകടകരമാണെന്ന് മനസ്സിലാക്കിയ സൈഡന് ഇവര് കിടന്നിരുന്ന മുറിയുടെ ജനല് തുറന്ന് മൂന്ന് വയസ്സുള്ള സഹോദരിയെ രക്ഷപ്പെടുത്തി.\nഇതിനിടയില് പുക ശ്വസിച്ച് സൈഡന് ബോധരഹിതനായിരുന്നു. അഗ്‌നി ശമന സേനാംഗങ്ങള് എത്തി വാതില് തുറന്നപ്പോള് മുത്തച്ഛനും സൈഡനും വീട്ടില് മരിച്ചു കിടക്കുന്നതും,3വയസ്സുക്കാരി ജനലിന് സമീപം കിടക്കുന്നതായും കണ്ടെത്തി. കുട്ടിയെ ഉടനെ ആശുപത്രിയില് എത്തിച്ചു. ഇപ്പോള് അപകടനില തരണം ചെയ്തിട്ടുണ്ട്. സൈഡന് മരിച്ചെങ്കിലും അവയവം ദാനം ചെയ്യാന് മാതാപിതാക്കള് തീരുമാനിക്കുകയായിരുന്നു. സമയോചിത അവയവദാനം നവജാത ഇരട്ട കുട്ടികള്‍ക്ക് പുതിയൊരു ജീവിതം നല്‍കുവാന് ഉപകരിച്ചതായും മാതാവ് പറഞ്ഞു.\nമരിയുപോൾ പൂർണമായും കീഴടക്കി; റഷ്യൻ സൈന്യം\nമ്യാന്മറിൽ 3 പ്രക്ഷോഭകരെ കൂടി കൊന്നു


സത്യവേദപുസ്തകം/ആവൎത്തനപുസ്തകം/അദ്ധ്യായം 31 - വിക്കിഗ്രന്ഥശാല\n1 മോശെ ചെന്നു ഈ വചനങ്ങൾ എല്ലാ യിസ്രായേലിനെയും കേൾപ്പിച്ചു\n2 പിന്നെ അവരോടു പറഞ്ഞതെന്തെന്നാൽ: എനിക്കു ഇപ്പോൾ നൂറ്റിരുപതു വയസ്സായി;ഇനി പോകുവാനും വരുവാനും എനിക്കു കഴിവില്ല; യഹോവ എന്നോടു: ഈ യോർദ്ദാൻ നീ കടക്കുകയില്ല എന്നു കല്പിച്ചിട്ടുമുണ്ടു.\n3 നിന്റെ ദൈവമായ യഹോവ തന്നെ നിനക്കു മുമ്പായി കടന്നുപോകും; ഈ ജാതികളെ അവൻ നിന്റെ മുമ്പിൽനിന്നു നശിപ്പിക്കയും നീ അവരുടെ ദേശം കൈവശമാക്കുകയും ചെയ്യും; യഹോവ അരുളിച്ചെയ്തതുപോലെ യോശുവ നിനക്കു നായകനായി കടന്നുപോകും.\n4 താൻ സംഹരിച്ചുകളഞ്ഞ അമോർയ്യരാജാക്കന്മാരായ സീഹോനോടും ഔഗിനോടും അവരുടെ ദേശത്തോടും ചെയ്തതുപോലെ യഹോവ ഇവരോടും ചെയ്യും.\n5 യഹോവ അവരെ നിങ്ങളുടെ കയ്യിൽ ഏല്പിക്കും; ഞാൻ നിങ്ങളോടു ആജ്ഞാപിച്ചിട്ടുള്ള കല്പനപ്രകാരമൊക്കെയും നിങ്ങൾ അവരോടു ചെയ്യേണം.\n6 ബലവും ധൈര്യവുമുള്ളവരായിരിപ്പിൻ ; അവരെ പേടിക്കരുതു, ഭ്രമിക്കയുമരുതു; നിന്റെ ദൈവമായ യഹോവ തന്നേ നിന്നോടുകൂടെ പോരുന്നു; അവൻ നിന്നെ കൈവിടുകയില്ല, ഉപേക്ഷിക്കയുമില്ല.\n7 പിന്നെ മോശെ യോശുവയെ വിളിച്ചു എല്ലായിസ്രായേലും കാൺകെ അവനോടു പറഞ്ഞതു എന്തെന്നാൽ: ബലവും ധൈര്യവുമുള്ളവനായിരിക്ക; യഹോവ ഈ ജനത്തിന്നു കൊടുക്കുമെന്നു അവരുടെ പിതാക്കന്മാരോടു സത്യംചെയ്തദേശത്തേക്കു നീ അവരോടുകൂടെ ചെല്ലും; അതിനെ അവർക്കും വിഭാഗിച്ചുകൊടുക്കും.\n8 യഹോവതന്നേ നിനക്കു മുമ്പായി നടക്കുന്നു; അവൻ നിന്നോടു കൂടെ ഇരിക്കും; നിന്നെ കൈവിടുകയില്ല, ഉപേക്ഷിക്കയുമില്ല; നീ പേടിക്കരുതു, ഭ്രമിക്കയുമരുതു.\n9 അനന്തരം മോശെ ഈ ന്യായപ്രമാണം എഴുതി യഹോവയുടെ നിയമപെട്ടകം ചുമക്കുന്ന ലേവ്യരായ പുരോഹിതന്മാരെയും യിസ്രായേലിന്റെ എല്ലാമൂപ്പന്മാരെയും ഏല്പിച്ചു\n10 മോശെ അവരോടു കല്പിച്ചതു എന്തെന്നാൽ: ഏഴേഴു സംവത്സരം കൂടുമ്പോൾ ഉള്ള വിമോചനസംവത്സരത്തിലെ കൂടാരപ്പെരുനാളിൽ\n11 യിസ്രായേൽ മുഴുവനും നിന്റെ ദൈവമായ യഹോവയുടെ സന്നിധിയിൽ അവൻ തിരഞ്ഞെടുക്കുന്ന സ്ഥലത്തു വരുമ്പോൾ ഈ ന്യായപ്രമാണം എല്ലായിസ്രായേല്യരും കേൾക്കെ അവരുടെ മുമ്പാകെ വായിക്കേണം.\n12 പുരുഷന്മാരും സ്ത്രീകളും കുട്ടികളും നിന്റെ പട്ടണത്തിലുള്ള പരദേശിയും കേട്ടു പഠിച്ചു നിങ്ങളുടെ ദൈവമായ യഹോവയെ ഭയപ്പെട്ടു ഈ ന്യായപ്രമാണത്തിലെ വചനങ്ങൾ ഒക്കെയും പ്രമാണിച്ചുനടക്കേണ്ടതിന്നും\n13 അവയെ അറിഞ്ഞിട്ടില്ലാത്ത അവരുടെ മക്കൾ കേൾക്കേണ്ടതിന്നും നിങ്ങൾ യോർദ്ദാൻ കടന്നു കൈവശമാക്കുവാൻ ചെല്ലുന്ന ദേശത്തു നിങ്ങളുടെ ആയുഷ്കാലമൊക്കെയും നിങ്ങളുടെ ദൈവമായ യഹോവയെ ഭയപ്പെടുവാൻ പഠിക്കേണ്ടതിന്നും ജനത്തെ വിളിച്ചു കൂട്ടേണം.\n14 അനന്തരം യഹോവ മോശെയോടു: നീ മരിപ്പാനുള്ള സമയം അടുത്തിരിക്കുന്നു; ഞാൻ യോശുവേക്കു കല്പന കൊടുക്കേണ്ടതിന്നു അവനെ വിളിച്ചു നിങ്ങൾ സമാഗമനക്കുടാരത്തിങ്കൽ വന്നുനില്പിൻ എന്നു കല്പിച്ചു. അങ്ങനെ മോശെയും യോശുവയും ചെന്നു സമാഗമനക്കുടാരത്തിങ്കൽ നിന്നു.\n15 അപ്പോൾ യഹോവ മേഘസ്തംഭത്തിൽ കൂടാരത്തിങ്കൽ പ്രത്യക്ഷനായി; മേഘസ്തംഭം കൂടാരവാതിലിന്നു മീതെ നിന്നു.\n16 യഹോവ മോശെയോടു അരുളിച്ചെയ്തതു എന്തെന്നാൽ: നീ നിന്റെ പിതാക്കന്മാരെപ്പോലെ നിദ്രപ്രാപിക്കും; എന്നാൽ ഈ ജനം പാർപ്പാൻ ചെല്ലുന്ന ദേശത്തിലെ നിവാസികളുടെ അന്യദൈവങ്ങളെ പിൻ ചെന്നു പരസംഗം ചെയ്കയും എന്നെ ഉപേക്ഷിച്ചു ഞാൻ അവരോടു ചെയ്തിട്ടുള്ള എന്റെ നിയമം ലംഘിക്കയും ചെയ്യും.\n17 എന്റെ കോപം അവരുടെ നേരെ ജ്വലിച്ചിട്ടു ഞാൻ അവരെ ഉപേക്ഷിക്കയും എന്റെ മുഖം അവർക്കും മറെക്കയും ചെയ്യും; അവർ നാശത്തിന്നിരയായ്തീരും; അനേകം അനർത്ഥങ്ങളും കഷ്ടങ്ങളും അവർക്കും ഭവിക്കും; നമ്മുടെ ദൈവം നമ്മുടെ ഇടയിൽ ഇല്ലായ്കകൊണ്ടല്ലയോ ഈ അനത്ഥങ്ങൾ നമുക്കു ഭവിച്ചതു എന്നു അവർ അന്നു പറയും.\n18 എങ്കിലും അവർ അന്യദൈവങ്ങളുടെ അടുക്കലേക്കു തിരിഞ്ഞു ചെയ്തിട്ടുള്ള സകലദോഷവും നിമിത്തം ഞാൻ അന്നു എന്റെ മുഖം മറെച്ചുകളയും\n19 ആകയാൽ ഈ പാട്ടു എഴുതി യിസ്രായേൽമക്കളെ പഠിപ്പിക്ക; യിസ്രായേൽമക്കളുടെ നേരെ ഈ പാട്ടു എനിക്കു സാക്ഷിയായിരിക്കേണ്ടതിന്നു അതു അവർക്കും വായ്പാഠമാക്കിക്കൊടുക്കുക.\n20 ഞാൻ അവരുടെ പിതാക്കന്മാരോടു സത്യംചെയ്തതായി പാലും തേനും ഒഴുകുന്ന ദേശത്തു അവരെ എത്തിച്ചശേഷം അവർ തിന്നു തൃപ്തരായി തടിച്ചിരിക്കുമ്പോൾ അന്യദൈവങ്ങളുടെ അടുക്കലേക്കു തിരിഞ്ഞു അവയെ സേവിക്കയും എന്റെ നിയമം ലംഘിച്ചു എന്നെ കോപിപ്പിക്കയും ചെയ്യും.\n21 എന്നാൽ അനേകം അനർത്ഥങ്ങളും കഷ്ടങ്ങളും അവർക്കും ഭവിക്കുമ്പോൾ അവരുടെ സന്തതിയുടെ വായിൽനിന്നു മറന്നുപോകാത്ത ഈ പാട്ടു അവരുടെ നേരെ സാക്ഷ്യം പറയും; ഞാൻ സത്യംചെയ്ത ദേശത്തു അവരെ എത്തിക്കുമ്മുമ്പേ ഇന്നു തന്നേ അവർക്കുംള്ള നിരൂപണങ്ങളെ ഞാൻ അറിയുന്നു.\n22 ആകയാൽ മോശെ അന്നു തന്നേ ഈ പാട്ടു എഴുതി യിസ്രായേൽമക്കളെ പഠിപ്പിച്ചു.\n23 പിന്നെ അവൻ നൂന്റെ മകനായ യോശുവയോടു: ബലവും ധൈര്യവുമുള്ളവനായിരിക്ക; ഞാൻ യിസ്രായേൽമക്കളോടു സത്യംചെയ്ത ദേശത്തു നീ അവരെ എത്തിക്കും; ഞാൻ നിന്നോടു കൂടെ ഇരിക്കും എന്നരുളിച്ചെയ്തു.\n24 മോശെ ഈ ന്യായപ്രമാണത്തിലെ വചനങ്ങൾ മുഴുവനും ഒരു പുസ്തകത്തിൽ എഴുതിത്തീർന്നപ്പോൾ\n25 യഹോവയുടെ നിയമപെട്ടകം ചുമക്കുന്ന ലേവ്യരോടു കല്പിച്ചതു എന്തെന്നാൽ:\n26 ഈ ന്യായപ്രമാണപുസ്തകം എടുത്തു നിങ്ങളുടെ ദൈവമായ യഹോവയുടെ നിയമ പെട്ടകത്തിന്നരികെ വെപ്പിൻ ; അവിടെ അതു നിന്റെ നേരെ സാക്ഷിയായിരിക്കും.\n27 നിന്റെ മത്സരസ്വഭാവവും ദുശ്ശാഠ്യവും എനിക്കു അറിയാം; ഇതാ, ഇന്നു ഞാൻ നിങ്ങളോടു കൂടെ ജീവിച്ചിരിക്കുമ്പോൾ തന്നേ നിങ്ങൾ യഹോവയോടു മത്സരികളായിരിക്കുന്നുവല്ലോ? എന്റെ മരണശേഷം എത്ര അധികം?\n28 നിങ്ങളുടെ ഗോത്രങ്ങളുടെ എല്ലാമൂപ്പന്മാരെയും പ്രാമണികളെയും എന്റെ അടുക്കൽ വിളിച്ചുകൂട്ടുവിൻ ; എന്നാൽ ഞാൻ ഈ വചനങ്ങൾ അവരെ പറഞ്ഞു കേൾപ്പിച്ചു അവരുടെ നേരെ ആകാശത്തെയും ഭൂമിയെയും സാക്ഷിവേക്കും.\n29 എന്റെ മരണശേഷം നിങ്ങൾ വഷളത്വം പ്രവൃത്തിക്കും എന്നും ഞാൻ നിങ്ങളോടു ആജ്ഞാപിച്ചിട്ടുള്ള വഴി വിട്ടു മാറിക്കളയും എന്നും എനിക്കു അറിയാം; അങ്ങനെ നിങ്ങൾ യഹോവേക്കു അനിഷ്ടമായുള്ളതു ചെയ്തു നിങ്ങളുടെ പ്രവൃത്തികളാൽ അവനെ കോപിപ്പിക്കുന്നതുകൊണ്ടു ഭാവികാലത്തു നിങ്ങൾക്കു അനർത്ഥം ഭവിക്കും.\n30 അങ്ങനെ മോശെ യിസ്രായേലിന്റെ സർവ്വസഭയെയും ഈ പാട്ടിന്റെ വചനങ്ങളൊക്കെയും ചൊല്ലിക്കേൾപ്പിച്ചു.\n"https://ml.wikisource.org/w/index.php?title=സത്യവേദപുസ്തകം/ആവൎത്തനപുസ്തകം/അദ്ധ്യായം_31&oldid=132849" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:17, 19 മാർച്ച് 2014.


Sidharth Bharathan to work onaMohanlal film - Malayalam Filmibeat\nസിദ്ധാര്‍ത്ഥിന്റെ വിശ്രമിജീവിതം മോഹന്‍ലാലിന് വേണ്ടി ഉപയോഗിക്കും!!\n| Published: Saturday, October 3, 2015, 13:36 [IST]\nമോഹന്‍ലാലിനെ വച്ച് ഒരു സിനിമ ചെയ്യാന് തയ്യാറെടുക്കുമ്പോഴാണ് അപ്രതീക്ഷിതമായി സിദ്ധാര്‍ത്ഥ് ഭരതന് അപകടത്തില് പെട്ടത്. ഇപ്പോള് ജീവിതത്തിലേക്ക് തിരിഞ്ഞു നടക്കുന്ന സിദ്ധാര്‍ത്ഥ് ഡോക്ടര്‍മാരുടെ നിര്‍ദ്ദേശപ്രകാരം ആറ് മാസം വിശ്രമ ജീവിതത്തിലാണ്.\nഅപ്പോഴും വെറുതെയിരിക്കാന് സിദ്ധാര്‍ത്ഥില്ല. ലാലിനെ വച്ച് ചെയ്യാനിരുന്ന ആ ചിത്രത്തിന്റെ പണി ഈ വിശ്രമജീവിതത്തില് പൂര്‍ത്തിയാകാന്നാണ് നടനും സംവിധായകനുമായ സിദ്ധാര്‍ത്ഥിന്റെ പ്ലാന്.\nസിദ്ധാര്‍ത്ഥിന്റെ വിശ്രമജീവിതം മോഹന്‍ലാലിന് വേണ്ടി ഉപയോഗിക്കും!!\nനിദ്ര, ചന്ദ്രേട്ടന് എവിടെയാ എന്നി ചിത്രങ്ങളിലൂടെ സംവിധാന രംഗത്തേക്ക് കടന്ന സിദ്ധാര്‍ത്ഥ് ഭരതന് അടുത്തതായി ചെയ്യാനിരുന്നത് മോഹന്‍ലാലിനൊപ്പമൊരു സിനിമയിയിരുന്നു. എഴുത്ത് പൂര്‍ത്തിയാക്കി ലാലിനെ കാണാനിരുന്നപ്പോഴാണ് അപകടം പറ്റിയത്.\nസെപ്തംബര് 12 നുണ്ടായ അപകടത്തില് സിദ്ധാര്‍ത്ഥിന് തലയ്ക്ക് സാരമായി പരിക്കേറ്റിരുന്നു. തലയില് രക്തസ്രാവവും തലയോട്ടിക്ക് പരിക്കും ഏറ്റ സിദ്ധാര്‍ത്ഥ് പക്ഷേ അത്ഭുതകരമായ വിധത്തില് മൂന്ന് ദിവസം കഴിഞ്ഞപ്പോള് തന്നെ അപകട നില തരണം ചെയ്തു.\nതുടയെല്ലിന് പരിക്കേറ്റതിനെ തുടര്‍ന്ന് നടക്കാന് മാത്രമാണ് ഇപ്പോള് ബുദ്ധിമുട്ട്. എന്നാല് ആറ് ആഴ്ചയ്ക്കുള്ളില് ഇതും ശരിയാകുമെന്ന് ഡോക്ടര്‍മാര് പറഞ്ഞു.\nഈ ആറ് മാസത്തെ വിശ്രമ ജീവിതം സൂപ്പര്‍സ്റ്റാറിന്റെ സിനിമയ്ക്ക് വേണ്ടി ഉപയോഗിക്കാനാണ് സിദ്ധാര്‍ത്ഥിന്റെ തീരുമാനം.\nഅപകടത്തിന് ശേഷം ആദ്യമായി സിദ്ധാര്‍ത്ഥ് മാതാവ് കെ പി എ സി ലളിതയ്‌ക്കൊപ്പം വ്യാഴാഴ്ച പൊതുവേദിയില് പ്രത്യക്ഷപ്പെട്ടിരുന്നു. പിന്തുണയ്ക്കുകയും പ്രാര്‍ത്ഥിക്കുകയും ചെയ്തവര്‍ക്ക് സിദ്ധാര്‍ത്ഥ് നന്ദി പറഞ്ഞു.\nമകന് മാധ്യമങ്ങളോട് സംസാരിക്കുമ്പോള് കെ പി എ സി ലളിത കണ്ണീര് പൊഴിച്ചുകൊണ്ട് ഒപ്പം നില്‍പ്പുണ്ടായിരുന്നു. അപകടദിവസം മകന്റെ മുഖം കണ്ടപ്പോള് മരിച്ചു പോയെന്നാണ് തോന്നിയതെന്നും പിന്നീട് മകന് അമ്മേയെന്ന് വിളിച്ചപ്പോഴാണ് ജീവിതം തിരിച്ചുകിട്ടിയതെന്നും ലളിത പറഞ്ഞു.\nRead more about: mohanlal malayalam film siddarth kpac lalitha accident മലയാളം സിനിമ സിദ്ധാര്‍ത്ഥ് മോഹന്‍ലാല് കെപിഎസി ലളിത\nActor-director Sidharth Bharathan who is recovering fromaserious injury afteracar crash will be using his rest period to work on his next project. Reportedly, he is planning to rope in Mohanlal for the film.\nStory first published: Saturday, October 3, 2015, 13:36 [IST]


സ്‌കൂട്ടറില് നിന്ന് വീണ് പരിക്കേറ്റ് വീട്ടമ്മ മരിച്ചു. – malabarinews.com\nസ്‌കൂട്ടറില് നിന്ന് വീണ് പരിക്കേറ്റ് വീട്ടമ്മ മരിച്ചു.\nPosted on May 6, 2020 by newsmal\nതേഞ്ഞിപ്പലം: സ്‌കൂട്ടറില് നിന്ന് വീണ് പരിക്കേറ്റ് വീട്ടമ്മ മരിച്ചു. ബന്ധുവിനോടൊപ്പം പോവുന്നതിനിടെയാണ് റോഡിന് കുറുകെ ഓടിയ തെരുവ് നായ ഇടിച്ചു സ്‌കൂട്ടര് നിയന്ത്രണം വിട്ടു മറിഞ്ഞ് അപകടം സംഭവിച്ചത്. നീരോല്‍പലം പൊന്നച്ചന് പരിയാരത്തു മൊയ്ദീന് കോയയുടെ ഭാര്യ മേലെ കോടശ്ശേരി റുഖിയ (57) ആണ് മരിച്ചത്.\nതിങ്കളാഴ്ച രാത്രി ഒമ്പതര യോടെ നീരോപാലത്തു വെച്ചാണ് അപകടം.ആദ്യം ചേളാരി യിലെ സ്വകാര്യ ആശുപത്രിയിലും പിന്നീട് കോഴിക്കോട് മെഡിക്കല് കോളേജ് ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nതേഞ്ഞിപ്പലം നീരോല്‍പലം വനിതാ ലീഗ് വൈസ് പ്രസിഡന്റ് ആയിരുന്നു. കുടും ബശ്രീ സി ഡി എസ് അംഗമായും പ്രവര്‍ത്തിച്ചിട്ടുണ്ട്.\nമക്കള് : അബ്ദുല് ജലീല്, ജാഫര്, ജസീല, ഷമീമ, അഡ്വ.ഷക്കീല, ജസീന. മരുമക്കള്. അബ്ദുറഹ്മാന് മൂന്നിയൂര്, മുബാരിഷ് ചെനക്കലങ്ങാടി, അബ്ദുല് ഗഫൂര് ചേരൂര്, ബുഷ്റ.\nPrevious PostPrevious നാടുകാണി ചുരംവഴി ഇതരസംസ്ഥാനത്തുള്ള മലപ്പുറം ജില്ലയിലുള്ളവരെ എത്തിക്കണം : സിപിഎം\nNext PostNext കോവിഡ് 19: തിരിച്ചെത്തുന്ന പ്രവാസികളെ സ്വീകരിക്കാന് മലപ്പുറം ജില്ല സജ്ജം


ബച്ചന്... നിങ്ങളെയോര്‍ത്ത് ലജ്ജിക്കുന്നു; യഥാര്‍ഥ ജീവിതത്തില് അഭിനയിക്കുന്നത് നിര്‍ത്തൂ ആമിര്..: അമിതാബ് ബച്ചന്, ആമിര് ഖാന് എന്നിവര്‍ക്കെതിരെ തിരിഞ്ഞ് നടി ശ്രീ റെഡ്ഡി • ഇ വാർത്ത | evartha\nബച്ചന്… നിങ്ങളെയോര്‍ത്ത് ലജ്ജിക്കുന്നു; യഥാര്‍ഥ ജീവിതത്തില് അഭിനയിക്കുന്നത് നിര്‍ത്തൂ ആമിര്..: അമിതാബ് ബച്ചന്, ആമിര് ഖാന് എന്നിവര്‍ക്കെതിരെ തിരിഞ്ഞ് നടി ശ്രീ റെഡ്ഡി\nevartha Desk October 7, 2018, 12:02 pm October 7, 2018\nതെലുഗ് സിനിമയിലെ കാസ്റ്റിംഗ് കൗച്ചിനെക്കുറിച്ച് നിരവധി വെളിപ്പെടുത്തലുകള് നടത്തി തെന്നിന്ത്യന് സിനിമാ ലോകത്തെ വിറപ്പിച്ച നടിയാണ് ശ്രീ റെഡ്ഡി. ഏറ്റവും ഒടുവില് വിഷയത്തില് കൃത്യമായ നിലപാട് പറയാത്ത മുതിര്‍ന്ന ബോളിവുഡ് നടന് അമിതാബ് ബച്ചന്, ആമിര് ഖാന് എന്നിവര്‍ക്കെതിരെ രൂക്ഷമായ ഭാഷയിലാണ് ശ്രീ റെഡ്ഡി കുറ്റപ്പെടുത്തുന്നത്.\nതന്റെ ഫേസ്ബുക്ക് പേജിലൂടെയായിരുന്നു ശ്രീ റെഡ്ഡി ആഞ്ഞടിച്ചത്. ആമിര് ഖാന്, അമിതാബ് ബച്ചന് എന്നിവരുടെ ഭാഗത്തു നിന്നും ഇത്തരത്തിലൊരു പ്രതികരണം തീരെ പ്രതീക്ഷിച്ചില്ല. ബച്ചന് നിങ്ങളെയോര്‍ത്ത് ലജ്ജിക്കുന്നു. സ്ത്രീകളെ ബഹുമാനിക്കാന് അറിയില്ലെങ്കില് ഇന്ത്യന് ഉല്‍പ്പന്നങ്ങള് പ്രചരിപ്പിക്കുന്ന പരസ്യങ്ങളില് അഭിനയിക്കാന് താങ്കള്‍ക്കു യാതൊരു അര്‍ഹതയുമില്ല.\nയഥാര്‍ഥ ജീവിതത്തില് അഭിനയിക്കുന്നത് നിര്‍ത്തൂ ആമിര്. താങ്കളുടെ വിചിത്രമായ നിലപാട് കേട്ട് ഞാന് ഞെട്ടിപ്പോയി– ശ്രീ റെഡ്ഡി പേജില് കുറിച്ചു. നടി തനുശ്രീ ദത്ത നാനാ പടേക്കര്‍ക്കെതിരെ ലൈംഗീകആരോപണം ഉന്നയിച്ചിരുന്നു. ബോളിവുഡില് ഏറെ ചര്‍ച്ചയായ വെളിപ്പെടുത്തലായിരുന്നു മുതിര്‍ന്ന നടനായ നാനാ പടേക്കര്‍ക്കെതിരായ ഈ വെളിപ്പെടുത്തല്.\nവിഷയത്തില് അമിതാഭ് ബച്ചന് തണുത്ത പ്രതികരണമാണ് നടത്തിയത്. താന് തനുശ്രീയോ നാനാ പടേക്കറോ അല്ലെന്ന ഒഴുക്കന് മറുപടിയാണ് ബച്ചന് പറഞ്ഞത്. ആമിറാകട്ടെ ആരുടേയും പക്ഷം പിടിക്കാതെ സമദൂരം പാലിച്ചു. ഈ നിലപാടുകളാണ് ശ്രീ റെഡ്ഡിയെ പ്രകോപിപ്പിച്ചത്.\n2009ല് പുറത്തിറങ്ങിയ ഹോണ് ഒ കെ എന്ന ചിത്രത്തിന്റെ സെറ്റില് വെച്ച് നാനാ പടേക്കര് തന്നോട് മോശമായി പെരുമാറിയെന്നാണ് തനുശ്രീയുടെ വെളിപ്പെടുത്തല് നേരത്തെ ബോളിവുഡിലെ പ്രശസ്തനായ താരം പീഡിപ്പിച്ചുവെന്ന് പലവട്ടം പറഞ്ഞിട്ടുണ്ടെങ്കിലും ആദ്യമായാണ് തനുശ്രീ നടന്റെ പേര് തുറന്നുപറയുന്നത്.


karnataka BJP MP Tejasvi Surya alleges Bengaluru has become an epicentre of terror activities | ബെംഗളൂരു തീവ്രവാദത്തിന്റേ കേന്ദ്രമെന്ന് ബിജെപി എംപി തേജസ്വി സൂര്യ; അമിത്ഷായുമായി കൂടികാഴ്ച്ച - Malayalam Oneindia\nദില്ലി: ബെംഗ്‌ളൂരു ഭീകരവാദത്തിന്റെ പ്രഭവ കേന്ദ്രമായി മാറിയെന്ന് യുവ മോര്‍ച്ച ദേശീയ അധ്യക്ഷന് തേജസ്വി സൂര്യ. നിലവിലെ സാഹചര്യം കണക്കിലെടുത്ത് ബെംഗാളൂരുവില് ദേശീയ അന്വേഷണ ഏജന്‍സിയുടെ സ്ഥിരം യൂണിറ്റ് ഏര്‍പ്പെടുത്തണമെന്ന് അദ്ദേഹം ആഭ്യന്തര മന്ത്രി അമിത്ഷായോടെ ആവശ്യപ്പെട്ടിട്ടുണ്ടെന്നും പറഞ്ഞു. അമിത്ഷാ ഇക്കാര്യം ഉറപ്പ് നല്‍കിയെന്നും എംപി കൂടിയായ തേജസ്വി പ്രതികരിച്ചു.\nകഴിഞ്ഞ ദിവസം ബിജെപി ദേശീയ തലത്തില് പുതിയ ഭാരവാഹികളെ പ്രഖ്യാപിച്ചതിലായിരുന്നു കര്‍ണാടകയില് നിന്നുള്ള എംപിയായ തേജസ്വി സൂര്യയെ യുവമോര്‍ച്ചയുടെ പുതിയ അധ്യക്ഷനായി തെരഞ്ഞെടുത്ത.് ഇതിന് പിന്നാലെ ആയിരുന്നു ബെംഗ്‌ളൂരുവിനെതിരായ തേജസ്വിയുടെ പരാമര്‍ഷം.മുമ്പ് അറബ് വനിതകളെ കുറിച്ചുള്ള തേജസ്വിയുടെ പരാമര്‍ശം ഏറെ വിവാദങ്ങള്‍ക്ക് വഴി വെച്ചിരുന്നു.\n2015 ലുള്ളതായിരുന്നു ട്വീറ്റ്. പാക്കിസ്ഥാനി മാധ്യമ പ്രവര്‍ത്തകനും എഴുത്ത്കാരനുമായ തരേക്ക് ഫത്താഹിന്റെ അഭിമുഖത്തെ ഉദ്ധരിച്ചുള്ള ട്വീറ്റ് ആയിരുന്നു വിവാദത്തിനിടയാക്കിയത്. കഴിഞ്ഞ നൂറ് വര്‍ഷമായി 95 ശതമാനം അറബ് വനിതകള്‍ക്കും രതിമൂര്‍ച്ച സംഭവിക്കുന്നില്ല. അമ്മമാര് സ്‌നേഹത്തിലുപരി ലൈംഗികതയുടെ ഫലമായി മാത്രമാണ് മക്കളെ പ്രസവിക്കുന്നത് എന്നായിരുന്നു തേജസ്വിയുടെ ട്വീറ്റ്.\nഅത് വലിയ വിമര്‍ശനങ്ങള്‍ക്ക് വഴി വെക്കുകയും യുഎഇ രാജകുടുംബം ബിജെപി എംപിക്ക് മുന്നറിയിപ്പ് നല്‍കുകയും ചെയ്തിരുന്നു. എന്നാല് ഇപ്പോള് കഴിഞ്ഞ കുറച്ച് കാലങ്ങളായി ഇന്ത്യയുടെ സിലിക്കണ് വാലി എന്നറിയപ്പെടുന്ന ബെംഗ്‌ളൂരുവിനെ ഭീകര പ്രവര്‍ത്തനങ്ങളുടെ ഇന്‍കുബേഷന് കേന്ദ്രമാക്കി മാറ്റാന് തീവ്രവാദ ഗ്രൂപ്പുകള് ആലോചിക്കുന്നുണ്ടെന്നായിരുന്നു തേജസ്വിയുടെ വിമര്‍ശനം.\nഇക്കാര്യങ്ങള് താന് അമിത്ഷായെ ബോധ്യപ്പെടുത്തിയിട്ടുണ്ടെന്നും അദ്ദേഹം അതിനുള്ള നീക്കങ്ങള് നടത്താമെന്ന് സമ്മതിച്ചിട്ടുണ്ടെന്നും തേജസ്വി സൂര്യ വ്യക്തമാക്കി. മുമ്പ് ഡിഎച്ച് ഹള്ളി, കെജി ഹള്ളി എന്നിവിടങ്ങളില് നടന്ന ആള്‍കൂട്ട ആക്രമങ്ങള് പരാമര്‍ശിച്ചുകൊണ്ടയിരുന്നു തേജസ്വി സൂര്യയുടെ വിമര്‍ശനം. കോണ്‍ഗ്രസ് എംഎല്‍എ ശ്രീനിവാസ് മൂര്‍ത്തിയുടെ ബന്ധുവിന്റെ വിവാദ ഫേസ്ബുക്ക് പോസ്റ്റിനെ തുടര്‍ന്നാണ് സംഘര്‍ഷം ഉടലെടുത്തത്.\nസംഭവത്തില് അന്വേഷണം നടത്താന് ആവശ്യമായ സൗകര്യങ്ങളും മാനവശേഷിയും എന്‍ഐഎക്ക് ഇല്ലെന്ന് എംപി പറഞ്ഞു. ബെംഗ്‌ളൂരുവില് ക്യാമ്പ് ഓഫീസ് മാത്രമാണെന്നും അദ്ദേഹം പറഞ്ഞു. ദക്ഷിണേന്ത്യയുടെ സാമ്പത്തിക നാഡി കേന്ദ്രമായ ബെംഗ്ലൂരുവിനെ തീവ്രവാദ പ്രവര്‍ത്തനങ്ങളില് നിന്നും സംരക്ഷിക്കേണ്ടത് അത്യാവശ്യമാണെന്നും തേജസ്വി സൂര്യ പറഞ്ഞു.\nbjp Tejasvi Surya bengaluru ബിജെപി തേജസ്വി സൂര്യ politics\nkarnataka BJP MP Tejasvi Surya alleges Bengaluru has become an epicentre of terror activities


കൊച്ചി നെടുമ്പാശ്ശേരി വിമാനത്താവളത്തിലൂടെ ഇറച്ചിവെട്ട് യന്ത്‌രത്തില് സ്വര്‍ണം ഒളിപ്പിച്ച് കടത്തിയ സംഭവത്തില് സിനിമാ നിര്‍മ്മാതാവ് അറസ്റ്റില്. - Malabarsabdam\nSunday, 26 June 2022 07:16:08 AM\nHome / topnews/ കൊച്ചി നെടുമ്പാശ്ശേരി വിമാനത്താവളത്തിലൂടെ ഇറച്ചിവെട്ട് യന്ത്‌രത്തില്..\nകൊച്ചി നെടുമ്പാശ്ശേരി വിമാനത്താവളത്തിലൂടെ ഇറച്ചിവെട്ട് യന്ത്‌രത്തില് സ്വര്‍ണം ഒളിപ്പിച്ച് കടത്തിയ സംഭവത്തില് സിനിമാ നിര്‍മ്മാതാവ് അറസ്റ്റില്.\nJune 23rd, 2022 topnews\nകൊച്ചി നെടുമ്പാശ്ശേരി വിമാനത്താവളത്തിലൂടെ ഇറച്ചിവെട്ട് യന്ത്‌രത്തില് സ്വര്‍ണം ഒളിപ്പിച്ച് കടത്തിയ സംഭവത്തില് സിനിമാ നിര്‍മ്മാതാവ് അറസ്റ്റില്. കെ പി സിറാജുദ്ദീനാണ് അറസ്റ്റിലായത്. കസ്റ്റംസാണ് ഇയാളെ പിടികൂടിയത്. ദുബായിലായിരുന്ന സിറാജുദ്ദീന് മൂന്നാം സമന്‍സിലാണ് കൊച്ചിയിലെത്തിയത്.\nനിരവധി കള്ളക്കടത്ത് സംഘങ്ങളെ സിറാജുദ്ദീന് ഈ രീതിയില് സ്വര്‍ണം ഒളിപ്പിക്കാന് സഹായിച്ചിട്ടുണ്ട്. കേസില് അറസ്റ്റിലാകുന്ന മൂന്നാമത്തെയാളാണ് സിറാജുദ്ദീന്. സിറാജുദ്ദീനെ കൂടാതെ സ്വര്‍ണക്കടത്തില് പങ്കാളിയായവരെ രണ്ടുമാസം മുമ്പ് അറസ്റ്റ് ചെയ്തിരുന്നു. നഗരസഭ വൈസ് ചെയര്‍മാന്റെ മകന് എ ഇ ഷാബിന് ഇബ്രാഹിം, ഡ്രൈവര് നകുല് എന്നിവരെയാണ് അറസ്റ്റ് ചെയ്തത്.\nഏപ്രില് അവസാനത്തോടെയാണ് കൊച്ചി വിമാനത്താവളത്തില് കാര്‍ഗോ ആയി വന്ന ഇറച്ചി അരിയല് യന്ത്രത്തില് 2.23 കിലോ തൂക്കമുള്ള നാല് സ്വര്‍ണക്കട്ടികള് കണ്ടെത്തിയത്. തൃക്കാക്കരയിലെ തുരുത്തുമ്മേല് എന്റര്‍പ്രൈസസ് എന്ന സ്ഥാപനത്തിന്റെ പേരിലാണ് ഇറച്ചിവെട്ട് യന്ത്രമെത്തിയത്.\nഷാബിന് വേണ്ടി വിദേശത്ത് നിന്ന് സ്വര്‍ണം അയച്ചിരുന്നത് സിറാജുദ്ദീനാണെന്നാണ് കസ്റ്റംസ് പറഞ്ഞിരുന്നത്. സംഭവത്തില് പ്രതികളുടെ വീട്ടില് കസ്റ്റംസ് റെയ്ഡ് നടത്തുകയും ചെയ്തിരുന്നു. സിനിമാ നിര്‍മാതാവായ കെ പി സിറാജുദ്ദീനാണ് യന്ത്രം അയച്ചതെന്നും ഷാബിനു വേണ്ടിയാണെന്നും കാര് ഓടിച്ചിരുന്ന നകുല് ഉദ്യോഗസ്ഥരോട് പറഞ്ഞു.\nടെസ്റ്റ് ക്രിക്കറ്റില് നിന്നും വിരമിച്ചേക്കുമെന്ന...\nപി ടി തോമസിന്റെ മരണത്തില് അനുശോചനം രേഖപ്പെടുത്തി ...\nആശ്വാസത്തിന്റെ സ്‌നേഹ സംഗമം അശരണര്‍ക്ക് സ്വാന്തനമാ...\nമുത്താമ്പി റോഡിലെ മദ്യഷോപ്പ് തുറക്കാൻ അനുവദിക്കില്...\nPrevious PostPrevious ഉഭയ സമ്മത പ്രകാരമുള്ള ലൈംഗിക ബന്ധത്തെ ബലാത്സംഗമാക്കി മാറ്റുന്നതിന് എതിരെ ജാഗ്രത വേണമെന്ന് ഹൈക്കോടതി.\nNext PostNext അഫ്ഗാനിസ്ഥാനിലുണ്ടായ ഭൂചലനത്തില് കുടുങ്ങിയവര്‍ക്കായി രക്ഷാപ്രവര്‍ത്തനം തുടരുന്നു.